રાજા કર્ણદેવ વાઘેલા | ભાગ – ૪ – Sarjak – The way of Creative People\n—— ભાગ – ૪ —–\n➡ ક્યારેક ક્યારેક આપણને એવું લાગે છે કે ઈતિહાસ અહીં રોકાઈ ગયો છે પણ એવું નથી એ એક એવાં વળાંક પર આવીને ઉભો હોય છે જ્યાં એનું નિરૂપણ બરોબર થયેલું હોતું નથી. જો આ વખતે આપણે જ એનું અર્થઘટન ખોટું કરીશું તો ઇતિહાસમાં તો આવું જ બન્યાં કરશે અવિરત. એ બાબત પરથી આપણે ધડો લેવો જોઈએ કે બનતાં તો બની ગયું પણ ફરીવાર આવું તો ના જ બનવું જોઈએ. આવાં ઇતિહાસનાં પુનરાવર્તન પર રોક જ લગાવવી જોઈએ . ઇતિહાસ આ જ વખતે પરિવર્તન માંગે છે જો તે આપણે લાવી શકીએ તો ઠીક નહિ તો એ કામ સાહિત્યકારો- ઈતિહાસકારો પર છોડી દેવું જોઈએ. જો તેમાં પણ સાહિત્યકારો -ઈતિહાસકારો નિષ્ફળ જાય તો તો તે ઈતિહાસ જ નથી રહેતો માત્ર એક ભૂતકાળનો અઘટિત બનાવ બનીને રહી જાય છે આવાં અનિચ્છનીય ભૂતકાળમાં રચ્યાંપચ્યાં રહેવાં કરતાં એમાંથી બહાર આવી કૈક પરિવર્તન લાવવાં અને નવસર્જન કરવાં દરેકે પ્રયત્ન કરવો જોઈએ. જે આપણે નથી કરી શક્યાં અને નથી જ કરી શકવાનાં એટલે જ આપણે વારતહેવારે સંસ્કૃતિના બણગાં ફૂંક્યા કરીએ છીએ !\n➡ સંસ્કૃતિનાં મૂળમાં માનવજાત રહેલી છે એને હાની ના જ પહોંચે એ જ આપણું પરમ અને ચરમ કર્તવ્ય હોવું જોઈએ. જે નથી થતું એનું જ દુખ છે મને ! ઇતિહાસમાં રાજા, પ્રજા અને શિલ્પસ્થાપત્યો તથા ધર્મ આ ચારેનું મહત્વ એકસરખું છે. એમાં જો ભૂલેચુકે ધર્મનું પલ્લું ભારી થઇ જાય તો ઈતિહાસનું ધનોતપનોત નીકળી જાય છે. ઈતિહાસ એ કોઈ એક ધર્મનો તો ઈજારો તો નથી જ તો પછી એ વાત એનાં નિરૂપણ વખતે ખાસ ધ્યાનમાં રાખવી જોઈએ !\n➡ ઈતિહાસમાં વિવાદો તો ઊભાં થતાં જ રહેવાનાં અને મતમતાંતરો પણ પેદાં થતાં જ રહેવાનાં. કારણ કે ઈતિહાસ પર લાગેલી ધૂળ સાફ કરવાની અને એનાં પર બાઝેલાં જાળાં સાફ કરવાની આપણને એક આદત જો પડી ગઈ છે. આમાં ક્યારેક જ ઈતિહાસ આપણી સમક્ષ આવે છે જે આવે છે એ તો અનુશ્રુતિઓ અને લોકશ્રુતિઓ જ હોય છે. ફિલ્મોમાં જેમ ગીતો અને હિરોઈનોનાં ટૂંકા વસ્ત્રોનું મહત્વ વધી ગયું છે એમ હવે લોકો ઈતિહાસ એ આ શ્રુતિઓ વગર જાણવા મળે જ નહીં એવું ચાલતું આવ્યું છે . બાકી ઈતિહાસ તો હજી પણ વણછુયો જ રહ્યો છે. ઉલ્લેખો અને શિલાલેખો આપણને ઇતિહાસની નજીક જરૂર લઇ જાય છે પણ એ એક પહેલું છે પોતાની પ્રશસ્તિનો . બીજો પહેલું એટલે કે રાજાની હાર અને એની નાકામયાબિતા તો કોઈ બતાવતું જ નથી. ઇતિહાસમાં હાર-જીત તો થતી જ રહેવાની એને ક્યાં સુધી આપણે છાતીએ વળગાડીને જીવવાનું છે ? ક્યારેક તો એ હારને ભૂલવી પડશે અને એ હારને પચાવતાં તો શીખવું જ પડશે ને ! ઘટના વગરનો તો ઈતિહાસ શક્ય જ નથી. પણ એ ઘટના એ દુર્ઘટના ના બનવી જોઈએ આપણે માટે. જે રાજા કર્ણદેવ વાઘેલામાં બન્યું છે એમ જ સ્તો !\n➡ ઈતિહાસ પણ અજીબ છે વંશ બદલાય છે અટકો બદલાય છે છતાં એ રાજા પહેલો અને બીજો એમ કહેવામાંથી ઉંચો આવતો જ નથી. પહેલાં સોલંકીવંશમાં રાજા કર્ણદેવ સોલંકી હતાં અને હવે વાઘેલાવંશમાં રાજા કર્ણદેવ વાઘેલા છે તો પછી રાજા કર્ણદેવ પહેલો અને રાજા કર્ણદેવ બીજો એમ કહેવાની શી જરૂર ? આને લીધે જ ઘણી ગેરસમજણો પેદા થઇ છે, રાજા કર્ણદેવ સોલંકીમાં પણ એમને કોક સ્ત્રી સાથે પ્રેમ કરતાં અને રતિક્રીડા કરતાં વર્ણવાયા જ છે અલબત્ત અનુશ્રુતિઓમાં એ જ વાત અહી પણ અનુશ્રુતિઓમાં આવે જ છે એ બે વચ્ચે માત્ર ૨૦૬ વરસનો જ ફર્ક છે. સમય બદલાયો, વંશ બદલાયો પણ આ અનુશ્રુતિઓની આદત ના ગઈ આપણા સાહિત્યકારોની. દરેક વંશમાં આવી કોક વાત લઈને તેઓ હાજર થઇ જ જાય છે. આશાવલ નગરનાં ઉલ્લેખ અને ત્યાં થયેલાં યુદ્ધનો ઉલ્લેખ તો બંને જગ્યાએ છે. કર્ણદેવ સોલંકીમાં તેમને અશાવલ માં આશા ભીલ સામે જીતતાં બતાવાયાં છે તો કર્ણદેવ વાઘેલામાં વાઘેલા સૈન્યને ખિલજી સામે હારતાં. એ તો સારું છે કે કર્ણદેવ સોલંકીને પત્ની તરીકે રાણી મીનળદેવી બન્યાં નહીં તો મહારાજ સિદ્ધરાજ જયસિંહનો જન્મ જ ના થાત ને ! ને ગુજરાત સુવર્ણયુગથી વંચિત રહી ગયું હોત. એટલો ફેર છે ખાલી એ બંનેમાં. રાજા કર્ણદેવ સોલંકીમાં આ જ જૈન સાહિત્યકારો અને આ જ મેરુતુંગ એને ” કામદેવ સમો ભાસતો” એવો શબ્દપ્રયોગ કરે છે તો રાજા કર્ણદેવ વાઘેલા માટે પણ ” કામદેવ સમો ભાસતો” એવો શબ્દપ્રયોગ કરે છે. આ જ રૂપ પર મીનળદેવી રાજા કર્ણદેવ સોલંકી પર મોહિત થયાં હતાં તો રાજા કર્ણદેવ વાઘેલા વખતે એ મંત્રી માધવનાં પત્ની ક્મલાદેવી પર રાજા કર્ણદેવ વાઘેલા મોહિત થઈને એમને ભગાડીને એમની સાથે લગ્ન કરે છે એવું કહેતાં નજરે પડે છે. આમાં માત્ર જૈન સાહિત્યકારોનો વાંક નથી બીજાં ઘણાં સાહિત્યકારો અને મુસ્લિમ સાહિત્યકારો પણ આ જ વાતને અનુમોદન આપતાં નજરે પડે છે. કર્ણદેવ વાઘેલા વખતે આશાવલ બધે જ ઉલ્લેખિત છે તો રાજા કર્ણદેવ સોલંકીએ કર્ણાવતી નગર કેવી રીતે વસાવ્યું ! પુરાત્વખાતાંના પુરાવાઓમાં કે એમની વિદ્યામાં જ કોઈક ખામી હશે એમ માનીને જ આપણે ચાલવું પડશે .કારણકે અલ્લાઉદ્દીન ખિલજીએ અસાવલ જીતી ધોળકા બાજુ પ્રયાણ કર્યું એવો ઉલ્લેખ તો ઘણી બધી જગ્યાએ થયો છે. કર્ણાવતી નાગર અને કર્ણદેવ સોલંકીને સીધો સંબંધ છે ……. નહીં કે કર્ણદેવ વાઘેલા સાથે! આ વાત એટલાં માટે કરું છું કે કેટલાંક અક્કલમઠ્ઠાઓ કોલર ઉંચો રાખીને એમ કહેતા ફરે છે કે — કર્ણાવતી નગર એ કર્ણદેવ વાઘેલાએ વસાવ્યું હતું. જે સરસર ખોટું જ છે અને એ વાત જ બિનપાયાદાર છે. કર્ણદેવ વાઘેલા અને કર્ણાવતી નગર સાથે કોઈ પણ સંબંધ નથી.\n➡ આ અનુશ્રુતિઓએ તો ભારે કરી હોં. એમાં જ રાજા કર્ણદેવ વાઘેલાને અન્યાય થઇ ગયો કમલાદેવીનાં ઓઠાં હેઠળ. એટલે જ એમણે કરણ વાઘેલાની જગ્યાએ કરણ ઘેલા શબદ વાપર્યો છે. જો કે આ શબ્દ તો અંગ્રેજોએ વાપર્યો છે જે પછીથી ઈસવીસનની ઓગણીસમી સદીમાં લખાયેલી ગુજરાતી સાહિત્યની પ્રથમ નવલકથા “કરણઘેલો” માં વપરાયો છે. આ નવલકથામાં પણ અનુશ્રુતિઓને જ પ્રાધાન્ય અપાયું છે અને મુસ્લિમ સાહિત્યકારો દ્વારા રચાયેલી પાયાવિહોણી કૃતિઓને. પછીના એટલે કે અત્યારનાં સાહિત્યકારોએ પણ થોડાં ફેરફાર સાથે કરણ વાઘેલા પર નવલકથાઓ લખી જરૂર છે. પણ એ માત્ર નવલકથાઓ જ છે ઈતિહાસ નહીં. પણ વાંચનશોખ ધરાવનારે મુનશીજીની “ભગ્નપાદુકા” અને ધૂમકેતુની “રાય કરણ ઘેલો” વાંચી જજો. નંદશંકર મહેતાની નવલકથામાં કર્ણદેવ વાઘેલાની પત્ની કમલાદેવીનાં નામની જગ્યાએ રૂપસુંદરીનામનો ઉલ્લેખ કર્યો છે. ધૂમકેતુમાં આવું કશું નથી આવ્યું. પણ તો ય મૂળ “પ્લોટ ” જ વાંધાજનક છે. જેનું નિકંદન તે સમયથી તે અત્યાર સુધીમાં નીકળ્યું છે.\n➡ હવે આપણે કોક નિષ્કર્ષ પર તો આવવું જ પડશેને ! આમ ક્યા સુધી એકની એક વાત મમળાવ્યા કરવાની છે. પહેલી વાત તો તો એ કે બધું સમુંસુતરું ચાલતું હતું ત્યાં વળી આ કામક્બખ્ત ખિલજીનું આક્રમણ થયું. થયું એ તો સિદ્ધ જ છે જાણે એમાં રાજા કર્ણદેવની હાર થઇ એ પણ વાત સાચી. પણ હ્વજી એક કડી એમાં ખૂટે છે એ છે અલાઉદ્દીન ખિલજીના બીજાં આક્રમણની તો તેની ચર્ચા આપણે આગળ જતાં કરશું જ ! પણ પહેલાં વખતે રાજા કર્ણદેવ વાઘેલા કેટલાં કારમી રીતે હાર્યા હતાં તે જણવું ખુબ જ જરૂરી છે, રાજા કર્ણદેવ પાટણ છોડીને નાસી ગયાં પછી એમનું અને એમનાં કુટુંબનું શું થયું ? તે વિગતે જાણવું જોઈએ. મહામાત્ય માધવ વિષે હું આગલા લેખમાં જણાવી જ ચુક્યો જ છું એટલે એમની વાત અહી હવે કરવાની રહેતી જ નથી. મેરુતુંગે વિચારશ્રેણી ઇસવીસન ૧૩૫૦માં લખી હતી જેમાં જ તેમણે ચાવડા વંશ,સોલંકીયુગ અને વાઘેલાવંશની આખી વંશાવલી આપી છે. કેટલાંક અવળચંડા ફેસબુકીયા લેખકો આ મેરુતુંગને ધારાનગરીના રાજ ભોજ સાથે સાંકળે છે જેમને અવસાન પામ્યે રાજા કર્ણદેવવના અવસાન સમયે ૩૫૦ વર્ષ વીતી ચુક્યા હતાં. આ વાત કોઈના માન્યામાં આવે ખરી કે રાજા ભોજના સમયમાં તેમના દરબારમાં કવિ મેરુતુંગ થયાં હતાં. આ વતતો જાણે તદ્દન હંબગ જ ગણાય. એટલે હવે આપણે મેરુતુંગ અને જિનભદ્ર સૂરિનો ઉલ્લેખ નહીં કરીએ. ત્યાર પછીનાં સાહિત્યકારોનો જ્યાં જ્યાં જરૂર પડશે તેમ ઉલ્લેખ કરીશું. હવે ઈતિહાસ ઓછો અને વાર્તા અને ચર્ચાઓ વધુ આવશે એમ મને લાગે છે.\n➡ વાર્તાઓ એટલે કે શ્રુતિઓમાંથી ઈતિહાસ તારવવો ખરેખર અઘરો છે. મુસ્લિમ સમકાલીન સાહિત્યકારો એમાં વધુ પડતા કુદી પડેલાં જણાય છે. કોઈકે તો એમ પણ કહી દીધું છે કે રાજા કર્ણદેવ વાઘેલા જે નવસારી ભાગી ગયાં હતાં ત્યાંથી પકડી લાવ્યા. તો રાજા કર્ણદેવ વાઘેલાએ એમની પત્નીને ત્યાંથી નસાડી દીધી. જે મહારાષ્ટ્રના ઈલોરા પાસે ખિલજીનાં સૈનિકો ઈલોરાની ગુફાઓ જોઇને પાછાં ફરતાં હતાં તેમને હાથે ચડી ગઈ અને એ રાણી કમલાદેવીને કેદ કરીને અલ્લાઉદ્દીન ખિલજીની સમક્ષ પેશ કરવામાં આવી અને અલ્લાઉદ્દીન ખિલજીની ઇચ્છાથી રાણી કમલાદેવીએ પરાણે અલ્લાઉદ્દીન ખિલજી સાથે પરાણે લગ્ન કરવાં પડયા. કમલાદેવી એ શરતે લગ્ન કરવાં પડયાં કે ખિલજી તેમની મહારાષ્ટ્રમાં ખોવાયેલી પુત્રી દેવલદેવીને પાછી લાવી તેમો મેળાપ મારી સાથે કરાવી આપે.\nઆ શરત ખિલજી માની ગયો તેણે તરતના પોતાનાં માનીતા થયેલાં ગુલામ અને એ પણ ગુજરાતથી જ લવાયેલા મલિક કાફૂરને દક્ષિણમાં દેવગિરિ પર ચઢાઈ કરવાં મોકલ્યો. આનું મૂળ એ અલ્લાઉદ્દીનની ગુજરાત પરની બીજી ચડાઈમાં છે. તેનાં કારણો ખુશરૂનાં જણાવ્યા મુજબ —\nસુલતાન અલાઉદ્દીન ખિલજી સાથે અણહિલવાડમાં સરવરખાનને નાઝીમ તરીકે ગુજરાતનો વહીવટ સંભાળવા માટે મોકલ્યો. પરંતુ થોડાં જ સમયમાં પાટને મુસ્લિમ સલ્તનત ફગાવી દીધી. રાજા કર્ણદેવ પરત પરત ફર્યા અને કોક રીતે તેમને ગુજરાતના અમુક ભાગોમાં અને પાટણમાં પોતાની સત્તા ઉભી કરવામાં કામિયાબ નિવડયા.\n➡ આવું જયારે ખિલજીએ જાણ્યું ત્યારે ત્યારે એણે બીજી વખત ઇસવીસન ૧૩૦૩- ૧૩૦૪માં જહીમત અને પંચમની આગેવાની હેઠળ ગુજરાત પર સેના મોકલી. આ વખતે રાજા કર્ણદેવ કાયમ માટે રાજ્ય ગુમાવી બેઠાં. રાજા કર્ણદેવ આશાવલ થઇ નાસીને દખ્ખણમાં દેવગિરિનાં યાદવ રાજા રામચંદ્રના આશ્રયે ગયાં અને ત્યાં બાગલાણમાં પોતાની સત્તા જમાવી. એની જ પાસે એમની પુત્રી દેવલદેવી પણ હતી.\nદેવગિરિ રાજા રામચંદ્રના યુવરાજ સિંઘણદેવે દેવલદેવી સાથે પરણવાની ઈચ્છા દર્શાવી. પરંતુ રાજા કર્ણદેવે તેનો ઇનકાર કરી દીધો.\nસુલતાન ખિલજીએ મલિક કાફૂરને દેવગિરિપર આક્રમણ કરવાં મોકલ્યો. રસ્તામાં બાગલણમાં રહેલા રાજા કર્ણદેવ સાથે તેણે ટકરાવ થયો. રાજા કર્ણદેવ બે મહિના સુધી ટકી રહ્યાં. આ દરમિયાન સિંઘણદેવે પોતાનાં ભાઈ ભીલ્લમદેવને રાજા કર્ણદેવ પાસે મોકલ્યો અને દેવલદેવીને મોકલવા જણાવ્યું. તો તેઓ દેવલદેવીને લઈને કોક છુપા રસ્તે નીકળી ગયાં. પરંતુ રસ્તામાં તે અલપખાનનાં સૈનિકોનાં હાથમાં આવી ગઈ. અલપખાને તેણે કેદ કરી તરત જ દિલ્હી રવાના કરી દીધી. સમય જતાં અલાઉદ્દીન ખિલજીનાં શાહજાદા ખિજ્રખાન સાથે તેનું લગ્ન કરવામાં આવ્યું. અમીર ખુશરોની કૃતિ “આશિકી – દેવલદેવી – વ – ખિજ્રખાન” માં આવી વાત કરવામાં આવી છે. આ જ વાતને બધાંએ ઈતિહાસ માની લીધો છે. આ જ વાત ત્યાર પછી ઘણાં બધાં સાહિત્યકારોએ પણ કરી છે અને આજ વાત પછી કોકને કોક રીતે નવલકથાની પણ વસ્તુ બની છે .\n➡ ગુજરાતી નવલકથામાં તો માધવની પત્ની કમલાદેવી અને રાજા કરણ વાઘેલાની જ વાત વધુ ચગાવીને કરવામાં આવી છે એટલે જ કમલાદેવીના પ્રેમમાં ઘેલા થઇ ગયેલા રાજા કર્ણદેવને કરણઘેલા નામ આપવામાં આવ્યું છે. કમલાદેવી એ ખિલજીનાં પત્ની હતાં તે વાત કોઈ પણ ગુજરાતના સાહિત્યકારો કે ઈતિહાસકારોએ નથી કરી. એ વાત એ ખુશરો જેવાં ખિલજીના આશિક ખુશરોએ જ કરી છે. જે ત્યાર પછીનાં મુસ્લિમ સાહિત્યકારોએ એમાં સુર પુરાવ્યો છે. ગુજરાતી સાહિત્યકારો જે માધવના ભાઈને રાજા કર્ણદેવે મારી નાંખ્યો અને તેથી કેશવની પત્ની સતી થઇ ગઈ હતી એવી વાત કરીને પછી કમલાદેવીની વાતમાં ચુપ થઈને બેઠાં છે. જો કેશવની પત્ની સતી થઇ હોય તો કમલાદેવી પણ સતી થઇ જ શક્યાં જ હોત ને જે વાત ગુજરાતી અને ભારતીય સાહિત્યકારોએ કરી છે તે વાત મુસ્લિમ સાહિત્યકારો કરતાં જ નથી. સતી થવાની પ્રથા એમને ખબર જ નથી જે એમનાં જ સમયમાં ઠેરઠેર ઠેકાણે થઇ હોવાં છતાં તેઓ એનાથી અજ્ઞાત જ રહ્યાં છે. એટલે એમની વાત કેટલી સાચી મનાય તે આપણે સમજી જ લેવાનું હોય ને ! કમલાદેવીને ખિલજીની પત્ની તરીકે સ્વીકારવામાં આપણા ત્યાર પછીના ઘણાં ઈતિહાસકારો સૂર પુરાવે છે અને કેટલાંક ગણ્યાંગાંઠયા સાહિત્યકારો પણ. એ જાણીને મને બહુ દુખ થાય છે કે તેઓએ પણ આ વાત કેમની સ્વીકારી લીધી ! જે વાત તો માત્ર એક સાહિત્યિક કૃતિમાં જ આવી છે અને ઇતિહાસમાં તેને જ સાચું માનવામાં આવે છે. ચિત્તોડનાં રાણી પદ્માવતી સતી થયાં હતાં એ વાત સાક્ષ્ય પ્રમાણોને બાદ કરીએ અને ભારતનાં ગૌરવશાળી ઈતિહાસને એક વખત બાજુએ મુકીએ તો આ વાત સૌપ્રથમવાર એક મુસ્લિમ કવિ મલિક મોહંમદ જયાસીના “પદ્માવત”માં જ આવી છે. જો કે રણથંભોરની વાત આ જ સમયગાળાને આવરી લેતી પણ ૧૫મી સદીમાં ઈસવીસન ૧૪૫૫માં પદ્મનાભ દ્વારા રચાયેલા ગ્રંથ “કાન્હડદે પ્રબંધ?માં આવી જ છે. જો કે તે સમયે અને ત્યાર પછી સમયે સમયે આ સતીપ્રથાની વાત લગભગ દરેક સૈકામાં આવી છે. જેની નોંધ સુધ્ધાં પણ આ મુસ્લિમ સાહિત્યકારો નથી લેતાં એ વાત સામે જ મને સખત વાંધો છે .\n➡ ઇતિહાસમાં જે ખિલજી વિષે એનાં અને મલિક કાફૂર વચ્ચેના ગે સંબંધોની ક્યાંય પણ સાબિતી મળતી જ નથી એ વાત આપણી હાર અને આપણી નાલેશીને છુપાવવા માટે જ ઉપજાવી કાઢી છે. અલાઉદ્દીન ખિલજીને ચાર પત્નીઓ હતી\n✅ (૧) મલ્લિકા – એ – જહાન ( જલાલુદ્દીન ખિલજીની પુત્રી)\n✅ (૨) મહરૂ (અલપખાનની બહેન)\n✅ (૩) કમલાદેવી ( રાજા કર્ણદેવ વાઘેલાની પૂર્વ પત્ની)\n✅ (૪) જત્યપાલદેવી ( રાજા રામચન્દ્રની પુત્રી)\nઅલાઉદ્દીન ખિલજીને ચાર પુત્રો હતાં અને એક પણ પુત્રી નહોતી.\nઅલાઉદ્દીન ખીલજીના ચાર પુત્રોના નામ\n✅ (૧) ખિજ્ર ખાન ( મહેરુનો પુત્ર)\n✅ (૨) શાદીખાન\n✅ (૩) કુટુબ- ઉદ – દીન મુબારક શાહ\n✅ (૪) શિહાબ – ઉદ-દીન – ઓમર (મહેરુનો પુત્ર)\n➡ શાદી ખાન અને અને મુબારક શાહ એ પુત્રો કોનાં દ્વારા થયેલાં છે એ જાણવા મળતું નથી.\n➡ ખૂબીની વાત તો એ છે કે આ ચારે પત્ની અને એનાં ચારેય પુત્રોની વાત ખુશરોએ જ પોતાનાં ગ્રંથમાં કરેલી છે.\nઆવી વાત કાશ કોઈ કર્ણદેવ વાઘેલા વખતે કરી શક્યું હોત તો તો થઇ જાત દૂધનું દૂધ અને પાણીનું પાણી . પણ નહીં તેમને તો મહામાત્ય માધવને જ નીચ અને હીન કસ્ક્ષાનો બતાવવો હતો અને રાણી કમલાદેવીને કુલટા. જે બંને તેઓ નહોતાં જ નહોતાં. કોકે તો આર્યનારી તરીકે કમલાદેવીનો બચાવ કરવાં જેવો હતો તે વખતે. કારણ કે કોઈ આર્યનારી પોતાનાં ખાવિંદ પછી એ બીજાને પોતાનો પતિ માનતી જ નથી . રાજપૂતોની પ્રેમગાથાઓ તો ઘણી છે પણ તેમાં કોઈ સ્ત્રી કે કોઈ રાજપૂત રાજાને આટલો ઉતરતી કક્ષાનો બતાવાયો નથી જેટલાં રાજા કર્ણદેવ વાઘેલા અને રાણી કમલાદેવીને બતાવવમાં આવ્યાં છે. કમલાદેવીની આવી જ વાતથી પ્રેરાઈને ખુશરૂએ એમને ખિલજીની પત્ની બનાવી દીધી અને રાજા કર્ણદેવ વાઘેલાને નમાલો રાજા ! દેવલદેવીની વાત કરવી હોય તો કમલાદેવીને તો વચમાં તો લાવવી જ પડે ને! આ વાતમાં ખુશરોનો બચાવ ગુજરાતીઓ કઈ રીતે કરી શકે?\n➡ આ આખી વાત આમ તો બહુ ઓછાંને ખબર હતી ખાસ કરીને ઈતિહાસ રસિકોને જ ખબર હતી પણ જયારે ફિલ્મ “પદ્માવત” રીલીઝ થવાની હતી ત્યારે આ વાત સામે આવે એમ હતી એટલે જ આ ફિલ્મનો રીલીઝ પહેલાં ગુજરાતમાં અને બધે વિરોધ થયેલો. પણ વિરોધના બીજાં અનેક કારણો છે એમાં આપણે પડતાં નથી. એ વખતે ટવિટરે આ બધાં કચ્ચા ચિઠ્ઠા શોધી શોધીને ખોલી દીધાં તેમાં જ આ ખિલજીની ચાર પત્નીઓ વાળી વાત અને દેવલદેવીની વાત સામે આવી. જેમાં જ ખુશરૂ ઉઘાડો પડી ગયો તદ્દન. પણ જે વાત સામે નહોતી આવવી જોઈતી તે આખરે સામે આવી જ ગઈ ભલે ખોટી તો ખોટી રીતે. પણ આ વાતને બધાએ બહુ જ વધારે મહત્વ આપ્યું અને રાજા કર્ણદેવને ઓછું. રાજા કર્ણદેવ વિષે પણ કેટલાંકે ઢંગધડા વગરની અને આ સાહિત્યકારોએ આમાં ઉલ્લેખ આવો કર્યો છે અને માધવે જો ખિલજીને આમંત્ર્યો ના હોત તો આવું કશું જ ના બન્યું ના હોત એવું જ પ્રસ્થાપિત કરવાં લાગ્યાં યેનકેન પ્રકારેણ ! આમાં જ કમલાદેવીનું સત્ય દબાઈ ગયું અને રાજા કર્ણદેવનું પણ !\n➡ હવે થોડીક વાત રાજા કર્ણદેવ વાઘેલા એ ઇસવીસન ૧૨૯૯માં હારીને દેવગિરિ જતાં રહ્યાં હતાં. ત્યાર પછી તેઓ ફરીથી સત્તા પર જરૂર હતાં એવાં કેટલાંક પ્રમાણો પણ પ્રાપ્ત થયાં છે જેને કોઇપણ સંજોગોમાં ઉવેખી શકાય તો નહીં જ. સંભવત : કર્ણદેવે ગુજરાતના ઓછામાં ઓછા કેટલાક ભાગ પર કબજો કર્યો હોય તેવું લાગે છે. જો કે તેઓ ક્યારે રાજગાદી પર પાછો ફર્યો તે જાણી શકાયું નથી. એપ્રિલ, ૧૨૯૯ના રોજ ખંભાતનો એક અરબી ઉપલેખ મૃત શિહાબ-ઉદ દીનને કંબાયાના ભૂતપૂર્વ રાજ્યપાલ (હકીમ) તરીકે એટલે કે ખંભાતના નામ આપે છે. તે સ્પષ્ટ નથી કે શિબિબ-ઉદિન કોનો ઉપરી હતો અને કોનાં કહેવાથી તે ત્યાં હકીમ હતો તે પરંતુ જો તે આક્રમણકારો દ્વારા નિયુક્ત મુસ્લિમ ગવર્નર હોત, તો સંભવ છે કે ખંભાત અને એની આજુબાજુનો પ્રદેશ આ સમયે ખિલજી ના નિયંત્રણ હેઠળ હતો.\n➡ ગુજરાતના સંપલા ગામમાંથી એક શિલાલેખ મળી આવ્યો છે કે — રાજા કર્ણદેવ પાટણ ખાતે ૪ ઓગસ્ટ ઇસવીસન ૧૩૦૪ ના રોજ શાસન કરતાં હતાં. જૈન લેખક મેરુતુંગે એમ પણ જણાવ્યું છે કે તેમણે ઈસવીસન ૧૩૦૪ સુધી શાસન કર્યું હતું. ૧૪ મી સદીની મુસ્લિમ ક્રોનિકર ઇસામી એ પણ સૂચવે છે કે કર્ણ તેની સત્તા ફરીથી મેળવવામાં સફળ રહ્યો.\n➡ ઇસામીના કહેવા મુજબ, અલાઉદ્દીને નવા કબજે કરેલા ચિત્તોડ કિલ્લાનો વહીવટ મલિક શાહિનને સોંપી દીધો હતો. પરંતુ પછીથી, મલિક શાહિન કિલ્લાથી ભાગી ગયો, કારણ કે તે પડોશી પ્રદેશ પર શાસન કરનાર કર્ણદેવથી ડરતો હતો.\n➡ આક્રમણ કરનાર સૈન્યની દિલ્હી પરત ફરતી મુસાફરી દરમિયાન, તેના મોંગોલ સૈનિકોએ ગુજરાતમાંથી લૂંટ કરવાના તેમના ભાગને લઈને તેમના સેનાપતિઓ વિરુદ્ધ બળવો કર્યો હતો. આમાંના કેટલાક બળવાખોર મોંગોલોએ રાજા કર્ણદેવ પાસે આશ્રય માંગ્યો હોવાનું જણાય છે. તેમ તેમનો ઇસવીસન ૧૩૦૪નો શિલાલેખ સૂચવે છે કે મોંગોલ અધિકારીઓ બલચક અને શાદી તેમના વહીવટમાં ઉચ્ચ હોદ્દા ધરાવતાં હતાં. અરે આ શિહાબ અને શાદી તો ખિલજીના પુત્રો હતાં તો આ એક સરખાં નામો કેવી રીતે ? શું ખિલજી એ જ એમનાં પુત્રોને ગુજરાતમાં મોકલ્યા હતાં ? એવું લાગતું તો નથી કરણ કે ખિલજીનાં પુત્રો તો ક્યારેય રાજા કર્ણદેવ વાઘેલાને મદદ તો કરે જ નહીં ને ! આમે ય એ સમયે તો ખિલજીના પુત્રોની ઉમર કદાચ નાની હશે કારણકે ખિજ્રખાનની ઉમર તો એ સમયે માત્ર ૧૦ વર્ષની જ હતી. એટલે એ સંભાવના તો ખોટી જ પડે છે તો પછી આ હતાં કોણ ? તેનો જવાબ તો કોઈની પાસે નથી.\n➡ જેની પાસે જવાબ હોય કે ના હોય પણ હવે વખત આવી ગયો છે ઈતિહાસ પાસે જવાબ માંગવાનો અને આ ખુશરો જેવાં અનેકોને જવાબ આપવાનો પણ એ બધું એ ભાગ – ૫ માં આવશે.\nભાગ – ૪ અહી સમાપ્ત\nભાગ – ૫ હવે પછીનાં લેખમાં !\nPrevious Previous post: રાજા કર્ણદેવ વાઘેલા | ભાગ – ૩\nNext Next post: રાજા કર્ણદેવ વાઘેલા | ભાગ – ૫


અશ્વિને ‘યો-યો’ ટેસ્ટ પાસ કર્યોઃ હવે રણજી ટ્રોફીમાં રમશે | Ravichandran Ashwin Clears 'Yo-Yo' Endurance Test - Sambhaav News\nઅશ્વિને ‘યો-યો’ ટેસ્ટ પાસ કર્યોઃ હવે રણજી ટ્રોફીમાં રમશે\nચેન્નઈઃ ટીમ ઇન્ડિયાના ઓલરાઉન્ડર આર. અશ્વિને બેંગલુરુ સ્થિત નેશનલ ક્રિકેટ એકેડેમીમાં ‘યો-યો’ ફિટનેસ ટેસ્ટ પાસ કરી લીધો છે. અશ્વિન તાજેતરમાં જ તામિલનાડુ તરફથી આંધ્રપ્રદેશ સામે રમ્યો હતો. અશ્વિને ટ્વિટ કર્યું કે, ”બેંગલુરુની યાત્રા શાનદાર રહી. યો-યો ટેસ્ટ પાસ કર્યો. હવે રણજી ટ્રોફી ૨૦૧૭. ટીમ તામિલનાડુ.”\nઈંગ્લેન્ડમાં વોસ્ટરશાયર તરફથી કાઉન્ટી ક્રિકેટ રમીને પાછા ફર્યા બાદ પોતાના રાજ્ય (તામિલનાડુ) તરફથી રણજી ટ્રોફીની પહેલી મેચ રમનારાે આશ્વિન યો-યો ટેસ્ટ માટે બેંગલુરુ ગયો હતો. અશ્વિને કહ્યું, ”હું માપદંડોનું પાલન કરનારો માણસ છું. જો કોઈ માપદંડ બન્યો હોય તો તેને માનવાની સંપૂર્ણ કોશિશ કરું છું. દરેક નેતૃત્વ માટે ટીમ માટે કેટલીક યોજનાઓ હોય છે. જો વર્તમાન નેતૃત્વની આ યોજના હોય તો તેનું પાલન કરવું જોઈએ.”\nઓસ્ટ્રેલિયા સામેની વન ડે શ્રેણી માટે ટીમમાં સ્થાન મેળવવામાં નિષ્ફળ રહેનાર અશ્વિન માટે એ જોવું દિલચસ્પ બની રહેશે કે ન્યૂઝીલેન્ડ સામેની શ્રેણીમાં તેને સ્થાન મળે છે કે નહીં. અશ્વિન ૧૪ ઓક્ટોબરથી ત્રિપુરા સામેની રણજી મેચમાં રમવા તૈયાર છે.\nહરિયાણા-મહારાષ્ટ્રની ફોર્મ્યુલા સાથે બિહારમાં ભાજપ ઉતરશે\nમને મનમોહન જેવું ‘જ્ઞાન’ નથી, પરંતુ ગરીબ ખેડૂતોને નજીકથી જોયા છે: PM\nશહેરમાં સવારે ઝાપટાંઃ બે દિવસ વરસાદી માહોલ રહેશે


મલાઇકા EX પતિ સાથે ઝઘડી? Video થયો વાયરલ…દીકરો પણ… - mojilomanas.in\nFebruary 8, 2022 AdminLeaveaComment on મલાઇકા EX પતિ સાથે ઝઘડી? Video થયો વાયરલ…દીકરો પણ…\nબોલિવૂડ એક્ટર અરબાઝ ખાન તેની પૂર્વ પત્ની મલાઈકા અરોરાને લઇને ચર્ચામાં રહેતો હોય છે. . જ્યાં સુધી તેઓ સાથે હતા ત્યાં સુધી લોકો તેમની જોડીના દાખલા આપતા હતા. પતિ-પત્નીના 19 વર્ષના સંબંધો બાદ બંને અલગ થઈ ગયા પરંતુ આજે પણ બંને સાથે જોવા મળે છે. ફરી એકવાર બંને એરપોર્ટ પર સાથે જોવા મળ્યા અને તેમની સાથે તેમનો પુત્ર પણ હાજર હતો.\nમલાઈકા અરબાઝ સાથે આવી હતી\nમલાઈકા અરોરા અને અરબાઝ ખાન ભલે એકબીજાથી અલગ થઈ ગયા હોય, પરંતુ તેઓ હજુ પણ તેમના પુત્ર અરહાન માટે એક છે. બંને પોતાની લાઈફમાં ભલે ગમે તેટલા વ્યસ્ત હોય, પરંતુ જ્યારે પુત્રની વાત આવે છે ત્યારે તેઓ એક દિવાલની જેમ સાથે ઉભા જોવા મળે છે. મલાઈકા અને અરબાઝનો એક વીડિયો સોશિયલ મીડિયા પર ખૂબ વાયરલ થઈ રહ્યો છે, જેમાં તેઓ તેમના પુત્ર અરહાન ખાનને મૂકવા મુંબઈ એરપોર્ટ પહોંચ્યા છે. આ વીડિયોમાં મલાઈકા, અરબાઝ અને તેમના પુત્ર અરહાનને એક ફ્રેમમાં જોઈ શકાય છે.\nસોશિયલ પરથી એક વીડિયો શેર કરવામાં આવ્યો છે, જેમાં મલાઈકા અરોરા અને અરબાઝ ખાન તેમના પુત્ર સાથે એરપોર્ટ પર જોવા મળી રહ્યા છે. આ દરમિયાન દરેકના મોં પર માસ્ક હોય છે. વીડિયોમાં અરબાઝ અને મલાઈકા એકબીજા સાથે વાત કરતા પણ જોઈ શકાય છે. વીડિયોમાં અરહાન પણ તેના મિત્રોને મળતો જોવા મળી રહ્યો છે. થોડા જ સમયમાં આ પોસ્ટ પર લાખો લાઈક્સ આવી છે, જેના પર લોકો પોતપોતાની પ્રતિક્રિયા આપી રહ્યા છે.\nવીડિયો પર કોમેન્ટ કરતાં એક સોશિયલ મીડિયા યુઝરે લખ્યું, ‘તમે કેમ લડી રહ્યા છો’ જ્યારે બીજાએ લખ્યું, ‘મલાઈકા અર્જુન કરતાં અરબાઝ સાથે વધુ સારી લાગે છે’. તો અન્ય એક યુઝરે લખ્યું, ‘છૂટાછેડા પછી પણ બાળકો તેમના માતા-પિતા માટે કિંમતી ભેટ છે, જે બંને વચ્ચે જોડાણ જાળવી રાખે છે’. આવી અનેક પ્રતિક્રિયાઓ આ વીડિયો પર આવી છે. તમને જણાવી દઈએ કે, અરબાઝ ખાનથી અલગ થયા બાદ મલાઈકા અરોરા આ દિવસોમાં બોલિવૂડ એક્ટર અર્જુન કપૂરને ડેટ કરી રહી છે.


આ દેશમાં બે વર્ષના બાળકોને અપાઇ રહી છે કોરોના વેક્સિન, દુનિયાનો પ્રથમ દેશ | નવગુજરાત સમય\nઆ દેશમાં બે વર્ષના બાળકોને અપાઇ રહી છે કોરોના વેક્સિન, દુનિયાનો પ્રથમ દેશ\n07-09-2021 02:00 PM\nકોરોના સંકટ વચ્ચે રસીકરણ મામલે ક્યૂબાએ એક નવી ઉપલબ્ધિ મેળવી છે\nકોરોના સંકટ વચ્ચે રસીકરણ મામલે ક્યૂબાએ એક નવી ઉપલબ્ધિ મેળવી છે. ક્યૂબા દુનિયાનો પ્રથમ એવો દેશ બની ગયો છે, જેણે બે વર્ષના બાળકોને પણ કોરોના રસી આપવાની શરૂઆત કરી દીધી છે. ક્યૂબામાં બે કોરોના રસી લગાવવામાં આવી રહી છે, જે ક્યૂબામાં જ તૈયાર થયેલી છે. જો કે, તેને હાલ વર્લ્ડ હેલ્થ ઓર્ગેનાઇઝેશનની માન્યતા મળી નથી.\nન્યૂઝ એન્જસી એએફપી અનુસાર, ક્યૂબામાં અબ્દલા અને સોબરાના નામની કોરોનાની રસી આપવામાં આવી રહી છે. બાળકો પર તેનું ક્લિનિકલ ટ્રાયલ પૂરું થઇ ગયું છે. શુક્રવારે ક્યૂબામાં બાળકોને કોરોના વેક્સિન લગાવવાની શરૂઆત થઇ હતી. શરૂઆતમાં ૧૨ વર્ષ અથવા તેની ઉપરના બાળકોને કોરોનાની રસી આપવામાં આવી હતી તે બાદ સોમવારથી ૨-૧૧ વર્ષની વય ગ્રુપના બાળકોને પણ વેક્સિન આપવામાં આવી. હાલ ક્યૂબાના સિએનફ્યૂગોસ શહેરમાં જ આ વય ગ્રુપને વેક્સિન લાગી છે.\nદુનિયાના ઘણા દેશોમાં ૧૨ વર્ષ અથવા તેનાથી વધુ ઉંમરના બાળકોને કોરોના રસી લગાવવાની શરૂઆત થઇ ગઇ છે. જ્યારે ઘણા દેશોમાં ટ્રાયલ ચાલુ છે. ચીન, યુએઇ, વેનેજુએલામાં પણ નાના બાળકોને કોરોના વેક્સિન લગાવવાની જાહેરાત કરી છે. પરંતુ ક્યૂબાએ તેમના પહેલાં શરૂઆત કરી દીધી છે.\nભારતમાં પણ ૧૨ વર્ષથી ઉપરના બાળકોને કોરોના રસી આપવાની શરૂઆત થશે. આ માટે ઝાયડસ કેડિલાની કોરોના વેક્સિનને ભારતમાં ઇમરજન્સી ઉપયોગ માટે મંજૂરી આપવામાં આવી છે. ૧૨ વર્ષથી વધુ ઉંમરના લોકોને આ વેક્સિન આપી શકાય છે.\nયુએસના ફ્લોરિડામાં બંદૂકધારીએ ફાયરિંગ કરીને ચાર લોકોની હત્યા કરી\nઅફઘાનિસ્તાનમાં આંતરવિગ્રહની આશંકા: અમેરિકન જનરલ\nઅમેરિકા 9/11 આતંકી હુમલાના ગુપ્ત દસ્તાવેજ જાહેર કરશે\nUSમાં કોરોના વકર્યો: 1 દિવસમાં દોઢ લાખથી વધુ કેસ\nઅમેરિકામાં ઈડા વાવાઝોડાનો મૃત્યુઆંક વધી 45 થયો\nતાલિબાનને માન્યતા આપવાની હાલ કોઇ ઉતાવળ નથી: અમેરિકા


Singer Taylor Swift gave $ 3,000 to Fans facing financial problems - saying 'I'm with you right now' | સિંગર ટેલર સ્વિફ્ટે આર્થિક સમસ્યાનો સામનો કરી રહેલા ફેન્સને3હજાર ડોલર આપ્યા- કહ્યું કે 'હું આ સમયે તમારી સાથે છું' - Divya Bhaskar\nSinger Taylor Swift Gave $ 3,000 To Fans Facing Financial Problems Saying 'I'm With You Right Now'\nમદદ:સિંગર ટેલર સ્વિફ્ટે આર્થિક સમસ્યાનો સામનો કરી રહેલા ફેન્સને3હજાર ડોલર આપ્યા- કહ્યું કે 'હું આ સમયે તમારી સાથે છું'\nએન્ટરટેનમેન્ટ ડેસ્ક. કોરોનાવાઈરસના કારણે ઘણા લોકો બેરોજગાર થઈ ગયા છે. આવી સ્થિતિમાં સુપરસ્ટાર્સ તેમના ફેન્સની મદદ માટે આગળ આવી રહ્યા છે. અમેરિકન પૉપ સિંગર ટેલર સ્વિફ્ટે આર્થિક સંકટનો સામનો કરી રહેલા ચાહકોને 3-3 હજાર ડોલરની મદદ કરી છે. અચાનક મદદથી ખુશ ફેન્સ સોશિયલ મીડિયા પર એક્સ્પીરિયન્સ શેર કરી રહ્યા છે.\nટેલરની એક ફેન ‘હોલી ટર્નર’એ ટ્વિટ પર શેર કરતા જણાવ્યું કે, સિંગરે3હજાર ડોલર મોકલીને તેની મદદ કરી છે. હોલીના જણાવ્યા મુજબ, કોરોનાવાઈરના કારણે મ્યુઝિક ઈન્ડસ્ટ્રીની હાલત કફોડી થઈ ગઈ છે. આવી સ્થિતિમાં લોકો આર્થિક સમસ્યાનો સામનો કરી રહ્યા છે. હોલીએ લખ્યું કે, હવે તે પૈસાની તંગીને કારણે ન્યૂયોર્ક સિટીમાં રહી શકશે નહીં.\nટેલરની મદદ મળ્યા બાદથી હોલીને વિશ્વાસ નથી આવી રહ્યો. ટેલરે તેના ફેન માટે લખ્યું કે, 'તુ હંમેશાં મારા માટે હાજર હતી, અને હું આ સમયે તમારી સાથે છું. આશા રાખું છું કે, તેનાથી તને મદદ મળશે. ' તો બીજી તરફ હિન્દુસ્તાન ટાઈમ્સના જણાવ્યા પ્રમાણે, ટેલરે એક બીજા ફેનને પણ આર્થિક મદદ કરી. સિંગરથી રિસ્પોન્સ મળ્યા બાદ ફેને લખ્યું કે, તે એક સુંદર વ્યક્તિ છે. આ પહેલાં પણ ઘણા સેલેબ્સ કોરોનાનો સામનો કરવા માટે ડોનેશન કર્યું છે.


આવી રહ્યુ છે બજાજ નું 'ચેતક ચીક' ના નામથી ઇલેક્ટ્રિક સ્કુટર - કિમત આ રહેશે અને ફીચર્સ તો આટલા બધા... - mojemoj.com આવી રહ્યુ છે બજાજ નું 'ચેતક ચીક' ના નામથી ઇલેક્ટ્રિક સ્કુટર - કિમત આ રહેશે અને ફીચર્સ તો આટલા બધા... - mojemoj.com\nહાલમાં દરેક કંપનીઓ નવા નવા ફીચર્સ વારા બાઇક્સ લોંચ કરે છે, જો કે બજાજ કંપનીનાં પણ ઘણા સફળ મોડલ રહ્યા છે. એવામાં હવે બજાજ કંપની સ્કુટર લોંચ કરવા જઇ રહી છે. અને તેનું નામ બજાજ ચેતક રાખવામાં આવ્યુ છે. મિત્રો તમને જણાવી દઇયે કે બજાજનું આ સ્કૂટર ઇલેક્ટ્રીક છે. અને કંપનીએ તેનું નામ ‘Chetak Chikc’ રાખવાનું નક્કી કર્યુ. મિત્રો આ સ્કૂટર 16 ઑક્ટોબર Urbanite બ્રાંડ અંતર્ગત લોંચ કરવામાં આવશે.\nઆ સ્કૂટરન લંચની ચર્ચાઓ ઘણા સમયથી ચાલી રહી હતી. પહેલા આ નામને લઇને વાંધો થયેલો હતો, કંપની એ આ સ્કૂટરનું નામ ‘Chetak Chic’ નામથી રજીસ્ટર્ડ કરાવ્યુ છે અને આ સમાચાર ખુબ જ વાઇરલ પણ થઇ રહ્યા છે. તેમજ એક રીપોર્ટમાં દાવો કરેલો છે કે કંપની તેનું આ સ્કૂટર આ નામથી જ લોંચ કરશે.\nહાલમાં જ આ સ્કૂટરના ઘણા ટેસ્ટિંગ દરમીયાન જોવા પણ મળ્યુ છે. જો કે સ્કૂટરને પુરી રીતે કવર કરવામાં આવ્યુ છે. પરંતુ તેના આકરનો અંદાજ આસાનીથી લગાવી શકાય છે. તેમજ આ સ્કૂટરમાં કંપની LED હેડ લાઇટ્સ, ડે ટાઇમ રનિંગ લાઇટ્સ નો પણ ઉપયોગ કરી શકે છે.\nજો કે, હાલમાં આ સ્કૂટરની ટેક્નોલોજી અને ફિચર્સ વીશે કંઇ જ જાણકાણી મળી શકી નથી. પરંતુ કંપનીના પ્રબંધ નિર્દેશક રાહુલ બજાજે કહ્યુ કે, Urbanite બ્રાંડ ભારતના સ્કૂટર સેગ્મેંટનું પહેલું મોડલ હસે. તેથી એ વાત પાકી છે કે કંપનીનું આ નવું સ્કૂટર પ્રીમિયમ હસે. આ સ્કૂટરમાં કંપની દરેક આદ્યુનિક ફિચર્સ સામેલ કરશે. તેમજ જાણવા મળ્યુ છે કે આ સ્કૂટરની કિંમત 1 લાખ રુપિયાની આસપાસ હસે.\n12-Oct-19 દૈનિક રાશિફળ – ક્લિક કરીને જાણો કેવો રહેશે તમારો આજનો દિવસ


August 07, 2021 05:19 PM\nગોલ્ડ મેડલના દાવેદાર તરીકે ઉતરનાર કુસ્તીબાજ બજરંગ પુનિયા ભલે સેમિફાઇનલમાં હારી ગયો હોય, પરંતુ બ્રોન્ઝ મેડલ જીતીને તેણે ઓલિમ્પિકમાં મેડલનું સપનું પણ પૂરું કર્યું છે. કઝાકિસ્તાનના કુસ્તીબાજને ટોક્યો ઓલિમ્પિક 2020ની પુરુષોની ફ્રી સ્ટાઇલ 65 કિલો વર્ગની કુસ્તી સ્પર્ધામાં હારનો સામનો કરવો પડ્યો હતો.\nબજરંગ પૂનિયાએ જીત્યો બ્રોન્ઝ મેડલ\nબીજા રાઉન્ડમાં દોઢ મિનિટની બાદ બંજરંગે આક્રમક રીતે રમવાની શરૂઆત કરી હતી.બીજા રાઉન્ડના અંતમાં તેને3પોઇન્ટ મળ્યા. છેલ્લી 30 સેકન્ડમાં પૂનિયાને પાછા2પોઇન્ટ મળ્યા. ગટ રેંજ અસફળ રહ્યો અને છેલ્લે બજરંગ પૂનિયાની 8-0 જીત થઈ.\nપિતાએ કહ્યું હતું - મારો દીકરો બ્રોન્ઝ લાવશે\nક્વાર્ટર ફાઇનલમાં શાનદાર શરૂઆત કર્યા બાદ બજરંગ સેમિફાઇનલમાં હારી ગયો હતો. બજરંગના પિતાએ કહ્યું હતું કે, 'મારો દીકરો ક્યારેય ખાલી હાથે પાછો ફર્યો નથી, તે ચોક્કસપણે બ્રોન્ઝ લાવશે.' સમગ્ર દેશવાસીની દુઆ તેની સાથે છે. એક મહિના પહેલા તેને ઘૂંટણમાં ઈજા થઈ હતી, છતાં તે સેમીફાઈનલમાં પહોંચ્યો હતો. આખરે બજરંગે તેના પિતાની વાત સાચી સાબિત કરી છે.\nભારત પાસે ટોક્યો ઓલિમ્પિકમાં અત્યાર સુધી6મેડલ\nભારતે અત્યાર સુધીમાં ટોક્યો ઓલિમ્પિકમાં6મેડલ જીત્યા છે. મીરાબાઈ ચાનુએ વેઈટલિફ્ટિંગમાં સિલ્વર, પીવી સિંધુએ બેડમિન્ટનમાં બ્રોન્ઝ અને બોક્સિંગમાં લવલીના બોરગોહેને બ્રોન્ઝ જીત્યો હતો. આ સિવાય ગુરુવારે ભારતીય પુરુષ હોકી ટીમે બ્રોન્ઝ અને કુસ્તીમાં રવિ દહિયાએ સિલ્વર મેડલ જીત્યો હતો. જ્યારે બજરંગે બ્રોન્ઝ મેડલ જીત્યો હતો. 2012 ની લંડન ઓલિમ્પિક સાથે તે ભારતની સૌથી સફળ ઓલિમ્પિક બની છે.\nbajrangpoonia bronzemedal wrestling india tokyoolympics\nટાટા મોટર્સની મોટી જાહેરાત: બ્રોન્ઝ મેડલથી વંચિત રહેલા રમતવીરોને કરશે કાર ગિફ્ટ\nમોરારીબાપુએ કરી જાહેરાત, ઓલમ્પિકમાં સામેલ તમામ ભારતીય ખેલાડીઓને પ્રસાદરૂપે આપ્યા 25 હજાર રૂપિયા\nઆજે યોજાશે ટોક્યો ઓલિમ્પિકનો સમાપન સમારોહ, ગોલ્ડ મેડલ જીતનાર નીરજ ચોપરા નહી પરંતુ આ ખેલાડી બનશે દેશનો ધ્વજવાહક\nદીપક પુનિયાના કોચે હાર બાદ રેફરી પર કર્યો હુમલો અને પછી...\nટોક્યો ઓલિમ્પિકમાં રમતોનું સાંજે દબદબાભેર ઉદઘાટન, રેન્કિંગ રાઉન્ડમાં દીપિકા કુમારીએ મેળવ્યું નવમું સ્થાન


પ્રમોશન આર્કાઇવ | આજે Casનલાઇન કેસિનો રમો £ / € / $1000 સ્વાગત બોનસ | ગોલ્ડમેનકેસિનો.કોમ\nગોલ્ડમ Casન કેસિનો પર પ્લેયર્સ માટે શ્રેષ્ઠ ersફર્સ\nખેલાડીઓ માટે અને ગોલ્ડમ Casન કેસિનોમાં બotionsતી હંમેશાં આકર્ષણનું કેન્દ્ર રહી છે; અમે તમારા માટે આનંદપ્રદ offersફર્સ લાવીએ છીએ જે તમારા એકાઉન્ટને તરત જ પ્રોત્સાહન આપશે. રમતોની મજાની સાથે ગોલ્ડમ Goldન કેસિનોમાં તમારા રોકાણને યોગ્ય બનાવવા માટે અમે તમને દૈનિક, સાપ્તાહિક અને માસિક ધોરણે બોનસ સુવિધાઓ પણ પ્રદાન કરીએ છીએ. તમારી રમવાની કુશળતાને પોલિશ્ડ કરો અને સ્લોટ્સ અને અમારા કેસિનો પર વધુ રમો.\nરમતો સંગ્રહ અમારા કેસિનો પર વિશાળ છે તેથી પારિતોષિકો છે. જો તમે હજી સુધી પોતાને નોંધણી કરાવી નથી, તો ઉતાવળ કરો અને ગોલ્ડમ Casન કેસિનો પર તમને મળેલા શ્રેષ્ઠ પ્રમોશનલ offersફર અને પારિતોષિકોનો અનુભવ કરવા માટે આમ કરો.\nસૂચિ ચાલુ છે…\nગોલ્ડમ Casન કેસિનો પર, અમે અમારા ખેલાડીઓને સમાવિષ્ટ રાખવા માટે શ્રેષ્ઠ બોનસ અને પારિતોષિકો આપીએ છીએ અને તેમને દરેક રમતનો આનંદ માણીએ છીએ. પ્રારંભિક થાપણ પર તમને વિચિત્ર સ્વાગત બોનસ પેકેજ મળશે.\n1. દિવસનો રમત: દર બુધવારે જાહેર થતાં પસંદ કરેલા સ્લોટ્સ પર મફત સ્પિન સાથે તમને તમારી વફાદારી માટે બદલો મળે છે.\n2. સાપ્તાહિક બોનસ આશ્ચર્ય: અઠવાડિયાના કોઈપણ દિવસ તમારા એકાઉન્ટમાં રોકડ બોનસ સાથે પુરસ્કાર મેળવવાની તકો મળશે. ખાતરી કરો કે તમે તેમાંથી એક છો.\n3. મોટા કેશ સપ્તાહમાં રેસ: તમારા સપ્તાહાંતને પ્રકાશિત કરવા માટે, અમે પુરસ્કારો અને બોનસ પણ પ્રદાન કરીએ છીએ જે તમને બોનસ અને પુરસ્કારો આપીને તમારા સપ્તાહાંતને સમૃદ્ધ બનાવશે.\n4. કેશબેક દિવસો: એવા પણ દિવસો છે કે જેના પર તમને કેશબેક ઓફર આપવામાં આવશે. તમે દર ગુરુવારે ગોલ્ડમ atન કેસિનો પર જે શરત લગાવશો તે પાછો મળશે. આ ઓફરનો સૌથી વધુ લાભ લો.\n5. સોમવાર મેડનેસ: સોમવાર બ્લૂઝને દૂર કરવા માટે, અમે તમારી પાસે સોમવારની ગાંડપણની offerફર લઈને આવીશું જે નિશ્ચિતપણે તમારા સોમવારને ક્યારેય નહીં જેવા પ્રકાશ કરશે.\nઅમે પસંદ કરેલ ખેલાડીઓ માટે ફક્ત શ્રેષ્ઠ\nઅમારા ખેલાડીઓ અમારી પ્રથમ પ્રાધાન્યતા છે, તેથી કોઈ બાબત નહીં; અમે ખાતરી કરીએ છીએ કે અમારા કેસિનોના ખેલાડીઓ દરેક વસ્તુમાંથી શ્રેષ્ઠ મેળવે. અમારી પાસે સ્ટોરમાં છે તેવા વિવિધ સંગ્રહ રમતો સાથે જાતે લલચાવવું અને તમારા એકાઉન્ટને આકર્ષક બોનસ પ્રાપ્ત કરવા દો. ઉપરાંત, ખાતરી કરો કે તમે આ offersફર્સનો લાભ મેળવતા પહેલા નિયમો અને શરતો વાંચી છે. ગોલ્ડમેન કેસિનો પાસે તેના ખેલાડીઓ માટે સુવર્ણ બોનસ છે, તે શ્રેષ્ઠ બનાવો.


વ્યક્તિ જેટલો ઉપર જાય છે તેની પડતી પણ અેટલી જ પ્રબળ હોય છે. ડિસેમ્બર 2013મા દિલ્હીના મુખ્યમંત્રી બનેલા અરવિંદ કેજરીવાલે માત્ર 49 દિવસમાં ઓફિસ છોડી હતી જેને કારણે તેનું શરમજનક ઉપનામ ભાગેડુ પડ્યું હતું. પણ અામ અાદમી પાર્ટીના બોસની નસોનું લોહી ખૂબ જ ઉકળી રહ્યું હતું જેને પરિણામે વર્ષ 2015ની દિલ્હી વિધાનસભાની ચૂંટણીમાં તેમણે 70માથી 67 બેઠકો જીતીને વળતી લડત અાપી હતી. લોકોએ અેવી અાશા સાથે તેને મત અાપ્યા હતા કે અા વ્યક્તિ રાજકારણમાં રહેલા ભ્રષ્ટાચારના દૂષણને નાથવામાં સક્ષમ રહેશે. તે સમયે અરવિંદ કેજરીવાલમાં લોકોને વિશ્વાસ હતો.\nહજુ જીતને બે વર્ષ પણ પૂર્ણ નહોતા થયા કે તેમની નબળી કામગીરી, નિષ્ફળ નેતૃત્વ, ખોટા વાયદાઅોથી કંટાળીને દિલ્હીના નાગરિકોઅે મ્યુનિસિપલ કોર્પોરેશનની ચૂંટણીમાં તેમને જાણે કે કચરામાં જ ફેંકી દીધા હતા. સમયાંતરે અાપના કદમાં થયેલા વધારાથી પક્ષમાં અહં અેટલી હદે વધી ગયો હતો કે પક્ષના મુખ્ય પ્રમુખ કેજરીવાલ શેખચીલ્લીની જેમ ધોળા દિવસે દેશના વડાપ્રધાન બનવાનું સપનું સેવી રહ્યા હતા. પણ હજુ ખરાબ સમય અાવવાનો બાકી હતો. દેશમાં ભ્રષ્ટાચારના દૂષણને નાથવા માટે લોકોને અાપેલા મોટા મોટા વચનોથી સત્તા પર અાવેલા કેજરીવાલ વિરુદ્વ તેના જ પક્ષના અેક વ્યક્તિઅે ભ્રષ્ટાચારનો અારોપ લગાવ્યો હતો. તાજેતરમાં જ અાપના ધારાસભ્ય કપિલ મિશ્રાએ આક્ષેપ કરતા કહ્યું હતું કે, કેજરીવાલે મંત્રી સત્યેંદ્ર જૈનની પાસેથી બે કરોડ રૂપિયા રોકડ લીધા હતા. તાજેતરમાં પાંચ રાજ્યોમાં યોજાયેલી વિધાનસભાની ચૂંટણીમાં આમ આદમી પાર્ટીના અત્યંત નબળા પરફોર્મન્સના કારણે હવે આપના નેતાઓની ભારોભાર પડતીનો દુ:ખદ સમય શરૂ થઇ ચૂક્યો છે. અહીંયા ગણેશજી અે તેની કુંડળીનું વિશ્લેષણ કરવાનો પ્રયાસ કર્યો છે અને કહે છે કે કેજરીવાલ માટે ફરીથી અેક પ્રામાણિક અને નિષ્ઠાવાન રાજકારણીની છબી પ્રસ્થાપિત કરવું અશક્ય બની રહેશે. પણ અાપની કારકિર્દી કેવી રહેશે? અાજે જ 2017નો કારકિર્દી રિપોર્ટ લઇને પ્રશ્નનો સચોટ જવાબ મેળવો.\nજન્મતારીખ: 16 અોગસ્ટ, 1968\nજન્મસમય: 07:30 (અનિશ્વિત)\nજન્મસ્થળ: સિવાની, ભિવાની જીલ્લો, હરિયાણા\nઅમારા વિદ્વાન જ્યોતિષીઅોઅે તૈયાર કરેલો અાપનો જન્માક્ષર રિપોર્ટ મેળવો\nબળવાન રાજયોગ – મહત્વાકાંક્ષી વ્યક્તિત્વ:\nઅરવિંદ કેજરીવાલનો જન્મ સિંહ લગ્નમાં થયો છે. કુંડળીમાં વિશેષ ગ્રહસ્થિતિ જોઇઅે તો તેના લગ્નમાં બીજા અને અગિયારમા ભાવના સ્વામી બુધ, પાંચમા ભાવના સ્વામી ગુરુ અને દસમા ભાવના સ્વામી શુક્રની યુતિ છે જે ખૂબ જ શક્તિશાળી રાજ યોગનું નિમાર્ણ કરે છે. અા રાજ યોગ તેને જુસ્સાદાર બનાવે છે જે હરહંમેશ લોકોનું ધ્યાન અાકર્ષિત કરવાની અમાપ ઇચ્છા રાખે છે. અા જ રાજયોગ તેને અત્યંત મહત્વાકાંક્ષી બનાવે છે. અેવી અફવા પણ ફેલાઇ છે કે તે ભારતના વડાપ્રધાન બનવાના સપના સેવી રહ્યા છે.\nગ્રહોના ઝુમખું: બહેતર કારકિર્દીનું વચન:\nતદુપરાંત, તેની કુંડળીમાં ત્રિકોણ સ્થાનમાં પાંચ ગ્રહો ઉપસ્થિત છે. તેની કુંડલીમાં સૂર્ય અાત્મકારક છે. જે તેને પ્રભાવી નેતૃત્વશક્તિના ગુણો પ્રદાન કરે છે. જ્યાં સુધી કેજરીવાલ દિલ્હીના વિકાસ પર ધ્યાન અાપવાની સાથોસાથ અભિમાન વગર કામ કરશે અને ભ્રષ્ટાચારમાં નહીં સંડોવાય ત્યાં સુધી તે બહેતર કારકિર્દી જાળવી રાખશે તેવું ગ્રહો સૂચવે છે.\nગ્રહોની નકારાત્મક યુતિથી ત્વરિત પડતીના અશુભ યોગનું સર્જન:\nજો કે, સૂર્ય લગ્નેશ છે અને તે નીચના મંગળ સાથે બારમા ભાવમાં ઉપસ્થિત છે. જે તેને વધુ ઉદ્વત, અાધિપત્યની ભાવના ધરાવતા અને વારંવાર સામુ થવું જેવી વર્તણુકો ધરાવતા વ્યક્તિ બનાવે છે. તે ઉપરાંત કુંડળીમાં ભાગ્યસ્થાન ગણાતા નવમાં સ્થાનમાં છઠ્ઠા ભાવનો સ્વામી નીચનો શનિ બારમા સ્થાનના સ્વામી ચંદ્ર સાથે છે જે પ્રબળ નકારાત્મક ગ્રહસ્થિતિ દર્શાવે છે. અા નકારાત્મક યુતિથી તેની રાજકીય કારકિર્દીમાં અનેક સંઘર્ષ તેમજ મુશ્કેલીઅો અાવી રહી છે. અા અશુભ યુતિને કારણે જ તેની ત્વરિત પડતી થઇ છે. જેનો પુરાવો તાજેતરની વિધાનસભાની ચૂંટણી તેમજ દિલ્હી મ્યુનિસિપલ કોર્પોરેશનની ચૂંટણીમાં થયેલી તેની હાર છે.\nદુષિત રાહુથી સામાજિક છબી ખરડાઇ:\nવર્તમાન સમયમાં તે ગુરુની મહાદશા અને શુક્રની ભુક્તિના પ્રભાવ હેઠળથી પસાર થઇ રહ્યો છે. લગ્નમાં ગુરુ-શુક્રની યુતિ જાતકની પ્રગતિ માટે શુભ હોવા છતાં હાલમાં અા યુતિ પરથી દુષિત રાહુના ગોચરને કારણે તેની જાહેર છબી નાટ્યાત્મક રીતે ખરડાઇ ગઇ છે. રાહુ અાઠમા સ્થાનમાં છે અને ગોચરના રાહુને કારણે ગુરુનું બળ ઘટી રહ્યું છે. તેને કારણે અાગળ જતા સંઘર્ષ અને વધુ ચિંતાજનક સ્થિતિનું નિમાર્ણ થઇ શકે છે. અનેક ગેરસમજો, સમસ્યાઅો અને શંકાઅોથી તેની સામાજિક છબી વધુ ખરડાશે. તે ઉપરાંત અાગામી સમયમાં કર્ક રાશિમાં રાહુનું ગોચર પણ તેના માટે વધુ દુ:ખદાયક અને પીડાદાયક બની રહેશે. તેના જ પક્ષમાં અાંતર વિગ્રહની સ્થિતિ અને પક્ષના વ્યક્તિઅો દ્વારા જ તેની વિરુદ્વ થતા અારોપો અે મહત્વની બાબત કહી શકાય. હકીકતમાં તેના જ પક્ષના લોકો તેના પર ભ્રષ્ટાચારના અારોપો મૂકીને તેની પ્રામાણિક્તા પર લાંછન લગાડી રહ્યા છે. અાપના ભાવી વિશે ગ્રહો શું સંકેતો અાપે છે? અાજે જ વર્ષ 2017ના ભાવીથી માહિતગાર કરતા રિપોર્ટની સેવાનો લાભ ઉઠાવો.\nકાયદાકીય સમસ્યાઅોથી રાજકીય કારકિર્દીને ગંભીર નુકસાન:\nકર્ક રાશિમાં રહેલો રાહુ જન્મના સૂર્ય અને મંગળ પરથી પસાર થઇ રહ્યો હશે જે કાયદાકીય અાટીઘૂંટીના સંકેતો અાપે છે. અા કાયદાકીય અાંટીઘૂંટીમાં તેની સંડોવણથી તેની રાજકીય કારકિર્દીને ગંભીર રીતે નુકસાન થશે. તુલા રાશિમાં ગોચરના ગુરુથી કેટલીક હદે તેને રાહત મળશે પણ ભારતીય રાજકારણમાં તેની ખોવાયેલી પ્રામાણિક છબી, વિશ્વાસપાત્રતા અને સત્તાધિકાર ફરીથી હાંસલ કરવું લગભગ અશક્ય જ બની રહેશે. કેજરીવાલે તેના જ પક્ષમાં ભાવનાત્મક ખેંચતાણ અને ખૂબ જ સંવેદનશીલ પરિસ્થિતિનો સામનો કરવો પડશે. કેજરીવાલ અને તેનું જૂથ વર્તમાન સમયમાં દિલ્હી પોલિસ, સીબીઅાઇ, ઇન્કમ ટેક્સ, પંજાબ પોલિસ તેમજ ચૂંટણી પંચ અેમ દરેક અેજન્સીના તપાસના દાયરા હેઠળ છે. દિલ્હી સરકારની ખુદની ભ્રષ્ટાચાર વિરુદ્વની શાખા પણ તેની વિરુદ્વના ભ્રષ્ટાચારના અારોપ પર તપાસ કરી રહી છે. અા પ્રકારની દુર્ગમ સ્થિતિને ધ્યાનમાં રાખતા અેક સમયે દેશને ભ્રષ્ટાચાર મુક્ત બનાવવાનું વચન અાપનાર કેજરીવાલ માટે ફરીથી અેક પ્રામાણિત રાજકારણીની છબી પ્રસ્થાપિત કરવું અશક્ય બની રહેશે.\nપંજાબ ચૂંટણી ફળકથન: અાપ ચૂંટણીમાં નિર્ણાયક પરિબળ બની રહેશે


Gujarati News » Technology » | Instagram to encourage teenagers to takeabreak from the platform and stay away from harmful content\nઈન્સ્ટાગ્રામના (Instagram) યુવા યુઝર્સ માટે પ્લેટફોર્મને સુરક્ષિત સ્થળ બનાવવા માટે નવી રીતો પર કામ કરી રહ્યું છે. ઈન્સ્ટાગ્રામ હવે યુઝર્સને ઈન્સ્ટાગ્રામથી બ્રેક લેવાનું કહેશે.\nPublish Date - 8:17 pm, Mon, 11 October 21 Edited By: Charmi Katira Follow us -\nઆજે લોકોમાં સોશિયલ મીડિયા (Social media) અભિન્ન અંગ બની ગયું છે. લોકો ફેસબુક (Facebook) અને ઈન્સ્ટાગ્રામનો (Instagram) પણ ઉપયોગ કરે છે. ફેસબુકની માલિકીનું ઈન્સ્ટાગ્રામ ટૂંક સમયમાં હાનિકારક કન્ટેન્ટથી બચવા માટે બે નવા ટુલ્સ રોલઆઉટ કરશે. વ્હિસલબ્લોઅર ફ્રાન્સિસ હ્યુજેને ગયા અઠવાડિયે યુએસ કોંગ્રેસ સમક્ષ જુબાની આપી હતી કે ઈન્સ્ટાગ્રામ યુવાવર્ગમાં માનસિક સ્વાસ્થ્ય પર નકારાત્મક અસર કરી શકે છે.\nફેસબુકના વૈશ્વિક બાબતોના ઉપાધ્યક્ષ નિક ક્લેગે રવિવારે સીએનએનના સ્ટેટ શોમાં જણાવ્યું હતું કે ફોટો શેરિંગ પ્લેટફોર્મની “ટેક બ્રેક” સુવિધા અને “નજ” કિશોરોને ખરાબ સામગ્રીથી દૂર રાખશે. “અમે એવું કંઈક રજૂ કરવા જઈ રહ્યા છીએ જેનાથી મને લાગે છે કે મોટો ફરક પડશે. જ્યાં અમારી સિસ્ટમો જુએ છે કે યુવાવર્ગ એક જ કન્ટેન્ટને વારંવાર જોતો હોય છે અને તે એવી સામગ્રી છે જે કદાચ તેમના સુખાકારી માટે અનુકૂળ ન હોય. ક્લેગે કહ્યું “અમે અન્ય કન્ટેન્ટ જોવા માટે તેમને પરેશાન કરીશું.”\nપ્લેટફોર્મ “ટેક અ બ્રેક” નામની સુવિધા રજૂ કરવાની પણ યોજના બનાવી રહ્યું છે, જ્યાં “અમે યુવાવર્ગને ઇન્સ્ટાગ્રામના ઉપયોગથી થોડો વિરામ લેવા માટે કહી રહ્યા છીએ.” જો કે, ક્લેગે નવા ડિવાઈસ માટે સમયરેખા આપી નથી.\nફેસબુકના સીઈઓ માર્ક ઝુકરબર્ગે કર્મચારીઓને એક નોટમાં તેમની કંપનીનો મક્કમ બચાવ પોસ્ટ કર્યો હતો અને કહ્યું હતું કે સમાજ પર સોશિયલ નેટવર્કની નકારાત્મક અસરો વિશે હ્યુજેનના દાવાને “કોઈ અર્થ નથી”. બાળ સુરક્ષા હિમાયતીઓના સખત વિરોધનો સામનો કર્યા પછી ઈન્સ્ટાગ્રામે 13 વર્ષથી ઓછી ઉંમરના વપરાશકર્તાઓ માટે ઈન્સ્ટાગ્રામ કિડ્સ લોન્ચ કરવાની તેની યોજનાને પણ અટકાવી દીધી હતી.\nઈન્સ્ટાગ્રામ પર હાલમાં ઘણા એવા કન્ટેન્ટ છે જે યુવાનોનું ધ્યાન ભટકાવી શકે છે. આ સ્થિતિમાં આ સામગ્રી પર લગામ લગાવવાનો પ્રયાસ કરવા સાથે કંપની વિવિધ સુવિધાઓ પણ આપી રહી છે. આવી સ્થિતિમાં પ્લેટફોર્મનું સમગ્ર ધ્યાન યુવાનો પર છે, જેથી તેઓ સુરક્ષિત રહે અને તેમની ગોપનીયતાને નુકસાન ન થાય.\nઆ પણ વાંચો : માસૂમ શિવાંશને દત્તક લેવા ઈચ્છે છે હજારો લોકો: પરંતુ શું તમે જાણો છો બાળક દત્તક લેવાના આ નિયમ અને પ્રક્રિયા વિશે?\nઆ પણ વાંચો : લખીમપુર ખેરી કેસમાં આશિષ મિશ્રાની વધી મુશ્કેલી, કોર્ટે ત્રણ દિવસના રિમાન્ડ મંજુર કર્યા


જામજોધપુરના 11 વિદ્યાર્થીઓ સહિત 15 વ્યક્તિઓ કોરોના પોઝિટિવ - Khabar Gujarat\nજામનગરના સરાહનીય કામગીરી કરનાર પોલીસકર્મીને પ્રશંસાપત્ર\nHomeરાજ્યજામજોધપુરના 11 વિદ્યાર્થીઓ સહિત 15 વ્યક્તિઓ કોરોના પોઝિટિવ\nજામજોધપુરના 11 વિદ્યાર્થીઓ સહિત 15 વ્યક્તિઓ કોરોના પોઝિટિવ\nએક વિદ્યાર્થીનીનો કોરોના રિપોર્ટ પોઝિટિવ : 35 વિદ્યાર્થીઓના કોવિડ ટેસ્ટ કરાવાયા: પરિવારના ચાર સહિત કુલ 15ના રિપોર્ટ પોઝિટિવ\nજામનગરના જામજોધપુરમાં રહેતા 11 વિદ્યાર્થીઓ અને પરિવાર ચાર સભ્યો સહિત 15 લોકો કોરોના સંક્રમિત થવાથી વિદ્યાર્થીઓને હોમ આઇશોલેશન કરવામાં આવ્યા છે અને તેમના પરિવારજનોના પરીક્ષણો કરાવવા કાર્યવાહી હાથ ધરી અને સ્કૂલ તાત્કાલિક બંધ કરી દેવામાં આવી છે.\nઆ અંગેની વિગત મુજબ, જામજોધપુરમાંથી ખાનગી સ્કૂલ બસમાં 35 વિદ્યાર્થીઓ ઉપલેટા નજીક આવેલી એક ખાનગી શાળામાં ધો.1 થી 10 સુધી અભ્યાસ કરવા માટે દરરોજ અવન-જવન કરતા હોય છે. આ વિદ્યાર્થી પૈકીની જામજોધપુરમાં રહેતી દસમા ધોરણની એક વિદ્યાર્થીનીને તાવ શરદી થવાથીે સોમવારે શાળાએ ગઈ ન હતી. આ વિદ્યાર્થીનો કોવિડ રીપોર્ટ પોઝિટિવ આવ્યો હતો. જેથી ઉપલેટાની શાળામાં અભ્યાસ કરતા 35 વિદ્યાર્થીઓનો કોવિડ ટેસ્ટ કરાવવાની કાર્યવાહી હાથ ધરવામાં આવી હતી. આ તમામ વિદ્યાર્થીઓના જામજોધપુરના આરોગ્ય કેન્દ્રમાં પ્રત્યેક વિદ્યાર્થીઓના કોરોના પરીક્ષણ કરાવાયા હતા. જેમાં વધુ 11 વિદ્યાર્થીના કોરોના પોઝિટિવ રિપોર્ટ આવ્યા હતાં. તેમજ દરેક વિદ્યાર્થીના પરિવારજનોના કોવિડ ટેસ્ટની કાર્યવાહી હાથ ધરાતા ચાર વાલીઓના રિપોર્ટ પોઝિટિવ આવતા તેઓને હોમઆઇસોલેશન કરવામાં આવ્યા છે.\nજામજોધપુરના વિદ્યાર્થીઓનો કોરોના રિપોર્ટ પોઝિટિવ આવતા ઉપલેટાની શાળામાં વધુ વિદ્યાર્થીઓ કોરોના સંક્રમિત ન થાય તે માટે તાત્કાલિક અસરથી બંધ કરી દેવામાં આવી છે અને વિદ્યાર્થીઓને ઓનલાઈન શિક્ષણ આપવામાં આવશે તેમજ શાળના વિદ્યાર્થીઓને રિપોર્ટ પોઝિટિવ આવ્યા બાદ સેનીટેશન કરવામાં આવી હતી.\nPrevious articleજામનગરના પ્રદર્શન ગ્રાઉન્ડમાં મારામારી, મહિલાનું મોત : જુઓ VIDEO\nNext articleપૂ.હરિચરણદાસજી બાપુની તબિયત ગંભીર


આઈએમએફ નું અનુમાન, 90 વર્ષ પછી સૌથી મોટી મંદી નો સામનો કરશે દુનિયા\nHomeખબરઆઈએમએફ નું અનુમાન, 90 વર્ષ પછી સૌથી મોટી મંદી નો સામનો કરશે દુનિયા\nઆંતરરાષ્ટ્રીય નાણાકીય ભંડોળ, જેને આઈએમએફ તરીકે પણ ઓળખવામાં આવે છે, વિશ્વની અર્થવ્યવસ્થા વિશે એક અંદાજ આપ્યો હતો કે તમને જાણ્યા પછી તમારા હોશ ઉડી જશે. આઇએમએફના મેનેજિંગ ડિરેક્ટર ક્રિસ્ટાલિના જ્યોર્જિવાએ કહ્યું કે કોરોના વાયરસને કારણે વિશ્વની અર્થવ્યવસ્થા 90 વર્ષ પાછળ જશે. આઈએમએફ ચીફે જણાવ્યું હતું કે વિશ્વના 170 દેશોના લોકોની માથાદીઠ આવકમાં મોટો ઘટાડો થશે. ચાલો તમને પણ જણાવીએ કે આઈએમએફના વડાએ વૈશ્વિક અર્થવ્યવસ્થા વિશે શું કહ્યું?\nવર્તમાન અર્થતંત્ર 1930 ના મહાન મંદીના હતાશા તરફ આગળ વધી રહ્યું છે\nઆઈએમએફ ચીફે કહ્યું કે વિશ્વની હાલની અર્થવ્યવસ્થા 1930 ના દાયકાની મહા મંદી તરફ આગળ વધી રહી છે. 1930 ના મહાન હતાશાની શરૂઆત ન્યુ યોર્ક સ્ટોક એક્સચેંજના ડૂબવાની સાથે થઈ. જેની અસર 10 વર્ષથી જોવા મળી હતી. કોરોના વાયરસ હાલની અર્થવ્યવસ્થાને તે જ રીતે ખાઈ રહ્યો છે જે તે સમયે હતો.\nઆનો અર્થ એ છે કે વિશ્વના અર્થતંત્ર 90 વર્ષ દ્વારા પાછળની તરફ જઈ રહ્યું છે. જે કોઈ પણ શુભ સંકેત નથી. આવતા અઠવાડિયે આઇએમએફ અને વર્લ્ડ બેંકની બેઠક પૂર્વે સંકટ થી મુકાબલો: પ્રાધાન્યતા માટે વૈશ્વિક અર્થશાસ્ત્ર' વિષય પરના પોતાના સંબોધનમાં જ્યોર્જિવાએ કહ્યું હતું કે, હાલમાં વિશ્વ આવી કટોકટીનો સામનો કરી રહ્યું છે, આવી સ્થિતિ પહેલા ક્યારેય નહોતી આવી.\nઆઈએમએફ ચીફના જણાવ્યા મુજબ આ કટોકટીના સમયગાળા વિશે કોઈ અર્થવ્યવસ્થા નિશ્ચિત નથી, પરંતુ એમ કહેવાનો કોઈ અર્થ નથી કે મહા મંદી બાદ દુનિયા સૌથી મોટી મંદીમાં આવી ગઈ છે. આઇએમએફ ચીફના જણાવ્યા અનુસાર, ફક્ત ત્રણ મહિના પહેલા, તેમણે અંદાજ લગાવ્યો હતો કે આઇએમએફના 160 સભ્ય દેશોમાં માથાદીઠ આવક 2020 માં વધશે.\nહવે હાલમાં જે વાતાવરણ ચાલી રહ્યું છે, તે બધા અનુમાનો વિરુદ્ધ છે. માથાદીઠ આવક હવે 170 થી વધુ દેશોમાં ઘટવાનો અંદાજ છે. મહામંદી વિશ્વના અર્થતંત્રના સૌથી ખરાબ તબક્કા તરીકે ઓળખાય છે.


Sale of5lakh chaniacholi at Law Garden on the last Sunday before Navratri | નવરાત્રિ પહેલાના છેલ્લા રવિવારે લૉ-ગાર્ડન ખાતે5લાખના ચણિયાચોળીનું વેચાણ - Divya Bhaskar\nSale Of5Lakh Chaniacholi At Law Garden On The Last Sunday Before Navratri\nઅમદાવાદમાં ખરીદી માટે પડાપડી:નવરાત્રિ પહેલાના છેલ્લા રવિવારે લૉ-ગાર્ડન ખાતે5લાખના ચણિયાચોળીનું વેચાણ\nનવરાત્રિ પહેલાના છેલ્લા રવિવારે લૉ-ગાર્ડન, સીજી રોડ, માણેકચોક અને રતનપોળમાં ચણિયાચોળી, ઈમિટેશન જ્વેલરી અને ટ્રેડિશનલ ડ્રેસની ખરીદી માટે લોકોની ભારે ભીડ જામી હતી.\nકોરોનાને કારણે ગત વર્ષે નવરાત્રિની ઉજવણી થઈ શકી ન હતી. જો કે, આ વખતે સોસાયટીઓ અને શેરી ગરબાને મંજૂરી મળી હોવાથી લૉ-ગાર્ડન તેમજ માણેકચોક ખાતે આવેલા રાણીના હજીરા જેવા બજારોમાં ચણિયાચોળી ખરીદવા ભારે ભીડ જામી હતી. લૉ-ગાર્ડન ખાતેના બજારમાં તો નવરાત્રિ પહેલાના છેલ્લા રવિવારે અંદાજે5લાખના ચણિયાચોળીનું વેચાણ થયું હતું. સીજી રોડના એક વેપારી જૈન શાહના જણાવ્યા અનુસાર અમદાવાદમાં નવરાત્રિનું માર્કેટ અંદાજે રૂ.1 હજાર કરોડ છે. ચણિયાચોળી ઉપરાંત ઈમિટેશન જ્વેલરી, ઓક્સાઈડના દાગીના ખરીદવા માટે પણ લોકોની ભીડ જામી હતી.\nસીજી રોડ સહિતના વિસ્તારોમાં આવેલા શો-રૂમમાં ચણિયાચોળી ઉપરાંત કેડિયા, પાઘડી, ગૂંથણ કામ કરેલા વસ્ત્રોનું પણ સારું એવું વેચાણ થયું છે. કપડાના વેપારી જગદીશ પ્રજાપતિ જણાવે છે કે, દસ હજાર સુધીના અવનવા ચણિયા ચોળી બજારમાં છે. ભરતગૂંથણની સાથે સ્ટાઇલિસ્ટ ચણિયા ચોળી, કેડિયાની ધૂમ છે. પરંતુ હિન્દી ફિલ્મ રામલીલાની ચણિયાચોળીનું ભારે આકર્ષણ છે. ગૂંથણકામ કરેલા ચણિયાચોળીની કિંમત અંદાજે 20 હજાર સુધી છે.\nઓક્સાઇડના દાગીનાની માગ\nયુવતીઓ વિશેષ કરીને સિલ્વર જર્મન અને ઓક્સાઈડના દાગીના ખરીદે છે. જેમાં શોર્ટહાર, કાનનાં લટકણિયાં, પોંચા, હાથના કડા, કાનની શેર વગેરેની ધૂમ ખરીદી છે. આ વખતે રજવાડી, સ્ટોન, ઓક્સાઈડ, ભરવાડી કડા ડિમાંડમાં છે. ઉપરાંત મિરર જ્વેલરી પણ હોટ ફેવરિટ છે. જેમાં આ વખતે નવી ડિઝાઈન જોવા મળી રહી છે. - પિનાકીનભાઇ, વેપારી


નવી સોલાર પોલીસીથી ઉદ્યોગકારોમાં ખુશી, નાના ઉદ્યોગોમાં થશે ખુબ મોટો ફાયદો - Dustakk\nભાવેશ રાવલ જૂનાગઢ: જિલામાં કોઈ મોટા ઉદ્યોગો નથી અને જૂનાગઢમાં આવેલ બને જી.આઈ.ડી.સી મળીને 300 થી 400 નાના ઉદ્યોગો છે. ત્યારે સરકારની નવી સોલાર પોલીસીને લઇને નાના ઉદ્યોગકારોને ખુબ મોટો ફાયદો થશે. એક તો પ્રોડક્શન કોસ્ટ ઘટશે, જેને લઇ નાનો ઉદ્યોગકાર પોતાની વસ્તુઓ વૈશ્વિક બાઝારમાં મૂકી શકશે. ખાસ તો પહેલા ૫૦% જેટલો સોલાર પાવર લગાવી શકતો હતો. તે હવે નવી પોલીસીમા દુર થયું છે. સાથે કારખાનાના માલિક પાસે ફાજલ જગ્યા હશે. તો વધુ સોલાર પ્લાન્ટ લગાવી વીજળી વેચી શકાશે તેમજ સોલારના ઉપયોગથી પર્યાવરણને ખુબ મોટો ફાયદો થશે એટલે સરકારની નવી પાવર પોલીસી ખુબ આવકારદાયક છે .\nજૂનાગઢ લઘુ ઉદ્યોગના પ્રમુખ અમૃત ભાઇ દેસાઈ આ યોજના આવકારતા જણાવ્યું હતું કે, નાના વેપારીઓએ પણ આ નવી સોલાર પોલીસીની જાણકારી મેળવી યોજના અને આવકારી છે. જૂનાગઢમાં માત્ર નાના ઉદ્યોગો છે અને નાના ઉદ્યોગકારોને વીજળી ખુબ મોંઘી પડે છે. જેને લઇ તેની ઉત્પાદનની કિંમત વધતા તેને ઓછો ફાયદો થતો હતો. ત્યારે આ નવી પોલીસીને લઇ અમને ઉત્પાદનમાં ૫૦%નો ફાયદો થશે જેને લઇ અમને સારો બેનીફીટ મળશે.\nરાજ્ય સરકાર ની નવી સોલાર પાવર પોલીસી ને લઇ ને નાના ઉદ્યોગકારો કોઈ પણ પ્રકાર ની લીમીટ વિના પોતાની જરૂરીયાત મુજબ સોલાર પ્રોજકેટ સ્થાપી શકશે અને વધારાની વીજળી સરકાર ખરીદશે જેને લઇ નાના ઉદ્યોગકારોને ડબલ ફાયદો થશે.\nTags: bring happiness, New solar policy, small businesses


બીઓબીના કરોડો ગ્રાહકો ૧ માર્ચથી નહીં કરી શકે નાણાની લેવડ-દેવડ – City Watch News\nBy CITY WATCH NEWS February 5, 2021 96\nજાે તમારું પણ બેંક ઓફ બરોડામાં ખાતું છે તો આપના માટે આ મોટા સમાચાર છે. કેન્દ્ર સરકારે થોડા સમય પહેલા દેના બેંક અને વિજયા બેંકનું બીઓબીમાં મર્જર કરી દીધું હતું, ત્યારબાદ આ બેંકોના ગ્રાહક બેંક ઓફ બરોડાના ગ્રાહક બની ગયા હતા. પહેલી માર્ચ બાદથી બેંક પોતાના આઈએફએસસીકોડ માં ફેરફાર કરવા જઈ રહી છે.\nતો તમે હવે ફટાફટ પોતાનો નવો આઈએફએસસીકોડ નોંધી લો નહીં તો ૧ માર્ચ ૨૦૨૧ બાદ તમે નાણા ટ્રાન્સફર નહીં કરી શકો. બેંકે જણાવ્યું કે પહેલી માર્ચ બાદ ગ્રાહકોને જૂના આઈએફએસસીકોડ કામ નહીં કરે. દેશની ત્રીજી સૌથી મોટી સરકારી બેંક, બેંક ઓફ બરોડાએ ટ્‌વીટ કરીને આ વિશે જાણકારી આપી છે. બેંકે ટ્‌વીટમાં લખ્યું છે કે, પ્રિય ગ્રાહકો કૃપયા ધ્યાન દો, ઇ-વિજયા અને ઇ-દેના આઈએફએસસીકોડ ૧ માર્ચ ૨૦૨૧થી બંધ થવા જઈ રહ્યા છે. ઇ-વિજયા અને દેના બેંકની શાખાઓ પરથી તમે નવા આઈએફએસસીકોડ પ્રાપ્ત કરી લો. ચરણોનું પાલન કરો અને સુવિધાઓનો અનુભવ લો.\nજાે તમે આઈએફએસસીકોડને લઈ કોઈ મુશ્કેલી અનુભવી રહ્યા છો તો તમે ૧૮૦૦ ૨૫૮ ૧૭૦૦ આ ટોલ ફ્રી નંબર પર કૉલ કરી શકો છો કે પછી તમે બેંકની બ્રાન્ચ પર પણ વિઝિટ કરી શકો છો. આ ઉપરાંત પંજાબ નેશનલ બેન્કે પણ ટ્‌વીટ કરીને જણાવ્યું હતું કે ઓરિએન્ટ્‌લ બેંક ઓફ કોમર્સ અને યૂનાઇટેડ બેંક ઓફ ઈન્ડિયાની જૂની ચેકબુક અને આઈએફએસસી/એમઆઈસીઆર કોડ માત્ર ૩૧ માર્ચ સુધી જ કામ કરશે. ત્યારબાદ આપને બેંકથી નવા કોડ અને ચેકબુક લેવા પડશે.\nએડીસી બેંક બદનક્ષી કેસમાં આરોપ મુક્ત કરવા રાહુલ ગાંધીની કોર્ટમાં અરજી\nનારોલમાં એકસાથે ૬૬ કબૂતરનાં શંકાસ્પદ મોત, બર્ડ ફ્લૂની આશંકા\nઆટકોટમાં બિલ વગરના યુરિયા ખાતરની ૫૦ થેલી ઝડપાઇ, એક શખ્સની ધરપકડ\nબજેટ સત્રઃ રાષ્ટ્રપતિના ભાષણનો બહિષ્કાર કરશે કોંગ્રેસ સહિત ૧૬ પાર્ટીઓ


કોરોના વાયરસ ની જંગ માં ફરી આગળ આવ્યા રોહિત, મદદ માટે મુંબઈ પોલીસને આપી આટલી હોટલ્સ\nHomeફિલ્મી દુનિયાકોરોના વાયરસ ની જંગ માં ફરી આગળ આવ્યા રોહિત, મદદ માટે મુંબઈ પોલીસને આપી આટલી હોટલ્સ\nપુરા દેશમાં કોરોના જંગ ચાલુ છે. એવામાં કોવીડ-19 ની સામે સિતારઓ મેદાનમાં ઉતરી આવ્યા છે. એવામાં એક તરફ સાઉથ ફિલ્મ ઇન્ડસ્ટ્રી સિતારા આગળ ચાલીને લોકોની મદદ કરી રહ્યા છે. તો ત્યાં જ બોલિવૂડમાં પણ કોઈ પાછળ નથી. બોલીવુડ સેલેબ્સ આર્થિક મદદ માટે આગળ આવી રહ્યા છે પરંતુ સાથે જ આ યુદ્ધમાં મનોબળ વધારવા માટે સંભવિત કોશિશ કરી રહ્યા છે. એવામાં હવે રોહિત શેટ્ટીએ મુંબઈ પોલીસ માટે આગળ આવ્યા છે.\nબોલીવુડના સુપર નિર્દેશકો માંથી એક રોહિત શેટ્ટીએ કોરોના ની સામે મેદાનમાં ઉતરી મુંબઈ પોલીસને પોતાની 8 હોટલ્સ આપી છે. ખાસ વાત એ છે કે આ હોટલમાં કોરોના સામે જંગ લડી રહેલી મુંબઈ પોલીસને નાસ્તા અને ડિનર ની સુવિધા ઉપલબ્ધ કરાવવામાં આવશે. સોશિયલ મીડિયા ઉપર મુંબઈ પોલીસ એ રોહિત શેટ્ટી ની આ વાત માટે ખૂબ જ ધન્યવાદ કર્યો છે. ત્યાં જ તેના પહેલા પણ રોહિત મદદ માટે આગળ આવી ચુકેલા છે.\nરોહિત શેટ્ટીની મદદ માટે સોશિયલ મીડિયા યુઝર્સ ખુબ જ વખાણ કરી રહ્યા છે. સોશિયલ મીડિયા યુઝર્સ રોહિતના ખૂબ જ કોમેન્ટ કરી રહ્યા છે અને તેમને પણ કોઈ હીરો થી ઓછા કહી રહ્યા નથી. પરંતુ આ વચ્ચે થોડાક ટ્રોલર્સ એ ટ્રોલ કરવાની કોશિશ કરતા લખ્યું છે કે સમય આવા ઉપર બધા જ વસૂલ કરી લેશે. ત્યાં જ રોહિતના ફેન ટ્રોલર્સ ની ક્લાસ લગાવતા પણ નજર આવી રહ્યા છે.\nતમને કહી દઈએ કે રોહિત શેટ્ટી પેલા સોનુ સૂદે પોતાની હોટલ્સ ને યોદ્ધાઓ માટે ખોલી ચૂકેલા છે. ત્યાં જ અભિનેત્રી આયશા ટાકિયા ના પતિએ પણ પોતાની હોટેલ્સ ને મદદ માટે આપી છે. તેમની સાથે શાહરૂખ ખાનને પણ પોતાની ઓફિસ મદદ માટે આપી ચૂકેલા છે.\nઉલ્લેખનીય છે કે આ મુસીબતના સમયમાં સંપૂર્ણ બોલીવુડ આગળ આવીને મદદ કરી રહ્યું છે. અક્ષય કુમાર, શાહરૂખ ખાન, શિલ્પા શેટ્ટી, વરુણ ધવન, કપિલ શર્મા, વિકી કૌશલ, આલિયા ભટ્ટ સહિત ઘણા સિતારા પીએમ અને સીએમ સાથે જોડાયેલી આર્થિક મદદ કરી ચૂક્યા છે. તેમની સાથે જ માનસિક રૂપથી પણ સિતારા પોતાના ફેન્સનો ઉત્સાહ વધારી રહ્યા છે. ત્યારે એક શોર્ટ ફિલ્મ તો ક્યારેક ગીત અલગ અલગ રીતે કરોનાની સામે પોતાનો અવાજ બુલંદ કરી રહ્યા છે. હાલમાં જ રીલીઝ થયેલું સલમાન ખાનનું ગીત પ્યાર કારોના વાયરલ થઈ રહ્યું છે.


અમદાવાદમાં અધિકારીઓ અને પદાધિકારીઓ વચ્ચેના ગજગ્રાહમાં પ્રજાના હાલ બેહાલ - GSTV\nAmazonની નવી સર્વિસ! તમારા સામાનની લિસ્ટ જોઈને જાતે…\nકોરોનામાં હવે બેંકો માટે છે આ સૌથી મોટી…\nReliance AGM: Google Jio માં 7.7 ટકા, હિસ્સેદારી…\nઅમદાવાદમાં અધિકારીઓ અને પદાધિકારીઓ વચ્ચેના ગજગ્રાહમાં પ્રજાના હાલ બેહાલ\nઅમદાવાદ મ્યુનિસિપલ કોર્પોરેશનમાં વહીવટી પાંખ અને ચૂંટાયેલી પાંખ વચ્ચે સંકલનનો અભાવ જોવા મળે છે. બંને પક્ષો વચ્ચે વિખવાદ ચલાતો હોવાના અનેક ઉદાહરણો સામે આવ્યા છે. અમદાવાદ મહાનગરપાલિકામાં છેલ્લા કેટલાક સમયથી એવું જોવા મળી રહ્યુ છે કે અધિકારીઓ પદાધિકારીઓ વચ્ચે ગજગ્રાહ ચાલી રહ્યો હોય. કોઇને કોઇ મુદે કોર્પોરેટર કે પદાધિકારીઓ અધિકારીઓ અંગે ફરિયાદ કરતા રહ્યા છે. ખાસ કરીને અધિકારીઓ ફરિયાદો સાંભળતા ન હોવાની તેમજ ફોન ઉપા઼ડવાની તસ્દી લેતા ન હોવાની ફરિયાદો ઉઠી છે.\nત્યાં સુધી કે મ્યુનિસિપલ કમિશનર વિજય નહેરાની પણ કોર્પોરેટર્સે ફરિયાદ કરી હતી. કોટ વિસ્તારમાં આવતા પ્રદૂષિત પાણીને લઈને ભાજપના ખાડિયાના કોર્પોરેટર મયુર દવેએ કમીશ્નરને બે વાર પત્ર લખવા છતા સમસ્યા નહી ઉકેલાતા અંગ્રેજીમા પત્ર લખ્યો હતો. સ્ટેન્ડિંગ કમિટીની બેઠકમાં સ્ટેન્ડિંગ કમિટી ચેરમેન અધિકારીઓને ફોન ઉપાડવાની સૂચના આપી હતી. કોર્પોરેટરો ફોન કરે ત્યારે અધિકારીઓ ફોન રીસીવ નહીં કરતા હોવાની ફરિયાદ પણ કરવામા આવી હતી. કોંગ્રેસના કોર્પોરેટરોએ અધિકારીઓ અને કમિશનર ફોન રીસીવ કરતા નથી કે ફરિયાદ સાંભળતા નહી હોવાનો મુદ્દો રજૂ કરી ધરણા કર્યા હતા.\nઅમદાવાદ કોર્પોરેશનના બીજા માળે જીમ બનાવી દેવામાં આવ્યુ છે. જેની જાણ મેયરને કરાઇ નથી. આમ કહી શકાય કે કોર્પોરેશનમાં અધિકારીઓ અને પદાધિકારીઓ વચ્ચે ખટરાગ ચાલી રહ્યો છે. જેની સીધી અસર પ્રજાના કામો પર પડી રહી છે. કોર્પોરેટરો ફરિયાદ કરી રહ્યા છે કે અધિકારીઓ કામ જ નથી કરતા. જેને કારણે પ્રજા તેઓને ફરિયાદ કરે છે અને લોકોને તેઓ જવાબ આપી શકતા નથી. અમદાવાદ કોર્પોરેશનમાં છેલ્લા ઘણા વર્ષોથી આ પ્રકારની પરિસ્થિતિ છે. અગાઉ ભૂતપૂર્વ મ્યુનિસિપલ કમિશનર માટે તો હોદ્દેદારોએ ગાંધીનગર સુધી રજુઆત કરી હતી. ત્યારે હવે જોવાનું એ રહે છે કે આ પ્રકારની સ્થિતિનો ઉકેલ ક્યારે આવે છે.\nલાશની તસ્વીર લઈ રહ્યો હતો ફોટોગ્રાફર, અચાનક મૃતદેહના મોઢામાંથી આવ્યો અવાજ અને…\nઅલ અમલઃ UAEનું માર્સ મિશન ઈતિહાસ રચવા તૈયાર, 17મીએ થશે લોન્ચિંગ\nઆલ્કોહોલ આધારીત હેન્ડ સેનિટાઈઝર પર લાગશે 18% GST, જાણો શું છે નવો નિયમ\nઘડપણમાં શાંતિથી જીવવું હોય તો કેન્દ્ર સરકારની આ પેન્શન સ્કીમ્સમાં કરો રોકાણ, મળશે ઢગલો ફાયદા\nથિયેટરમાં ફિલ્મ જોવાનો જૂનો સમય ભૂલી જાવ, હવે આવા નિયમો સાથે પ્રવેશ આપવાની તૈયારી કરી રહ્યા છે થિયેટરો\nકોરોના રસી આવ્યા બાદ અટકી જશે એ પર વૈજ્ઞાનિકોને સંદેહ, આ રોગને નહીં લઈ શકાય કાબૂમાં\nDilip Patel July 15, 2020 July 15, 2020


શું સાચે જ માં ઇંદ્રાણી તેની દિકરી શીનાની કાતિલ છે? | Sheena Murder case indrani mukherjea killed her daughter - Gujarati Oneindia\nશું સાચે જ માં ઇંદ્રાણી તેની દિકરી શીનાની કાતિલ છે?\nPublished: Thursday, August 27, 2015, 13:18 [IST]\nએક વાર ફરી આરુષિ મર્ડર કેસની યાદ તાજી કરવી દીધી હાલમાં થયેલા બહુચર્ચિત શીના બોરા હત્યાકાંડે. હાલમાં આ કેસમાં એક પછી એક નીતનવા ચોંકવનારા ખુલાસા બહાર આવી રહ્યા છે. આરોપ તો તે પણ લગાવવામાં આવી રહ્યો છે કે શીનાને જન્મ આપનારી તેની માં ઇંદ્રાણી મુખર્જી જ તેની મોત માટે જવાબદાર છે.\nત્યારે આજથી ત્રણ વર્ષ પહેલા થયેલ 24 વર્ષીય શીનાની હત્યા શું ખરેખરમાં તેની માતા જ કરી હતી તે સવાલનો જવાબ હાલ બધા શોધી રહ્યા છે.\nજો કે હાલ તો તેની પર આરોપ લાગ્યો છે. પણ હજી તે સાબિત નથી થયું. નોંધનીય છે કે 24 વર્ષીય શીનાની હત્યા 24 એપ્રિલ 2012માં થઇ હતી. તેનું અપહરણ કરી તેનું ગળું દબાવીને તેને મારવામાં આવી હતી. અને તે બાદ તેના બોડીને પેટ્રોલ છાંટી બાળી નાંખવામાં આવી હતી.\nનોંધનીય છે કે ઇંદ્રાણી મુખર્જીના પહેલા લગ્ન સંજીવ ખન્ના સાથે થયા હતા. જે બાદ શીનાનો જન્મ થયો. જે બાદ તેમના છૂટાછેડા પણ થયા અને ઇન્દ્રાણીના જીવનમાં સ્ટાર ઇન્ડિયાના પૂર્વ સીઇઓ પીટર મુખર્જીની એન્ટ્રી થઇ. પછી શું થયું તે જાણો નીચેના આ ફોટોસ્લાઇડરમાં...\nએબીપી ન્યૂઝ ચેનલના રિપોર્ટ મુજબ ઇંદ્રાણી સ્ટાર ઇન્ડિયામાં એચઆર તરીકે કામ કરતી હતી. અને તેના બોસ પીટર હતા. કામ દરમિયાન જ તેમના સંબંધો ધનિષ્ઠ થયા અને 2002માં તેમણે લગ્ન કરી લીધા.\nશીનાના મામલે ઇંદ્રાણી કેમ બોલ્યું જુઠ્ઠું?\nલગ્ન વખતે ઇંદ્રાણી 30 વર્ષની હતી. અને પીટર 46 વર્ષના. પીટરના પણ આ બીજા લગ્ન હતા. પહેલા લગ્નથી તેને બે પુત્ર અને પુત્રી હતા. જે વાત તેણે ઇંદ્રાણીને કહી હતી. પણ સુત્રોથી પ્રાપ્ત થતી માહિત મુજબ ઇંદ્રાણીએ શીનાને પોતાની પુત્રીના રૂપમાં નહીં પોતાની બહેનના રૂપમાં પીટરને ઇન્ટ્રોડ્યૂઝ કરી હતી.\nઇંદ્રાણીને સીઇઓ બનાવી\nપીટર મુખર્જીએ 2007માં 9X ચેનલ શરૂ કરી. અને તે આ કંપનીના ચેયરમેન બન્યા અને ઇંદ્રાણીને સીઇઓ બનાવી. 9X ચેનલ, INX મીડિયા અને INX ન્યૂઝને જોડીને શરૂ કરવામાં આવ્યું હતું. અને ઇંદ્રાણી લગ્ન બાદ સીઇઓ બની હતી.જો કે લગ્નના બે વર્ષ ઇંદ્રાણીએ આ પદેથી રાજીનામું આપી દીધું હતું.\nરાહુલ અને શીના\nશીના વિષે ખુલાસો કરતા પીટર કહ્યું કે શીના ઇંદ્રાણીની દિકરી છે તે વાત તેમને ખબર નહતી. ઇંદ્રાણી તેને પોતાની બહેન કહેતી હતી. વધુમાં તેમણે કહ્યું કે મારા પુત્ર રાહુલ અને શીના વચ્ચે અફેર હતું. બન્ને એકી સાથે મુંબઇમાં ફ્લેટમાં રહેતા હતા. અમને તે વાત બિલકુલ પસંદ નહતી. માટે જ તેમનું બ્રેકઅપ થઇ ગયું.\nઆ હત્યાકાંડમાં મુંબઇ પોલિસે ઇંદ્રાણીના ભૂતપૂર્વ પતિ સંજય ખન્નાની પણ ધરપકડ કરી છે. શીનાના ભાઇ મિખાઇલ બોરાનું કહેવું છે કે શીના તેની બહેન છે અને ઇંદ્રાણી તેની માં. વધુમાં તેણે પુરાવા માટે ડીએનએ તપાસની પણ વાત ઉચ્ચારી હતી.\nશીના બોરાના ભાઇ મિખાઇલ બોરાનું કહેવું છે કે તેમને હત્યાનું કારણ ખબર છે પણ તે વાત તો તે હાલ ખુલાસો કરવા નથી ઇચ્છતા. વધુમાં તેણે કહ્યું કે આ વાતનો ખુલાસો ઇંદ્રાણીએ જ કરવો જોઇએ. સાથે જ તેણે ધમકી ઉચ્ચારી કે જો તેણે આમ ના કર્યું તો તે મીડિયામાં આ સંબંધિત તમામ ફોટા અને દસ્તાવેઝ સાર્વઝનિક કરી દેશે.\nindrani mukherjea murder news gujarati news murder case ઇંદ્રાણી મુખર્જી મર્ડર કેસ હત્યાકાંડ વિવાદ હત્યા આરોપ\nStory first published: Thursday, August 27, 2015, 13:18 [IST]\nThe three-year-old murder of Sheena Bora unfolded on Wednesday stories of sleaze, betrayal and family feud as police arrestedaformer husband of Indrani, the wife of former media honcho Peter Mukherjea and the victim's alleged mother who is already in custody.


પ્રસિદ્ધિ મળ્યા બાદ Taarak Mehta Ka Ooltah Chashmah સીરિયલ છોડી દેનારા કલાકારો અંગે શું બોલ્યા પ્રોડ્યુુસર Asit Kumar Modi? - asit kumar modi talks about actors quitting taarak mehta ka ooltah chashmah - I am Gujarat\nasit kumar modi talks about actors quitting taarak mehta ka ooltah chashmah\nપ્રસિદ્ધિ મળ્યા બાદ Taarak Mehta Ka Ooltah Chashmah સીરિયલ છોડી દેનારા કલાકારો અંગે શું બોલ્યા પ્રોડ્યુુસર Asit Kumar Modi?\nAuthored by Shivani Joshi | I am Gujarat | Updated: Jun 24, 2022, 2:45 PM\nકોમેડી સીરિયલ 'તારક મહેતા કા ઉલ્ટા ચશ્મા' 14 વર્ષથી દર્શકોનું મનોરંજન કરી રહી છે. આટલા વર્ષોમાં સીરિયલના ઘનશ્યામ નાયક (નટુકાકા), ડૉ. હાથી (કવિ કુમાર આઝાદ) જેવા કલાકારોના નિધન થયાં જ્યારે કેટલાક કલાકારો શો છોડીને જતાં રહ્યા. દિશા વાકાણી, ભવ્ય ગાંધી, નિધિ શાહ, ઝીલ મહેતા, ગુરુચરણ સોઢી, નેહા મહેતા જેવા કલાકારો આ શોને અલવિદા કહી ચૂક્યા છે. આ યાદીમાં લેટેસ્ટ નામ શૈલેષ લોઢાનું જોડાયું છે.\nદયાભાભીની સાથે બાવરી અને નટુકાકાના પાત્રો પણ શોમાં ફરી જોવા મળશે: પ્રોડ્યુસર.\n'મજબૂરીના પગલે કલાકારોએ શો છોડવો ના જોઈએ, કામ કરતાં રહેવું જોઈએ.'\nશૈલેષ લોઢા પાછા આવવા માગશે તો લેશો? આ સવાલનો પણ આસિત મોદીએ જવાબ આપ્યો છે.\n'તારક મહેતા કા ઉલ્ટા ચશ્મા' (Taarak Mehta Ka Ooltah Chashmah) ભારતીય ટેલિવિઝજન પર ચાલનારી સૌથી લાંબી સીરિયલો પૈકીની એક છે. આ કોમેડી સીરિયલ 14 વર્ષથી દર્શકોનું મનોરંજન કરી રહી છે. આટલા વર્ષોમાં સીરિયલના ઘનશ્યામ નાયક (નટુકાકા), ડૉ. હાથી (કવિ કુમાર આઝાદ) જેવા કલાકારોના નિધન થયાં જ્યારે કેટલાક કલાકારો શો છોડીને જતાં રહ્યા. દિશા વાકાણી, ભવ્ય ગાંધી, નિધિ શાહ, ઝીલ મહેતા, ગુરુચરણ સોઢી, નેહા મહેતા જેવા કલાકારો આ શોને અલવિદા કહી ચૂક્યા છે. હવે લેટેસ્ટ નામ તારક મહેતાનો રોલ કરતાં અભિનેતા શૈલેષ લોઢાનું છે. છેલ્લા થોડા દિવસોથી 'તારક મહેતા કા ઉલ્ટા ચશ્મા' શૈલેષ લોઢાના શો છોડવા અને દયાભાભીના રોલમાં નવી અભિનેત્રીની એન્ટ્રી અંગે ચર્ચામાં છે. દરમિયાન, તાજેતરમાં જ મીડિયાની સમક્ષ આવેલા શોના પ્રોડ્યુસર આસિત કુમાર મોદી (Asit Kumar Modi)એ શો છોડતાં કલાકારો અંગે પ્રતિક્રિયા આપી છે.\nતાજેતરમાં જ સીરિયલમાં જેઠાલાલની નવી દુકાનનું ઉદ્ઘાટન બતાવામાં આવ્યું હતું. નવી દુકાનનો એપિસોડ શોમાં પ્રસારિત થાય તે પહેલા મીડિયાને નવી દુકાન જોવા આમંત્રણ અપાયું હતું. આ દરમિયાન શોના પ્રોડ્યુસર આસિત કુમાર મોદીએ અમારા સહયોગી ઈટાઈમ્સ ટીવી સાથે એક્સક્લુઝિવ વાતચીત કરી હતી. જેમાં તેમણે દર્શકોને ખાતરી આપી હતી કે તેમને ટૂંક સમયમાં જ નવા દયાભાભી જોવા મળશે. ઉપરાંત બાવરી, નટુકાકા જેવા જૂના પાત્રો પણ શોમાં પાછા ફરશે અને કેટલાક નવા પાત્રો પણ ઉમેરવામાં આવશે.\nનવા પાત્રો અને કલાકારો તો આવશે પરંતુ શરૂઆતથી શો સાથે જોડાયેલા કલાકારો સાથ છોડીને જતાં રહે ત્યારે કેટલી મુશ્કેલી પડે છે? તેમ પૂછાતાં આસિત કુમાર મોદીએ કહ્યું, "જ્યારે કલાકાર છોડીને જાય છે ત્યારે બહુ દુઃખ થાય છે. 14 વર્ષથી સાથે કામ કરતાં હો અને છોડીને જતા રહો તો દુઃખ થાય છે. ક્યારેક તો એવી સ્થિતિ આવી જાય છે કે, અમે અંદરોઅંદર એકબીજાના સાચા નામ ભૂલી જઈએ છીએ અને પાત્રના નામે જ બોલાવીએ છીએ. અમે એકબીજા સાથે ખૂબ જોડાયેલા છીએ એટલે કોઈ જાય ત્યારે ખૂબ દુઃખ થાય છે. પણ મને લાગે છે કે સમયના લેખાં-જોખાં હોય છે. હું માનું છું કે કોઈએ 14 વર્ષ સુધી સમય આપ્યો તો તેમનો આભાર માનવો જોઈએ. હું આભારી છું કે, તમે આપણા શો માટે જે કર્યું તે સારી વાત છે. પરંતુ તેમણે પણ સમજવું જોઈએ કે, દર્શકોનો પ્રેમ હતો, દર્શકોએ આપણને બનાવ્યા છે તો તેમણે કામ ચાલુ રાખવું જોઈએ. આ શોએ આપણને સૌને બનાવ્યા છે. મજબૂરીઓ હશે પણ તેને પગલે શો છોડીને જતાં ના રહેવું જોઈએ કામ ચાલુ રાખવું જોઈએ. આ શોએ અમારા સૌના જીવન બદલ્યા છે કારણકે આટલો પ્રેમ ક્યાંય મળતો નથી."\nઆ સિવાય આસિત મોદીએ અન્ય એક ઈન્ટરવ્યૂમાં શૈલેષ લોઢા અંગે પણ વાત કરી હતી. તેમણે કહ્યું, "એ તેમનો વિચાર હતો. તેમને શો કરતી વખતે એવું લાગ્યું હશે કે બીજું કંઈક કરવું જોઈએ. તેમને પણ દર્શકોનો ખૂબ પ્રેમ મળ્યો હતો. અમે ઈચ્છતા હતા કે તેઓ શોમાં રહે. આ ડેલી શો છે, રોજ આવે છે અને મહિનાના 24 એપિસોડ બનાવા પડે છે. એવામાં દરેક કલાકારનો સાથ, સમર્પણ, પ્રોફેશનાલિઝમ મળી રહે તે જરૂરી છે. પરંતુ તેમને એવું લાગતું હોય કે આ શો છોડીને બીજું કંઈક કરવું હોય તો રોકી ના શકીએ. મારું કામ છે બધાને જોડીને રાખવાનું પણ તે રહેવા ના માગતા હોય તો અમે શું કરી શકીએ?"\nશૈલેષ લોઢા પાછા આવવા માગે તો શું તમારા દરવાજા ખુલ્લા હશે? જવાબમાં આસિત કુમાર મોદીએ કહ્યું, "અમે પણ એવું ઈચ્છીએ છીએ પણ ખબર નથી કે તેમના મનમાં શું ચાલી રહ્યું છે. ખબર નથી તેઓ શું નિર્ણય કરશે પરંતુ શો મસ્ટ ગો ઓન." ઉલ્લેખનીય છે કે, મીડિયા રિપોર્ટ મુજબ, શૈલેષ લોઢાને લાગતું હતું કે તેમના સમયનો યોગ્ય ઉપયોગ નથી થતો. ઉપરાંત આ સીરિયલ સાથે બીજો કોઈ પ્રોજેક્ટ હાથમાં ના લઈ શકવાને લીધે પણ તેમણે 'તારક મહેતા કા ઉલ્ટા ચશ્મા' સીરિયલ છોડી હોવાનું મનાઈ રહ્યું છે.\nRead Next Story'મારે પરસેવાની કમાણીના રૂપિયા જોઈએ છે', Neha Mehtaને શો છોડ્યાના બે વર્ષ પછી પણ TMKOCના મેકર્સે નથી ચૂકવ્યું પેમેન્ટ\nWeb Title : asit kumar modi talks about actors quitting taarak mehta ka ooltah chashmah


ખાસ વાંચો / હવે જનમતાની સાથે જ બની જશે નવજાતનું આધાર કાર્ડ, જાણો સમગ્ર પ્રક્રિયા… - GSTV\nઆધારકાર્ડ આપણા જીવનમાં એટલું મહત્વનું છે કે મોટાભાગનાં કામો તેના વિના થઈ શકતા નથી. બાળકોમાં શાળા પ્રવેશ અને મકાન ખરીદવા સુધીની બેંકમાં ખાતું ખોલાવવાથી લઈને આધાર કાર્ડ જીવનના દરેક વળાંક પર કામ કરે છે. તમે આધારકાર્ડ વિના કોઈપણ સરકારી યોજનાનો લાભ લઈ શકતા નથી.\n1 દિવસના બાળક માટે આધાર કાર્ડ બનાવી શકાય છે\nજો તમે તાજેતરમાં માતાપિતા બન્યા છે, તો પછી તમે તમારા બાળકના આધાર કાર્ડને હાથથી પણ મેળવી શકો છો. યુઆઈડીએઆઇએ તેની મંજૂરી આપી દીધી છે. એટલે કે, ભલે તમારું બાળક ફક્ત 1 દિવસનો હોય, તો તમે તેમનો આધારકાર્ડ બનાવી શકો છો. હાલમાં યુઆઈડીએઆઈ5વર્ષથી વધુ ઉંમરના બાળકો માટે આધારકાર્ડ ઇશ્યૂ કરે છે, જેને બાલ આધાર કાર્ડ કહેવામાં આવે છે.\nUIDAIએ આપી જાણકારી\nબાળકોના આધારકાર્ડ બનાવવાની પ્રક્રિયા


આધ્યાત્મિક યુવતીઓ અને સેકસ : Jeevan shailee – ગુજરાતી વિચાર સંગ્રહ\nઆધ્યાત્મિક યુવતીઓ અને સેકસ\nતાજેતરમાં કરવામાં આવેલા એક રિસર્ચ અનુસાર યુવાનો પર ખાસ કરીને મહિલાઓની સેક્સ લાઇફ પર રિલિજિયન, આવેગ કે આલ્કોહોલ કરતા આધ્યાત્મિકતાની અસર વધારે જોવા મળે છે. યુનિવર્સિટી ઓફ કેન્ટુકી ખાતે રિસર્ચર્સ પૈકી એક જેસિકા બુરિસે જણાવ્યું કે હું માનું છું કે છેલ્લા ઘણા લાંબા સમયથી આપણા જીવનમાં ધાર્મિક અને અધ્યાત્મિક બાબતો એ રીતે અસર કરી રહી છે તેને આપણે ખૂબ સારી રીતે જાણીએ છીએ.\nઆધ્યાતમિકતાની ચરમસીમાની માપણીનામના રિસર્ચમાં એ બાબતનો સાંકળવામાં આવી હતી જેના પગલે આધ્યાત્મમાં જોડાણ, સર્વવ્યપકતા અને પ્રાર્થનાની સ્વીકાર્યતાની ગુણવત્તાને માપવામાં આવી હતી. પણ ડેટામાં જે તારણ આવ્યું છે તેના મુજબ ત્રણેય બાબતો પૈકી સ્પિરિચ્યુઅલ સેક્સ્યુઆલિટીમાં જોડાણ મહત્વનો ભાગ ભજવે છે અને તે કોન્ડોમ વગર પણ એકથી વધારે પાર્ટનર સાથે સેક્સ કરવા પ્રેરે છે.\nબરિસે લખ્યું છે કે કોઇ બાબતમાં વિશ્વાસ હોવો એ વ્યક્તિને એક બીજા સાથે બાંધે છે. પવિત્ર મનથી કરવામાં આવતો સેક્સ પણ પોઝિટિવ રિસ્પોન્સ આપે છે. આ કારણે જ યુનિવર્સિટી સ્ટુડન્ટ્સમાં સેક્સ્યુઅલ પાર્ટનર્સની સંખ્યા વધારે હોય છે.\nઆ અભ્યાસમાં યુનિવર્સિટીમાં અભ્યાસ કરતા ૩૫૩ અન્ડરગ્રેજ્યુએટ સ્ટુડન્ટ્સની મદદ લેવામાં આવી હતી જેમાં ૬૧ ટકા સંખ્યા યુવતીઓની હતી. આ અભ્યાસમાં તેમને આલ્કોહોલના ઉપયોગ, આવેગ, ધાર્મિકતા, આધ્યાત્મિકતા અને જાતીય સંબંધો વિશે પ્રશ્નો પૂછવામાં આવ્યા હતા. તેમાંથી સૌથી વધારે આનંદ તેમને પ્રાર્થના કે મેડિટેશન પૂરું થયા બાદ આવ્યો હતો. તેમણે જણાવ્યું કે પ્રાર્થના પૂરી થયા બાદ તેમને સંપૂર્ણતાનો અહેસાસ થતો હતો. તેઓને પ્રાર્થના બાદ માનવતા સાથે આત્મીયતા વધુ ગાઢ બની હોય તેવો અહેસાસ થાય છે.\nPrevious Previous post: જન્મ\nNext Next post: આદુના મીઠા ગુણો


૩૦ વર્ષ બાદ સલમાન ખાન અને રેખા રૃપેરી પડદે એક જ ફિલ્મ જોવા મળશે\nHome > લાઇફસ્ટાઇલ > ૩૦ વર્ષ બાદ સલમાન ખાન અને રેખા રૃપેરી પડદે એક જ ફિલ્મ જોવા મળશે\nConnect Gujarat9 March 2018 4:13 AM GMT\nસલમાન ખાન અને રેખા ૩૦ વરસ બાદ એક જ ફિલ્મમાં દેખાશે. જોકે આ ફિલ્મમાં તેમની વિશેષ ભૂમિકા હશે તેમજ સાથે કોઇ દ્રશ્ય હોવાની શક્યતા નહીંવત છે. રેખા અને ધર્મેન્દ્ર પર એક ગીતનું ફિલ્માંકન કરવામાં આવશે.\nરેખા અને સલમાન ૩૦ વરસ પહેલા ફિલ્મ બીવી હો તોઐસી માં સાથે દેખાયા હતા. '' દેઓલ પરિવારની ફિલ્મ 'યમલા પગલા દીવાના ફિર સેનું શૂટિંગ ચાલી રહ્યું છે. જેમાં સલમાન ખાન વિશેષ ભૂમિકામાં છે અને તેણ હાલ જ ગીતનું શૂટિંગ પણ કર્યું છે. હવે રેખાને પણ સ્પેશિલ અપીયન્સની વાત કરવામાં આવી હતી, અને અભિનેત્રી આ માટે રાજી પણ થઇ ગઇ છે. રેખા અને ધર્મેન્દ્ર પર એક ગીત ફિલ્માવામાં આવશે. ભૂતકાળમાં સાથે કરેલા ગીત 'રફતા રફતા દેખો આંખ મેરી લડી હૈ, ગીતનું રીમેક કરવામાં આવશે. આ ગીત સાથે દિગ્દર્શક ધર્મેન્દ્ર અને રેખાના રૃપેરી પડદાના રોમાન્સને ફરી તાજો કરવા માંગે છે.\nઆ ગીત તેમની ફિલ્મ 'કહાની કિસ્મત કીનું છે. આ ફિલ્મ ૧૯૭૩માં રીલિઝ થઇ હતી.રેખાએ હાલમાં જ આ ગીતનું શૂટિંગ પણ કર્યું છે, તેમ સૂત્રે વધુમાં જણાવ્યું હતું. રેખા અને સલમાન ઉપરાંત શત્રુઘ્ન સિંહા પણ આ ફિલ્મમાં ડાન્સ કરતો જોવા મળશે.તે રેખા અને ધર્મેન્દ્ર સાથે એ જ ગીતમાં જોડાશે. આ ફિલ્મમાં સલમાન સાથેના ગીતમાં સોનાક્ષી સિંહા પણ જોવા મળશે.


» ચીનની ધમકીઃ જો અમે કશ્મીર અને ઉત્તરાખંડમાં ઘૂસી જઈશું તો શું થશે ?\nચીનની ધમકીઃ જો અમે કશ્મીર અને ઉત્તરાખંડમાં ઘૂસી જઈશું તો શું થશે ?\nબિજીંગ- ડોકલામ ગતિરોધનું સામાધાન લાવવા ભારત અને ચીન બન્ને દેશની સેનાને એક સાથે ડોકલામથી હટાવવાના ભારતના પ્રસ્તાવને ચીને નકારી દીધો છે. ચીન પોતે ડોકલામથી સેના હટાવવા તૈયાર નથી પણ ભારતને ધમકીના સ્વરમાં કહ્યું કે, જો ચીનની સેના કશ્મીર અને ઉત્તરાખંડમાં ઘૂસી જાય તો ભારત શું કરશે?\nઆ પ્રથમ ઘટના છે જ્યારે કોઈ ચીની અધિકારીએ કશ્મીર અને ઉત્તરાખંડનો મુદ્દો ઉઠાવ્યો છે. જોકે ચીનના સરકારી અખબાર ગ્લોબલ ટાઈમ્સમાં પણ આ મુદ્દો ઉઠાવવામાં આવ્યો હતો. ભારતીય સૈનિકોએ ચીનની સેનાને ડોકલામ વિસ્તારમાં પાકો રસ્તો બનાવવાથી અટકાવ્યા હતા, ત્યારબાદથી ભારત અને ચીન વચ્ચે ગતિરોધ શરુ થયો છે. અને છેલ્લા બે મહિના જેટલા સમયથી ભારતીય સૈનિકોએ ડોકલામમાં કબ્જો જમાવ્યો છે.\nચીને દાવો કર્યો છે કે, ડોકલામ તેનો વિસ્તાર છે અને પોતાના વિસ્તારમાં રસ્તાનું નિર્માણ કરવા ચીન સ્વતંત્ર તેને કોઈ અટકાવી શકે નહીં. ઉપરાંત ચીન ડોકલામ વિસ્તારમાંથી ભારતીય સૈનિકોને હટાવી લેવા પણ વારંવાર માગ કરી રહ્યું છે અને ભારતને યુદ્ધનો ડર બતાવી ધમકી આપી રહ્યું છે. જ્યારે ભૂટાનના દાવા પ્રમાણે ડોકલામ તેનો ભૂભાગ છે. ચીને કહ્યું છે કે, ડોકલામ ક્ષેત્રમાં જ્યાં સુધી એક પણ ભારતીય સેનિક તહેનાત રહેશે ત્યાં સુધી તે ચીનની સંપ્રભુતાનું ઉલ્લંઘન ગણવામાં આવશે અને ચીન તેને સ્વીકારશે નહીં.


મનોહર પ્રકૃતિના રૌદ્ર સ્વરૂપ સમા કૅટરિના, ટીટા, ઇસાક જેવાં ભયંકર વાવાઝોડાં કેમ પેદા થાય છે?\n09 September, 2012 07:54 AM IST |\nચોમાસાની પાકી ઓળખ એટલે વરસાદ, પવન, મેઘગર્જના અને વીજળીના કડાકા. સામાન્ય રીતે તો ચોમાસામાં આ બધાં કુદરતી પરિબળો અથવા લક્ષણો જોવા મળતાં હોય છે. જોકે કોઈક વખત વાદળ ફાટવાની ઘટના બને ત્યારે મુશળધાર વર્ષા, તોફાની પવન, કાન ફાડી નાખે એવી મેઘગર્જના અને પર્વતમાં પણ ઊભી તિરાડ પાડી દે એવી વીજળીના પ્રચંડ કડાકાભડાકાનાં બિહામણાં દૃશ્યો સર્જાય. અત્યારે આ ઘટનાનો ઉલ્લેખ એટલા માટે કયોર્ છે કે અમેરિકા પર છાશવારે અતિ ભયાનક અને જીવલેણ સાઇક્લૉનનું આક્રમણ થાય છે. હજી હમણાં જ અમેરિકાના ન્યુ ઑર્લિયન્સ, અલાબામા, મિસિસિપી, લ્યુસિયાના વગેરે રાજ્યોમાં ઇસાક નામનું ભયંકર વાવાઝોડું ફૂંકાયું હોવાની ઘટના તાજી છે. અગાઉ પણ અમેરિકાને કૅટરિના અને રીટા નામના સાઇક્લૉને રીતસર ધમરોળી નાખ્યું હતું અને ભારે વિનાશ વેયોર્ હતો. વિશ્વભરના હવામાનશાસ્ત્રીઓને બહુ આર્ય અને ચિંતા થાય છે કે છેલ્લાં થોડાં વરસથી અમેરિકા પર આમ અચાનક વાવાઝોડાનું વિનાશક આક્રમણ ભલા કેમ શરૂ થયું છે?\nએશિયા ખંડમાં ભારત સહિત પાકિસ્તાન, બંગલા દેશ અને શ્રીલંકામાં પણ વાવાઝોડાં ફૂંકાય છે. જોકે પાડોશી બાંગલા દેશમાં તો વારંવાર તોફાની અને જીવલેણ સાઇક્લૉન ફૂંકાય છે. કહેવાનો અર્થ એ છે કે સમગ્ર વિશ્વનું ક્લાઇમેટ ઊલટસૂલટ અને જોખમી થતું જાય છે. અતિ ઠંડી, અસહ્ય ગરમી, ભારે વર્ષા તથા જીવલેણ વાવાઝોડાનું ભયાનક ચક્ર ફરી રહ્યું છે.\nજોકે પ્રકૃતિના આવા અકળ સ્વરૂપને સામાન્ય માનવી બાપડો ન સમજી શકે એ સ્વાભાવિક છે. એટલે કે સામાન્ય માણસના મનમાં આવાં ઇસાક, કૅટરિના અને રીટા ઉપરાંત હરિકેન અને ટાયફૂન જેવા ચિત્રવિચિત્ર અને અટપટા શબ્દો અને એના અર્થ સમજવા વિશે જબરી જિજ્ઞાસા થાય એ પણ સ્વાભાવિક છે. આમ તો ગુજરાતી ભાષામાં વાવાઝોડું એવો શબ્દ છે, પરંતુ હવામાનશાસ્ત્રીઓએ વાવાઝોડાના પણ જુદા-જુદા પ્રકાર પાડ્યા છે એટલે હવામાનની આ સમગ્ર ગતિવિધિને સમજવી જરૂરી છે.\nહરિકેન અને ટાયફૂન શબ્દો વાવાઝોડાં માટે વપરાય છે; જ્યારે કૅટરિના, રીટા અને ઇસાક વગેરે શબ્દો વાવાઝોડાના વિવિધ પ્રકાર માટે વપરાય છે. હવામાનશાસ્ત્રીઓએ પવનની ગતિ અને એની દિશા, વરસાદનું પ્રમાણ અને એની વિનાશકતા વગેરે લક્ષણોને આધારે વાવાઝોડાને આવાં વિશિષ્ટ નામો આપ્યાં છે.\nવિશ્વભરના નિષ્ણાત અને અનુભવી હવામાનશાસ્ત્રીઓ કહે છે કે સમગ્ર જગતના ઋતુચક્ર માટે સૂર્યની ગતિવિધિ અને પૃથ્વીનું ધરીભ્રમણ કારણભૂત છે. ટાઢ, તડકો અને વરસાદ સહિત દુકાળ અને વાવાઝોડાં જેવી પ્રાકૃતિક ઘટનાઓનું મૂળ સૂરજમાં થતા ભયાનક ફેરફારોમાં છે. ખાસ કરીને સાઇક્લૉનના ચક્રની શરૂઆત ઉનાળાના પ્રથમ તબક્કામાં થાય અને સૌથી વધુ ઇફેક્ટ સપ્ટેમ્બરમાં જોવા મળે. એટલું જ નહીં, નવેમ્બરમાં તો જગતઆખાને જુદા- જુદા પ્રકારનાં સાઇક્લૉનની થપાટ વાગે. ઉનાળામાં સૂર્યનાં સીધાં અને બળબળતાં કિરણોને કારણે જમીનનું અને સમુદ્રની સપાટીનું ટેમ્પરેચર વધી જાય. પરિણામે ગરમ હવા સાથે પાણીની ગરમ વરાળનો બહુ મોટો જથ્થો ઉપરના વાતાવરણમાં ચડી જાય. આ ફેરફારથી વાતાવરણના પટ્ટામાં હીટ એન્જિન જેવી પરિસ્થિતિ સર્જાય. જોકે પૃથ્વી એની ધરી પર ૨૩.૫ ડિગ્રીએ ગોળ-ગોળ ઘૂમતી હોવાથી અને પૃથ્વીના ગુરુત્વાકર્ષણને કારણે પણ આ બધી ગતિવિધિ પર સીધી ઇફેક્ટ થાય એટલે કે ગરમ હવા અને પાણીની ગરમ વરાળનો વિપુલ જથ્થો ગોળ-ગોળ ઘૂમવા માંડે. સાથોસાથ તોફાની પણ બને. આ પરિસ્થિતિને સાઇક્લૉનની શરૂઆત કહેવાય. ખગોળશાસ્ત્રની ભાષામાં વાત કરીએ તો પૃથ્વી એની ધરી પર પશ્ચિમથી પૂર્વમાં ગોળ-ગોળ ફરતી હોવાથી ઉત્તર ગોળાર્ધમાં પવન ઍન્ટિ-ક્લૉકવાઇઝ (ઘડિયાળના કાંટાની વિરુદ્ધ - જમણેથી ડાબે-દિશામાં) ફૂંકાય, જ્યારે દક્ષિણ ગોળાર્ધમાં ક્લૉકવાઇઝ (ઘડિયાળના કાંટાની - ડાબેથી જમણે - દિશામાં) ફૂંકાય.\nજોકે આવાં હરિકેન, ટાયફૂન અને ટૉર્નેડો ચોક્કસ કેવાં કુદરતી પરિબળોને કારણે ફૂંકાય છે એનાં કારણો પણ જાણવા જેવાં છે. હવામાનશાસ્ત્રીઓના કહેવા મુજબ પાણીની સપાટીનું ટેમ્પરેચર (જે લગભગ ૨૬.૫ જેટલું હોય) વધે, પૃથ્વીના ઉપરના વાતાવરણના પ્રથમ તબક્કામાં એટલે કે શૂ્ન્યથી ૧૫ કિલોમીટરના ટ્રૉપોસ્ફિયરમાં ભેજનું પ્રમાણ વધે, પવનનું પ્રેશર પ્રમાણમાં ઓછું થાય, હવાના દબાણનો પટ્ટો વિષુવવૃત્તથી થોડેક દૂર જઈને હલકા દબાણના પટ્ટા તરફ ધકેલાય તથા નીચા અક્ષાંશે પશ્ચિમની દિશાના પવનો ફૂંકાય જેવાં પ્રાકૃતિક પરિબળોને કારણે હરિકેન અને કૅટરિના કે પછી ઇસાક જેવાં અત્યંત તોફાની સાઇક્લૉન્સ ફૂંકાય છે.\nઆર્યની બાબત તો એ છે કે હવામાનશાસ્ત્રીઓએ તેમના ગહન સંશોધન અને અભ્યાસ દ્વારા આવાં ભયંકર સાઇક્લૉન્સ પૃથ્વીના કયા-કયા વિસ્તારમાં ક્યારે એટલે કે કયા સમયે ફૂંકાય એનું ટાઇમ-ટેબલ સુધ્ધાં નિશ્ચિત કર્યું છે. ઉદાહરણરૂપે નૉર્થ ઍટલાન્ટિકમાં ૧ જૂનથી ૩૦ નવેમ્બરના ગાળા દરમ્યાન વાવાઝોડું ફૂંકાવાની શક્યતા સૌથી વધુ હોય છે. ખાસ કરીને ૧૦ સપ્ટેમ્બરનો દિવસ કોઈ પણ પ્રકારના સાઇક્લૉન માટે ભારે ખતરનાક ગણાય છે. તો વળી નૉર્થ વેસ્ટ પૅસિફિકમાં લગભગ આખું વર્ષ સાઇક્લૉનનો ભય ઝળૂંબતો રહે છે. જોકે ફેબ્રુઆરીમાં આ પ્રકારના વાવાઝોડાની અસર ઓછી હોય, જ્યારે સપ્ટેમ્બરમાં સૌથી વધુ હોય. એશિયા ખંડમાં આવાં અતિ ખતરનાક અને જીવલેણ સાઇક્લૉન્સ ભાગ્યે જ ફૂંકાય છે. હા, આપણા પાડોશી બંગલા દેશને આવાં ભારે તોફાની વાવાઝોડાંની થપાટ ઘણી વખત વાગે છે.\nઆ તબક્કે આપણે ટાયફૂન, હરિકેન જેવા ખાસ પણ થોડાક અટપટા લાગતા અંગ્રેજી શબ્દોનું ચોક્કસ મૂળ ક્યાં છે અને એનો ઉપયોગ કઈ રીતે થયો એની રસપ્રદ વિગતો જાણવા જેવી છે.\nઉદાહરણરૂપે ટાયફૂન શબ્દ નૉર્થ વેસ્ટ (વાયવ્ય) પૅસિફિક વિસ્તારમાં બહુ જાણીતો છે. વિવિધ ભાષાના જાણકારોના કહેવા મુજબ અંગ્રેજી શબ્દ ટાયફૂન કદાચ ઉદૂર્, પર્શિયન અથવા હિન્દી ભાષાના શબ્દ તુફાન પરથી ઊતરી આવ્યો હોવાની શક્યતા છે. ઉપરાંત ગ્રીક ભાષામાં પણ ટાયફોન શબ્દ છે જેનો અર્થ રાક્ષસ એવો થાય છે. તો વળી પોટુર્ગીઝ ભાષામાં તુફાઓ નામનો શબ્દ છે. ઉપરાંત ચાઇનીઝ ભાષામાં પણ તાઇફેન્ગ અથવા તોઇફન્ગ જેવા શબ્દો છે, જેનો અર્થ થાય છે તોફાની પવન. વળી જપાની ભાષામાં સુધ્ધાં તાઇફુ શબ્દ છે. કહેવાનો અર્થ એ છે કે ટાયફૂન શબ્દ વિશ્વની એક કરતાં વધુ ભાષાઓમાંથી ઊતરી આવ્યો હોવાની શક્યતા છે.\nઆ જ રીતે હરિકેન શબ્દ નૉર્થ ઍટલાન્ટિક અને નૉર્થ-ઈસ્ટ (ઈશાન) પૅસિફિક વિસ્તારમાં વધુ પ્રચલિત છે. ભાષાવિદોના કહેવા મુજબ અંગ્રેજી શબ્દ હરિકેનનો સંબંધ સ્પૅનિશ શબ્દ હરેકેન સાથે હોવાની સંભાવના ખરી. આ સ્પૅનિશ શબ્દનો અર્થ છે તોફાની હવા. સાથોસાથ સ્પૅનિશ ભાષામાં તોફાની હવાના દેવનું નામ જુરાકેન હોવાનો ઉલ્લેખ પણ મળે છે. વળી માયા સંસ્કૃતિમાં સર્જકતાના દેવ હરાકેન નો ઉલ્લેખ મળે છે. ઉપરાંત એક મત એવો પણ છે કે હરેકેન શબ્દનો સંબંધ શબ્દ સાથે પણ હોઈ શકે જેનો અર્થ પણ યુરોપિયન વિન્ડસ્ટૉર્મ એવો થાય છે.\nગમે તે કહો; વાવાઝોડું, સાઇક્લૉન, આંધી ઔર તૂફાન કે પછી હરિકેન અથવા ટાયફૂન વગેરેની સાવ સાચી ભાષા છેવટે તો પ્રકૃતિની જ છે.\nજે નિસર્ગ સુંદર, મનોહર, રળિયામણી, રમતિયાળ અને થનગનતી છે એ જ કુદરતનાં રૌદ્ર સ્વરૂપો પણ છે; જેનાં નામ છે વાવાઝોડું, અતિવૃષ્ટિ, અનાવૃષ્ટિ, ભૂકંપ, સુનામી અને જ્વાળામુખી.


સત્તામાં મદમસ્ત મહેસૂલ નાયબ સચિવે અરજદારને કહ્યું, 'હું કહું તો જ ખુરશીમાં બેસવાનું' | Sachivalay Deputy Secretary of Revenue threaten to Applicant video viral\nSachivalay Deputy Secretary of Revenue threaten to Applicant video viral\nસચિવની દાદાગીરી / સત્તામાં મદમસ્ત મહેસૂલ નાયબ સચિવે અરજદારને કહ્યું, 'હું કહું તો જ ખુરશીમાં બેસવાનું'\nTeam VTV 02:04 PM, 23 Sep 19 | Updated: 02:15 PM, 23 Sep 19\nજનતાની સેવા માટે સરકારી ખુરશીમાં બેઠેલા સરકારી બાબુઓને હવે ખુરશીનું અભિમાન આવી ગયું હોય તેવું લાગી રહ્યું છે. ત્યારે એવો જ સરકારી બાબુની દાદાગીરીનો એક વીડીયો સામે આવ્યો છે. ગાંધીનગરમાં સચિવાલયમાં એક અધિકારીએ અરજદાર સાથે ઉદ્ધતાઈભર્યું વર્તન કર્યું હોવાનો વીડિયો સોશિયલ મીડિયામાં વાયરલ થયો છે. સચિવાલયમાં આવેલા મહેસૂલ વિભાગનાં નાયબ સચિવ આર.વી ભટ્ટની દાદાગીરીનો વીડિયો વાયરલ થયો છે.\nખુરશીનાં અભિમાને અધિકારીને ભૂલાવ્યું ભાન, વડીલ સાથે કરી ગેરવર્તણૂંક\nશું સરકારી ખુરશીમાં બેસીને ટાઈમપાસ કરવામાં જ રસ છે?\nપ્રજાના પૈસાથી જ તમારા પગાર થાય છે તે કેમ ભૂલી જાઓ છો?\nમહેસૂલ વિભાગનાં નાયબ સચિવ આર.વી. ભટ્ટે એક સામાન્ય નાગરિકને કે જેઓ ઉંમરે વડીલ હતાં. તેઓને ખુરશી પર બેસતાની સાથે ઉઠાડી દીધાં હતાં. અરજદાર પોતે મહેસૂલને લગતી ફરિયાદ કરવા માટે નાયબ સચિવ સુધી પહોંચ્યા હતાં. પરંતુ નાયબ સચિવ આર.વી ભટ્ટે રજૂઆત માટે આવેલા વડીલને ખુરશીમાં બેસવા ના દીધાં. ઉલ્ટાનું વડીલને ધમકાવતા એમ કહ્યું કે, 'હું કહું તો જ ખુરશી પર બેસવાનું.'\nજો કે મહત્વની બાબત એ છે કે અરજદાર પોતે આર.વી. ભટ્ટની મંજૂરી લઈને કેબિનમાં ગયા હતાં. તેમ છતાં નાયબ સચિવ આર.વી. ભટ્ટે વડીલ અરજદાર સાથે ગેરવર્તણૂંક કરી હતી. જો કે હવે સવાલ એ ઉભા થાય છે કે જનતાની સેવા માટે સરકારી ખુરશીમાં બેઠેલા અધિકારીઓ જ જ્યારે જનતાની સેવા કરવાનું જ ભૂલી જાય અને ખુરશીનું અભિમાન આવી જાય ત્યારે તેવા અધિકારીનું શું કરવું તે એક મોટો સવાલ છે.\nઆ સમગ્ર ઘટનાનો જે વીડિયો વાયરલ થયો છે. તેમાં આર.વી. ભટ્ટ સામે અરજદાર આક્ષેપ કરી રહ્યાં છે અને કેટલાંક સવાલો પૂછી રહ્યાં છે. વીડિયોમાં અરજદાર એવું કહી રહ્યાં છે કે શું ખુરશીમાં અરજદારને બેસવાનો અધિકાર નથી. આ ખુરશી અરજદારો માટેની જ છે. તો એમાં બેસવા માટે તમારી પાસે મંજૂરી શા માટે લેવાની. આ મામલે આર.વી. ભટ્ટ પોતાનો બચાવ કરતા નજરે પડ્યાં અને કામ પૂર્ણ થઈ ગયુ હોય તો અહીંથી જાઓ તેમ કહીને વડીલને ઓફિસમાંથી બહાર નીકળી જવાનું કહેતા નજરે પડ્યાં.\nઅહીં સવાલ એ જ ઉભો થાય છે કે જે જનતાના ટેક્સનાં રૂપિયાથી સરકારી બાબુઓના પગાર થાય છે. તે જ જનતાની સેવા કરવા માટે તમે બેઠા છો. ત્યારે જનતાની સેવા કરવામાં આટલું બળ કેમ પડે છે અને તમને સરકારી ખુરશી મળી છે તો એ શા માટે ભૂલી જાઓ છો કે એ પ્રજાની સેવા માટે છે. તો અરજદારોને જરા તો માન આપો.\nSachivalay સચિવાલય gandhinagar ગાંધીનગર gujarat Deputy Secretary of Revenue મહેસૂલ વિભાગ નાયબ સચિવ


મોનસૂન સત્રમાં આક્રમક રણનીતિ સાથે GST બિલ રજૂ કરશે મોદી સરકાર - Sambhaav News\nમોનસૂન સત્રમાં આક્રમક રણનીતિ સાથે GST બિલ રજૂ કરશે મોદી સરકાર\nનવી દિલ્હી: મોદી સરકાર સંસદના મોનસૂન સત્રમાં જીએસટી બિલને રજૂ કરશે. તાજેતરમાં રાજ્યસભાની ચૂંટણીમાં સંખ્યા વધાર્યા બાદ વધતી જતી આશાઓ સાથે કેન્દ્ર સરકારે તેને સંસદમાં લઇને આવશે. એક કેન્દ્રીય મંત્રીએ આ વાતની પુષ્ટિ કરી છે. તેમણે કહ્યું કે આપણે આ વખતે જીએસટી બિલને લઇને આક્રમક વલણ અપનાવીશું.\nબિન કોંગ્રેસી સરકારવાળા રાજ્યોના સાંસદોને પણ આ મુદ્દે રાજ્યસભામાં સાથ મળવાની આશા છે. રાજ્યસભામાં ભાજપના નંબર વધી રહ્યાં છે. તો બીજી તરફ જીતીને આવેલા ત્રણ સ્વતંત્ર અને બિન કોંગ્રેસી ઉમેદવાર પણ ભાજપની સાથે ઉભા રહેવાના છે. હરિયાણામાં કોંગ્રેસના 14 વોટ રદ થવાનો લાભ પણ આવા ઉમેદવારોને મળ્યો છે.\nકેન્દ્રીય મંત્રીએ કહ્યું કે પોતાની સરકારના દોઢ વર્ષ બાદથી જ વડાપ્રધાન નરેન્દ્ર મોદી આ બિલ માટે સતત કોંગ્રેસની મદદ મેળવવાનો પ્રયત્ન કરતા રહેશે. તેમછતાં સંસદમાં આ બિલ માટે વિપક્ષ અને ખાસકરીને કોંગ્રેસ રોડા નાખે છે. જીએસટી બિલ માટે માટે અમે બધા સંભવ સંસદીય માર્ગ શોધી રહ્યાં છીએ.\nતેમણે કહ્યું કે અત્યારે કોંગ્રેસને જવાબ આપવાનો સમય છે. જીએસટીના મામલે અમે કોંગ્રેસને એક્સપોઝ કરીશું. તે કાં તો વ્હિપ કરી બિલ વિરૂદ્ધ વોટ કરવાનું કહેશે અથવા પછી પ્રદર્શન કરી કામ અટકાવવાનો પ્રયત્ન કરશે.\nસરકારે સૂત્રો દ્વારા મળતી માહિતી અનુસાર તમિલનાડુના સીએમ જે જયલલિતા સતત જીએસટી બિલ વિરૂદ્ધ રહી, પરંતુ સરકારના પ્રયત્નો બાદ હવે તે આ મામલે સકારાત્મક વલણ કરવાના સંકેત આપ્યા છે.\nNextસાપ્તાહિક રાશિ ભવિષ્ય »\nPrevious « રાણીપ પોલીસ સ્ટેશનના કર્મચારીઓની ગુંડાગીરી, યુવકને ઉઠાવી જઈ ઢોર માર માર્યો


ReadGujarati.com: પતંગિયાની પાંખે – સંકલિત\nપતંગિયાની પાંખે – સંકલિત\nMarch 23rd, 2012 | પ્રકાર : સાહિત્ય લેખ | સાહિત્યકાર : સંકલિત |4પ્રતિભાવો »\n વચન મીઠાં-અશ્રુ ખારાં – જિતેન્દ્ર શાહ\nબાર વર્ષના રાજુને ગરીબી ગળથૂથીમાં મળી હતી. ગરીબ અને અભણ બાપને શાકભાજીની લારી ફેરવતા અને તેની જ માને પારકા ઘરનાં ઘરકામ કરતી તે નાનપણથી જોતો આવ્યો હતો. બાપે નિજ અનુભવ પરથી નક્કી કર્યું હતું કે રાજુને ખૂબ ખૂબ ભણાવવો છે. લારીની પાછળ પાછળના ભાગમાં રાજુ નહીં – તેને તો સમણું હતું કોઈ ભવ્ય ઓફિસમાં પગલાં પાડતા રાજુનું. રાજુમાં પણ જ્ઞાન મેળવવાની અદશ્ય ઝંખના જાગી હતી. ચોટલી બાંધીને તે શાળા-અભ્યાસમાં લાગી ગયો. એક પછી એક સફળતા કૂદાવતો તે જોતજોતામાં બારમા ધોરણમાં પહોંચી ગયો.\nબોર્ડની પરીક્ષામાં પણ ઝળહળતી ફત્તેહ મેળવવા બધું જ પડતું મૂકીને તે અભ્યાસમાં લાગી પડ્યો. પરીક્ષાનો પહેલો દિવસ આવ્યો. પરીક્ષામાં બેસવા તે ઘરની બહાર પગ મૂકવા જતો હતો તે બાપે યાદ કરાવ્યું, ‘બેટા, ગોળની કાંકરી લેતો જા – શુકન થશે.’ તે વખતે કાંદા કાપતી માનું મોં ઊતરી ગયું. ગઈ કાલે સાંજે જ ઘરમાં ગોળ પૂરો થઈ ગયો હતો અને નવો ગોળ લઈ આવવા જેટલો સમય પણ ક્યાં મળ્યો હતો ? રાજુએ પરિસ્થિતિ સરસ સંભાળી લીધી. તેણે માને કહ્યું :\n‘મા, મને કાંદાની ચીરી જ આપી દે. તારા હાથે તું જે કંઈ આપે તેમાં મીઠાશ તો હોવાની જ.’\nમાને બિચારીને સમજ જ ન પડી કે આંખમાં આવેલ, ખારાં અશ્રુ કાંદા કતરણને કારણે હતાં કે રાજુનાં મધમીઠાં વચનને કારણે ? (‘અખંડ આનંદ’માંથી આભાર.)\n ચાવી જમણી તરફ ફેરવો – દીના પરીખ\nઆ વિશ્વ ખૂબ જ વિશાળ છે. એટલું વિશાળ કે આપણી કલ્પના બહારની વાત છે કોઈ પણ માનવીને વિશ્વમાં પ્રવેશ કરાવવાનો હોય તો ઈશ્વર પોતાની અદશ્ય ચાવી જમણી તરફ ફેરવે છે અને માનવને વિશ્વમાં પ્રવેશ મળે છે. આપણે કોઈ પણ મહેલ જેવી ઊંચી ઈમારત જોઈએ છીએ તે ભવ્ય ઈમારતથી એની અગાશી નાની હોય છે. અગાસીથી એનો દિવાનખંડ નાનો હોય છે. બેસવાના ખંડથી એમનો શયનખંડ નાનો હોય છે. શયનખંડથી એમનું રસોડું નાનું હોય છે. રસોડાથી એમનો ઝાંપો નાનો હોય છે. ઝાંપાથી એનો દરવાજો નાનો હોય છે. દરવાજાથી એનો નકુચો નાનો હોય છે. નકુચાથી એનું તાળું નાનું હોય છે અને તાળાથી એની ચાવી નાની હોય છે. એ નાનકડી ચાવી જો જમણી બાજુ ફેરવશું તો તાળું ખુલશે અને આપણે મોટા મહેલમાં પ્રવેશ કરી શકીશું.\nઆપણે વિશાળ દષ્ટિથી જોઈએ તો માણસે મહેલ, બંગલો કે નાનકડું વિશ્વમાં પ્રવેશવા માટે હકારાત્મક ભાવ રાખવો પડે છે. નકારાત્મક ભાવ રાખવાથી માણસ પોતાના ઘરમાં, કુટુંબમાં, સમાજમાં અણખામણો થાય છે. નકારાત્મક ભાવ રાખવો એટલે ચાવી ડાબી બાજુ ફેરવી તાળું બંધ કરવું. જેથી ઘરમાં પ્રવેશ મળતો નથી. ચાવી જમણી તરફ ફેરવવાથી તાળું ખુલશે, દરવાજો ખુલશે. કુટુંબ, સગાવહાલાં સાથે મીઠો સંબંધ બંધાશે. મન મેળાપ થશે અને સમાજમાં સારો દરજ્જો મળશે. ચાવી જમણી બાજુ ફેરવવાનો અર્થ છે હકારાત્મક વલણ. કોઈને કોઈ સાથે મનમેળાપ ન હોય તો જરૂરી નથી કે તેની સાથે સંબંધ સમુળગો કાપી નાખવો. સંબંધ કાપી નાખવાનો મતલબ- ચાવી ડાબી બાજુ ફેરવવાથી સંબંધ સમાપ્ત થશે. એ તરફ જોવાની દિશા જ બંધ થઈ જશે. એના કરતાં અણગમતો માણસ પણ સામે મળે તો એની સામે મોઢું ન બગાડો પણ એક નાનકડું સ્મિત આપો. એ સ્મિત કદાચ શબ્દો કરતાં વધારે બળવાન પુરવાર થશે. સામેની વ્યક્તિ સ્મિતનો જવાબ સ્મિતથી આપશે. સંભવ છે કે સામેથી બોલાવી હાલચાલ પુછશે. આ જ છે નાનકડા વિશ્વમાં પ્રવેશવાની જમણી તરફ ફેરવેલી ચાવી.\nઆ જ વસ્તુ આપણે વિશાળ ફલક પર મૂકીએ તો એના કુટુંબની જગ્યાએ મોટું ‘વસુદ્યૈવ કુટુંમ્બકમ’ આવે છે. કોઈ સંસ્થા, કોઈ પ્રદેશ કે કોઈ દેશમાં તમે કાર્ય કરતા હશો તો સંભવ છે કે ત્યાં તમારા હરિફો કે મીઠા દુશ્મનો હશે. તમને ખબર છે કે અમુક અમુક તમારા મીઠા દુશ્મનો કે હિતશત્રુઓ છે, છતાં તમે તેમની સામે હસતે મુખે એમની દરેક વાતનો મીઠાશથી જવાબ આપો. કોઈ વખત સંભવ છે કે એ માણસ પોતાની ધીરજ ગુમાવી તમારી તરફ ગુસ્સે થઈ ને ઝેર ઓકવા માંડશે અને તે વખતે તમારી આસપાસ જે લોકો હશે તે જરૂર તમારી તરફેણ કરશે અને તમારું માન જળવાઈ રહેશે. તમે મીઠાશ રાખી અને તમારી ચાવી જમણી તરફ ફરી અને સામા માણસની ચાવી ડાબી તરફ ફરી. આ વાત હંમેશા ધ્યાન રાખશો કે ઘરનો, કુટુંબ, પાડોશી, સગાંસંબંધી કે સંસ્થાનો સ્નેહ જીતવો હોય તો તમારા જીવનની ચાવી જમણી તરફ ફેરવો તો પ્રીતની કળ, પ્રેમનું તાળું, પ્રકાશના પુંજનો દરવાજો ખુલશે અને તમને અલૌકિક વિશ્વના દર્શન થશે. (‘પોરવાડ બંધુ’ સામાયિકમાંથી સાભાર.)\n ધ્યાન ક્યાં આપશો ? – સં. હસમુખ ના. ટાંક\nરશિયા અને અમેરિકા વચ્ચે અવકાશમાં પોતપોતાનું આધિપત્ય સ્થાપવા હોડ જામેલી તે સમયની વાત છે. અમેરિકાએ પોતાનું રોકેટ છોડ્યું પણ અવકાશમાં પહોંચેલા વૈજ્ઞાનિકો માટે એક અણધારી મુશ્કેલી ઊભી થઈ. અવકાશમાં ગુરુત્વાકર્ષણબળ શૂન્ય હોવાથી પેનમાંથી શાહી બહાર આવે જ નહિ અને કંઈ નોંધ કરવાનું શક્ય બને જ નહિ. પરિણામે ફેરો માથે પડવા જેવી નોબત વાગી ગઈ. પરંતુ આ મુશ્કેલી નિવારવા અમેરિકન વૈજ્ઞાનિકો મચી પડ્યા અને તેઓએ એક નવા જ પ્રકારની પેન વિકસાવી. ગુરુત્વાકર્ષણબળ શૂન્ય હોય તોય આ પેનથી લખી શકાતું. પાણી થીજીને બરફ થઈ જાય તેટલું નીચું તાપમાન હોય કે લોઢું પીગળીને પ્રવાહી બની જાય તેટલું ઊંચું તાપમાન હોય, તો પણ આ પેનથી લખી શકાતું. કાગળ ઉપર હોય અને પેન નીચે હોય તો પણ લખી શકાતું. પાણીની નીચે જઈને પણ લખવું હોય કે સ્ફટિક જેવી લીસી સપાટી પર લખવું હોય તો પણ આ પેનથી લખી શકાતું. આવી પેન વિકસાવી અમેરિકન વૈજ્ઞાનિકોએ પોતાને પડતી મુશ્કેલીનો અંત લાવી દીધો. પરંતુ આ સંશોધન કરવામાં તેઓએ 10 વર્ષ સુધી પરિશ્રમ કર્યો અને આશરે6કરોડ રૂપિયાનો ખર્ચ કર્યો….\nહવે જે મુશ્કેલી અમેરિકન વૈજ્ઞાનિકો સામે હતી તેવી જ મુશ્કેલી રશિયાના વૈજ્ઞાનિકો સામે પણ હતી. પરંતુ તે સમયે તેઓએ શું કર્યું ? તેઓએ પેન ન ચાલી તો પેન્સિલ વાપરવાનું શરૂ કરી દીધું. પરિણામે તેઓ દશ વર્ષ અને6કરોડ રૂપિયાના ખર્ચામાંથી ઊગરી ગયા અને સંશોધન માટે 10 વર્ષ વધુ મેળવ્યા તે નફામાં…. આ સત્ય-ઘટના વર્ણવીને કાર્યનિષ્ણાંતો સમજાવે છે કે કાર્ય કરનારા ઘણીવાર પ્રશ્ન ઉપર એટલા બધા કેન્દ્રિત થઈ જાય છે કે સમાધાન હાથવગું જ હોય અને સરળ હોય છતાં તેને શોધી શકતા નથી. (‘વીણેલાં મોતી’ પુસ્તકમાંથી સાભાર.)\n મધ્યમ માર્ગ – અજ્ઞાત\nભગવાન બુદ્ધે સોમદેવને પૂછ્યું : ‘તને વીણા વગાડતાં આવડે છે ને ?’\n‘એના તાર બહુ ખેંચીએ તો અવાજ સારો નીકળે કે ?’\n‘તો વીણાના તાર ઢીલા રાખીએ તો અવાજ સારો નીકળે ?’\n‘ના, જી. તો પણ વીણાનો ધ્વનિ બરાબર નહીં નીકળે.’\n‘તો વીણાના તાર અતિ ખેંચીએ નહિ કે પ્રમાણસર ઢીલા મૂકીએ તો જ વીણાના સૂર સરસ નીકળે, નહિ ?’\n‘એ જ રીતે હે સોમદેવ ! આપણે શક્તિને તાણ્યા કરીએ કે ઢીલી મૂકી દઈએ તો કાંઈ વળે નહિ. શરીર નકામું થઈ જાય. મધ્યમ માર્ગ શ્રેષ્ઠ છે તેનું આ દષ્ટાંત થયું.’ (‘જનકલ્યાણ’ સામાયિકમાંથી સાભાર.)\n ઝાકળબિંદુ – રેણુકા દવે\nસપનું તો એક સખી, વ્હાલુડું બાળ, એને શ્રદ્ધાના ઝૂલે ઝુલાવીએ\nકરવું સાકાર એ તો હરિવરને હાથ, એના સંકટને સ્હેજે ભૂલાવીએ\nદરેક વ્યક્તિ તેના મનમાં કેટલાંક સપનાંઓ લઈને જીવતી હોય છે. એ સપનાંની આસપાસ તેની સફળતા કે નિષ્ફળતાની માપપટ્ટી ગોઠવાયેલી હોય છે. કેટલાંક સપનાં તેના સામર્થ્ય પ્રમાણેનાં હોય છે તો કેટલાંકને સાકાર કરવા તેણે સામર્થ્ય કેળવવું પડે છે. આમ જુઓ તો આવા સપનાંઓ જ આપણને જીવિત રાખતાં હોય છે. આપણા પગમાં જોમ ભરતાં હોય છે. એટલે જ તો આપણે એક પૂરું થાય અને બીજું…. બીજું પૂરું થાય અને ત્રીજું…. એમ સતત મનમાં આવા સપનાંઓ વાવતાં હોઈએ છીએ. દરેક સપનું તરત ને તરત સાકાર થતું નથી. કેટલાંક ખૂબ ઝડપથી ફળિભૂત થાય છે તો કેટલાંક પર સફળતાની નાની કૂંપળ ફૂટતાંયે વરસો વીતી જાય છે. આવો લંબાતો સમય ઘણીવાર મનમાં ઘોર નિરાશા ભરી દે છે. આપણે આપણા કમનસીબને, આપણા નબળા સામર્થ્યને કે કવચિત આપણાં મા-બાપની ભૂલને દોષિત ઠેરવીને દુઃખી થઈ જતાં હોઈએ છીએ. પણ સાચું કહું ? સાચા દિલથી અને સારી ભાવનાથી જોયેલું સપનું સાકાર ન થાય એવું ક્યારેય બન્યું નથી એ વાતનો સાક્ષી છે ઈતિહાસ. ગાંધીજીએ અહિંસાના હથિયાર વડે બ્રિટિશરોને હાંકી કાઢવાનું જોયેલું સ્વપ્ન એ વખતે કેટલું હાસ્યાસ્પદ લાગ્યું હશે ? પણ પૂરું થયું જ !\nઅસલમાં આપણું સપનું આપણા નાના બાળક જેવું છે. વિકાસ પામવા માટે એને સતત આપણા વ્હાલભર્યા સ્પર્શની જરૂર રહે છે. એના તરફ ઊંડી શ્રદ્ધાની એ અપેક્ષા રાખે છે. એ પણ હકીકત છે કે આપણે જાણતા નથી તેની સાકાર થવાની તિથિ તારીખને. પણ તેની સમયાવધિ જેટલી લંબાય છે તેટલા વધુ બોધપાઠ તે આપણને આપતું રહે છે. સપનું સાકાર થવાની સફરમાં આપણી સામે અનેક તથ્યો આવતાં રહે છે; તથ્યો આપણી આસપાસના લોકો વિશેનાં…. તથ્યો આપણી પોતાની મર્યાદા અંગેનાં…. અને તથ્યો આપણી પોતાની જ છૂપી ખૂબીઓ વિશેનાં.\nતો, છોડી દઈએ આપણા પૂરા ન થયેલા સ્વપ્ન વિશે ચિંતા કરવાનું. એને સજાવી સંવારીને શ્રદ્ધાના પારણે પોઢાડી દઈએ. એને સાકાર કરવાનો યોગ્ય સમય ઈશ્વરે નક્કી કરેલો જ છે. એના માર્ગે આવતા સંકટને લઈને નિરાશ થવાની જરૂર નથી કે અડધે રસ્તેથી પાછા વળવાની પણ જરૂર નથી. બસ, જરૂર છે કેવળ આપણી આપણા પરની અને ઈશ્વર પરની શ્રદ્ધાની….. (‘તથાગત’ સામાયિકમાંથી સાભાર.)\n« Previous વિશેષ આભાર – તંત્રી\nશોપિંગ સિન્ડ્રોમ – કાજલ ઓઝા-વૈદ્ય Next »\nૐ तत् सत् – ડૉ. મૃદુલા મારફતિયા\n(‘ગીતા જીવનની આચારસંહિતા’ પુસ્તકમાંથી સાભાર. રીડગુજરાતીને આ પુસ્તક ભેટ મોકલવા બદલ ગૂર્જર ગ્રંથરત્ન કાર્યાલયનો ખૂબ ખૂબ આભાર. પુસ્તક પ્રાપ્તિની વિગતો લેખના અંતે આપવામાં આવી છે.) અહીં સુધી શ્રીકૃષ્ણે સાત્વિક, રાજસી અને તામસી પ્રકૃત્તિનાં આહાર, યજ્ઞ, તપ, દાન ઈત્યાદિનો ભેદ સમજાવ્યો : હવે યજ્ઞ, દાન, તપ વગેરે ક્રિયાઓ કરતી વખતે પ્રારંભમાં ‘ૐ तत् सत्’ જે સામાન્યતઃ બોલાય છે તેનું પ્રયોજન અને એ ... [વાંચો...]\n4 પ્રતિભાવો : પતંગિયાની પાંખે – સંકલિત\n– રાજુ તથા તેની માતાની ખુબ જ હદસ્પર્શી વાત કહી છે.\n– ચાવી જમણી તરફ ફેરવવાની વાત જો જીવનમાં ઉતારીશું તો જીવન-વ્યવહારની તમામ સમસ્યાઓનું સમાધાન થઈ રહેશે.\nખરેખર સુંદર સંકલન છે.\nKaushali Patel says:\nRegarding third story about space pen vs pencil. I have heared several diffrent versions. Pencils may not have been the best choice anyway. The tips flaked and broke off, drifting in microgravity where they could potentially harm an astronaut or equipment. And pencils are flammable–a quality NASA wanted to avoid in onboard objects after the Apollo 1 fire. Also could result in potential toxicity. Does not want to cause pen vs pensil argument here but fact is Russia is using this billion dollar pen now that is made by american company.


મોદી સરકારના ઐતિહાસિક નિર્ણયને બોલીવુડનું સમર્થન, જુઓ કેવાં છે સ્ટાર્સના રિએક્શન - GSTV\nકેન્દ્રીય ગૃહમંત્રી અમિત શાહે સોમવારે રાજ્યસભામાં કલમ 370 હટાવાનું સંકલ્પ પત્ર રજૂ કરી દેવામાં આવ્યું છે. હવે જમ્મુ-કાશ્મીર અને લદ્દાખ અલગ-અલગ કેન્દ્ર શાસિત પ્રદેશ હશે. રાષ્ટ્રપતિ રામનાથ કોવિંદે પણ અનુચ્છેદ-370 હટાવા માટે બંધારણ આદેશ (જમ્મુ-કાશ્મીર માટે) 2019 અંતર્ગત અધિસૂચના જારી કરી દીધી. આ ખબર બાદ બોલીવુડ સેલેબ્સ પણ ખુશી વ્યક્ત કરી રહ્યાં છે. જુઓ બોલીવુડ સ્ટાર્સના રિએક્શન…\nપરેશે ટ્વિટ કર્યુ કે આજે હકીકતમાં માતૃભૂમિને આઝાદી મળી છે. આજે ભારત હકીકતમાં એક શબ્દ પૂરો થઇ શક્યો છે.\nઅનુપમ ખેરે ટ્વિટ કર્યુ કે, કાશ્મીરનો ઉકેલ આવવાનું શરૂ થઇ ગયું છે.\nसावन का पहला सोमवार- चंद्रयान-2,\nलग रहा है महादेव तांडव मुद्रा में हैं l\nHistorical Day For India #KashmirAazadHua\nजय हिंद। जय माँ भारती।\n— विवेक शर्मा (Vivek Sharma) (@MainVivekSharma) August 5, 2019\nફિલ્મ ભૂતનાથના ડાયરેક્ટર વિવેક શર્માએ લખ્યું કે, લાગી રહ્યું છે કે મહાદેવ તાંડવ મુદ્રામાં છે. ‘મોદી હૈ તો મુમકીન હૈ’\nએક્ટ્રેસ દિયા મિર્ઝાએ રિએક્શન આપતાં કાશ્મીરમાં શાંતિ માટે પ્રાર્થના કરી છે.\nબોલીવુડને તાજેતરમાં જ અલવિદા કહી ચુકેલી એક્ટ્રેસ ઝાયરા વસીમે આ મામલે ટ્વિટ કર્યુ છે. ઝાયરાએ લખ્યું કે, આ સમય પણ પસાર થઇ જશે.\nરવિના ટંડન ભારતીય તિરંગાના ઇમોજી ટ્વિટ કરીને કલમ 370 નાબૂદ થવા પર પોતાની પ્રતિક્રિયા આપી.\nઝાયરા ઉપરાંત અભિનેતા સંજય સૂરીએ પણ ટ્વિટ કર્યુ કે, કાશ્મીરમાં રહેલાં તમામ લોકો પોતાનું ધ્યાન રાખે.\nહવે ઘરે બેઠા જ ઉપાડી શકાશે પૈસા, આ સરકારી બેન્ક લઇને આવી છે Door Step Banking સુવિધા\nમોદી સકારના આ નિર્ણયથી હવે નહીં બચી શકે Ola, Uber જેવી ટેક્સી એગ્રીગેટર્સ કંપનીઓ


ટેક્સ પ્લાનિંગ: મૂકેશ પટેલ સાથે ખાસ રજૂઆત -\nના રોજ પ્રકાશિત Fri, 28, 2018 પર 17:28 | સ્ત્રોત : CNBC-Bajar\nનાણાંકિય વર્ષ 2018-19થી જે LTCGને કરપાત્ર ગણવાની જોગવાઈ આવી તેનો સંક્ષિપ્તમાં ખ્યાલ આપશો.\n1 એપ્રિલ 2018થી LTCGને કરપાત્ર ગણવાની જોગવાઈ આવી છે. લાંબાગાળા મુડીનફાનો નફો અથવા ઈક્વિટી ઓરિએન્ટેડ ફંડ પર 10 ટકા ટેક્સ લાદવામાં આવ્યો છે. આ સાથે ગ્રાન્ડફાધરિંગનો નિયમ પણ લાવવામાં આવ્યો છે. 31 જાન્યુઆરી 2018 સુધી જે-તે શૅર કે ખરીદીની કિંમત ફ્રિઝ કરી દેવામાં આવી, તેથી વધારે કિંમત થાય તો તેના પર ટેક્સ નહિં લાગવામાં આવે છે. ગ્રાન્ડફાધરિંગ બાદના લાંબા ગાળાના નફામાં પરિવર્તન આવ્યા છે, ટૂંકાગાળાના નફા પર કોઈ પરિવર્તન નથી.\nકરપાત્રતાની વાત કરી તો તેના સંદર્ભમાં લક્ષમાં રાખવાના મુદ્દા ક્યા છે?\nજો તમને નાણાંકિય વર્ષ દરમિયાન 18-19થી લાંબાગાળાના મુડીનફાને કરપાત્ર ગણવામાં આવશે, જો તે રકમ 1 લાખ કરતા વધારે હશે તો જ 10% ટેક્સ ભરવાનો રહે છે. પરિવારના સભ્યોના નામે લીધેલા શૅરમાં જો તેમના નામે અન્ય પણ આવક હોય તો તેની ટેક્સની લિમીટ ગણી ટેક્સની ગણતરી કરવામાં આવશે. NRI ના કેસમાં તમારી કરમુક્તિ મર્યાદામાં માત્ર 1 લાખનો લાભ મળશે.\nહવે લાંબાગાળાના મુડીનફાને કરપાત્ર ગણવામાં આવ્યો છે તો શું મુડી નુકશાનમાં પણ કંઈ ફેરફાર કરાયો છે?\nલાંબાગાળાના મુડી નુકશાનમાં પણ ફેરફાર કરાયો છે. લાંબાગાળાના રોકાણમાં જો નુકશાન ઉદભવે તો તે સેટઓફ કરી શકાય છે. નાણાંકિય વર્ષ 2018-19માં જો તમને લાંબાગાળાનું મુડી નુકશાન ઉદભવે તો તે નુકસાનને અન્ય કોઈ કરપાત્ર મુડીનફા સામે સેટઓફ કરી શકાય છે. લાંબાગાળાનું નુકશાન લાંબાગાળા સામે જ સેટઓફ કરી શકાશે. જો ટૂંકાગાળાનું નુકશાન હોય તો તેને લાંબાગાળા સામે પણ સેટઓફ કરી શકાય છે.\nએક પ્રશ્ન ઘણાને થતો હશે કે જો બોનસ શૅર મળ્યા હોય તો તેવા શૅરના વેચાણ પર મુડીનફાની ગણતરી કેવી રીતે કરી શકાય?\nCBDTના પરિપત્ર પ્રમાણે 10%નો રાહતકારક દર કલમ 112ની જોગવાઈ પ્રમાણે સિક્યોરિટી ટ્રાન્ઝેક્શન ભરવા પર મળે છે. બોનસ શૅર ધારણ કર્યાની રકમ0ગણવામાં આવે છે. ગ્રાન્ડફાધરિંગ પ્રમાણે જો 31 જાન્યુઆરી 2018 પૂર્વે બોનસ શૅર મળ્યા હોય તો તે તારીખની સૌથી ઉંચી લિસ્ટેડ કિંમતને તમે ગણી શકો છો. બોનસ શૅરના લાંબાગાળાના કેપિટલ ગેઈનમાં 31 જાન્યુઆરી 2018 ની કિંમત ગણવામાં આવશે. શૅર વેચો ત્યારે જૂદા-જૂદા સમયે ખરીદેલા શૅરમાં FIFO પદ્ધતીને ગણવામાં આવે છે, જેમા સૌપ્રથમ ખરીદેલા શૅર સૌપ્રથમ વેચવામાં આવશે.\nપ્રોપર્ટીમાં કેપિટલ ગેઈન થયો હોય તો કેટલા સમયમાં તેને ઈન્વેસ્ટ કરી દેવો જોઈએ?\nપ્રોપર્ટીમાં શોર્ટ ટર્મ ગેઈન હોય તો તેમાં કોઈ લાભ મળતો નથી.2વર્ષ કરતા વધારે સમય સુધી રાખેલી પ્રોપર્ટીમાં લાંબાગાળાનો મુડીનફો ઉદ્ભવે છે. કલમ 54EC હેઠળ તમે કેપિટલ ગેઈનના બોન્ડમાં રોકાણ કરી શકો છો. આ રોકાણ તમારે6મહિનાની અંદર કરવાનું રહે છે. તમારે આ મુડીનફાનું રોકાણ રહેઠાણના મકાનમાંથી ઉદ્ભવેલો હોય તો તમે તે રકમને અન્ય રહેઠાણના મકાનમાં રોકી શકો છો જેમા આવકવેરાની નિયત તારીખ અંદર કરો તો લાભ મળે છે. જો તમારા પાસે પૂરતો સમય નથી તો તમે કેપિટલ ગેઈન એકાઉન્ટ સ્કીમમાં રોકાણ કરી આ લાભ લઈ શકો છો. આ રોકાણ તમારે રિટર્ન ભરવાની નિયત તારીખ સુધીમાં કરવાનું રહેશે. જો મકાનનું બાંધકામ કરતા હો તો વેચાણ કર્યાના3વર્ષમાં તમે રોકાણ કરી શકો છો અને મકાન ખરીદવાના કેસમાં2વર્ષનો સમય નિયત કરવામાં આવ્યો છે.\nહું પ્રાઇવેટ લિમિટેડ કંપનીમાં સર્વિસ કરું છું. મારા પત્ની ઈન્શ્યોરન્સ એજન્ટ છે. તે તેનું રિટર્ન પણ ફાઈલ કરે છે. શું અમારા કેસ માં HUF ફાયદા કારક રહેશે? વારસાની પ્રોપર્ટી મળી છે તો તેને હાલ વેચુ તો હાલ હું 20% સ્લેબમાં આવુ છું અને તે મકાન 1984માં બનેલું છે તો તેમા ઈન્ડેક્સેશન કેવી રીતે ગણી શકાય?\nતમે 20%ના બ્રેકેટમાં આવો છો, તમારુ HUFને આવકવેરાના કાયદા હેઠળ લાવવાનું રહે છે. HUFનું એકાઉન્ટ ખોલાવવાનું રહે અને તેનો PAN નંબર લેવાનો રહેશે. તમારી વ્યક્તિગત બચતને HUFના નામે ડિપોઝીટ કરી શકો છો અને તેના પર રૂપિયા 2.5 લાખ સુધી કોઈ ટેક્સ નથી લાગતો. HUF તમારા નામે જ ખોલાવવાનું રહેશે. 1 એપ્રિલ 2001 પ્રમાણે આપના મકાનની વેલ્યુએશન રિપોર્ટ લઈ શકો છો. જો તમારા પિતાએ આ મિલકત વિલ હેઠળ આપી હોત તો તમને ટેક્સનો લાભ મળી શક્યો હોત.\nહું જૂનું ઘર રૂપિયા 40,00,000 આસપાસમાં વેચી, નવું ઘર રૂપિયા 35,00,000માં ખરીદવાનો છું તો મને કેટલો ટેક્સ લાગે?\nતમને સંપૂર્ણ મૂડીનફો ઉપયોગમાં લઈ રહ્યાં છો માટે ટેક્સ0લાગશે.\nટેક્સ પ્લાનિંગ: IT રિટર્ન સ્પેશલ સિરીઝ - 3\nટેક્સ પ્લાનિંગ: IT રિટર્ન સ્પેશલ સિરીઝ - 2\nટેક્સ પ્લાનિંગ: IT રિટર્ન સ્પેશલ સિરીઝ - 1\nસંસદમાં પીએમ મોદીનું સંબોધન\nઆ બજેટ પાસેથી આપણને ઘણી અપેક્ષા: દેવેન ચોક્સી\nબજેટમાં કોર્પોરેટ ટેક્સ ઘટાડવા પર વિચાર\nએફએમસીજી સેક્ટરની બજેટથી આશા\nઆવનાર વર્ષોમાં ધંધો અને ગુજરાત બન્નેની થશે વૃધ્દ્રિ\nએલ એન્ડ ટી ટેકનો સ્ટૉક ફોક્સમાં રહ્યો\nઈમામીનો સ્ટોક ફોકસમાં રહ્યો\nટીસીએસનો સ્ટૉક ફોક્સમાં રહ્યો\nઈન્ફોસીસનો સ્ટૉક પણ ફોક્સમાં રહ્યો\nએક્સિસ બેન્ક અને ભેલનો સ્ટૉક ફોક્સમાં રહ્યાં\nમની મેનેજરઃ નાણાંકીય સ્વતંત્રતા વિશે માહિતી\nગૅટ રિચ વિથ આશ્કાઃ દોશી પરિવાર માટે આયોજન\nગૅટ રિચ વિથ આશ્કાઃ પટેલ પરિવાર માટે નાણાંકિય આયોજન\nટેક્સ પ્લાનિંગ: આવક્વેરા રિટર્ન અંગે ચર્ચા


34હજારમાં ખરીદો આ ઈલેક્ટ્રિક બાઈક, આ છે તેનાં ફિચર્સ... - GSTV\nઇલેક્ટ્રિક વ્હીકલ સ્ટાર્ટઅપ કંપની Greenvolt Mobility હવે તેની ઇલેક્ટ્રિક બાઇક મન્ટિસને ધીમે ધીમે સમગ્ર દેશભરમાં લોંચ કરવાની તૈયારી કરી રહી છે. કંપનીએ આ બાઇકનું નામ ‘નો ચાલાને’ રાખ્યું છે. કંપની 22 ડિસેમ્બરે મુંબઇમાં અને5જાન્યુઆરી 2020 માં બેંગલુરુમાં મંટીસને લોન્ચ કરવા જઈ રહી છે.\nજો તમારે આ ઇલેક્ટ્રિક બાઇક ખરીદવાની છે, તો પ્રી બુકિંગ શરૂ થઈ ગયું છે. ઓનલાઇન બુકિંગ કંપની દ્વારા 999 રૂપિયામાં કરવામાં આવી રહી છે. મુંબઇ, બેંગ્લોર અને અન્ય શહેરોમાં આ ઇલેક્ટ્રિક બાઇકનું પ્રી-બુકિંગ કરનારા ગ્રાહકો માટે કંપની લોન્ચ સમયે ખાનગી પરીક્ષણ સવારી કરવા જઇ રહી છે. કંપની તરફથી મળતી માહિતી મુજબ આ ઇલેક્ટ્રિક બાઇક જાન્યુઆરીમાં જ પૂણે, દિલ્હી, હૈદરાબાદ અને ચેન્નઇમાં લોન્ચ કરવામાં આવશે. કંપનીનું કહેવું છે કે આ ઇલેક્ટ્રિક બાઇક સસ્તી તેમજ પ્રદૂષણ મુક્ત પણ છે, જેની ભારતમાં સૌથી વધુ જરૂર છે.\nજો તમે ગ્રીનવોલ્ટ મન્ટિસનું પ્રી-બુક કરો છો, તો તમારે 34,999 રૂપિયા ચૂકવવા પડશે. પરંતુ જો તમે તેને ડીલર પાસેથી ખરીદો છો, તો તેની કિંમત વધશે અને રૂપિયા 37,999 થશે. જ્યારે હાલમાં કંપની તમામ શહેરોમાં ડીલરશીપને એક્ટિવેટ કરવામાં રોકાયેલી છે. ગ્રીનવોલ્ટ તેના ડીલર નેટવર્ક દ્વારા ફેબ્રુઆરી માસમાં બધા પસંદ કરેલા મેટ્રો શહેરોમાં સ્ટુડિયો આઉટલેટ્સ અને સર્વિસ સેન્ટરો ખોલશે. ખાસ વાત એ છે કે મન્ટિસ ઇલેક્ટ્રિક બાઇક ચલાવવા માટે લાઇસન્સ, પીયુસી અથવા નોંધણી જરૂરી નથી.\nજો તમે ફિચર વિશે વાત કરો, તો તેમાં 250wattની મોટર અને કંટ્રોલર આપવામાં આવ્યું છે. ગ્રીનવોલ્ટે મન્ટિસને ઇન-હાઉસ ડિઝાઇન અને બનાવ્યો છે. તેમાં પ્રદાન કરેલી લિથિયમ-આયન બેટરી દૂર કરી શકાય તેવું છે, એટલે કે તેને દૂર કરી ચાર્જ કરી શકાય છે.\nએકવાર સંપૂર્ણ ચાર્જ થયા પછી મેન્ટિસ ઇલેક્ટ્રિક 50 કિ.મી. સુધી ચાલી શકે છે. કંપનીના જણાવ્યા મુજબ, બેટરીને સંપૂર્ણ ચાર્જ કરવામાં 2.5 કલાક લાગે છે. મેન્ટિસ પોર્ટેબલ બેટરીનું વજન 2.5 કિલો છે, જે કોઈપણ ઘરેલું પાવર સોકેટથી ચાર્જ કરી શકાય છે.


કાશીમાં કડકડતી ઠંડીમાં રાત્રિએ નગરચર્યાએ નિકળ્યાં CM યોગી - Sambhaav News\nકાશીમાં કડકડતી ઠંડીમાં રાત્રિએ નગરચર્યાએ નિકળ્યાં CM યોગી\nવારાણસી : ઉત્તર પ્રદેશના મુખ્યમંત્રી યોગી આદિત્યનાથ ગુરૂવાર રાત્રે એક અલગ અંદાજમાં જોવા મળ્યાં હતા. બે દિવસના વારાણસી પ્રવાસે પહોંચેલા મુખ્યમંત્રી યોગી ગુરૂવારના રાત્રે શહેરના અનેક વિસ્તારોમાં ચાલી રહેલા વિકાસ કાર્યોનું ઓચિંતુ નિરક્ષણ કર્યું હતું.\nસ્વચ્છ ભારત અભિયાનથી લઇને ગંગાના શુધ્ધિકરણ સુધીના વિકાસ કામોનું નિરીક્ષણ કર્યું. સીએમ યોગીએ કામની સમીક્ષા કરી અને અધિકારીઓને જરૂરી સુચન નિર્દેશ પણ આપ્યાં. સીએમ યોગી બે દિવસીય વારાણસીની મુલાકાતે હેલિકોપ્ટર દ્વારા પહોંચ્યા હતા. જયાં તેમનું સ્થાનિક પક્ષના નેતા તેમજ પ્રશાસન અધિકારીઓએ સ્વાગત કર્યું હતુ.\nત્યાર બાદ સીએમ યોગી સર્કિટ હાઉસ પહોંચ્યા હતા જ્યાં તેમને કનાડાના સંસદીય દળ ત્યારબાદ પાર્ટીના નેતાઓ સાથે મુલાકાત કરી હતી. મુખ્યમંત્રી યોગી સૌથી પહેલા દીનાપુર સ્થિત સીવેજ ટ્રીટમેન્ટ પ્લાન્ટની મુલાકાત લીધી અને સ્વચ્છા અને સીવેજ શોધન સાથે જોડાયેલી યોજનાઓના કાર્યની સમીક્ષા કરી. ત્યારબાદ સીએમ યોગીએ ચૌકાઘાટમાં નિર્માણાધીન ફલાઇઓવરના કાર્યની સમીક્ષા કરી. ફ્લાઇઓવરના નિર્માણના કાર્યમાં સીએમએ અધિકારીઓને સમયસર કાર્ય પૂર્ણ કરવા નિર્દેશ કર્યો હતો.\nNextરાજ્યસભામાં ત્રિપલ તલાક બિલ પસાર કરવાનો આજે છેલ્લો દિવસ, 137 સાંસદો વિરુદ્ધમાં »\nPrevious « કાશ્મીરમાં સતત બરફવર્ષા,કારગિલ બન્યું સૌથી ઠંડુ, રસ્તાઓ પર બરફ જામતા વાહવવ્યવહાર ખોરવાયો


ગુજરાતમાં ફરી આરક્ષણ આંદોલનની દસ્તક, આંદોલનમાં મંત્રી અને ધારાસભ્યોનું સમર્થન | reservation movement restarted, support of ministers and legislators in agitation - Gujarati Oneindia\ngujarat protest gujarat samachar ગુજરાતી સમાચાર ગુજરાત આંદોલન ગુજરાત સમાચાર\n| Updated: Wednesday, January 29, 2020, 23:14 [IST]\nગુજરાતમાં ફરી એકવાર અનામત આંદોલનનો દોર શરૂ થઇ ગયો છે. જોકે લોકરક્ષક ભરતીમાં થઇ રહેલી ગેરરીતીઓને પગલે માલધારી સમુદાયની મહિલાઓ છેલ્લા 40 દિવસથી ગાંધીનગર ખાતે આંદોલન કરી રહી છે. તો બીજી તરફ રાજ્યના કોળી સમુદાયે પણ આરક્ષણ માટે સરકાર વિરુદ્ધ આંદોલન છેડ્યું છે. મહત્વનું છે કે ગુજરાત સરકારના મંત્રી અને કોળી સમાજના અગ્રણી કુંવરજી બાવળીયાએ આ આંદોલનને સમર્થન આપ્યું છે.\nત્યારે આ આંદોલનને ગુજરાત સરકારના જ સાંસદો અને ધારાસભ્યોનો ટેકો મળ્યો છે. ગુજરાત ભાજપના સાંસદ પરબત પટેલ, સાંસદ પૂનમ માડમ, રાજ્યસભાના સભ્ય જુગલજી ઠાકોર, સાંસદ કિરીટ સોલંકી સહિતના અનેક ધારાસભ્યોએ સહકાર આપી ગુજરાતના મુખ્યમંત્રી વિજય રૂપાણીને પત્ર લખ્યો છે. તો બીજી તરફ કોળી સમાજ પણ આરક્ષણ આંદોલન માટે આગળ આવ્યું છે અને તેમના સમાજની અનામતની માંગ સાથે આ સમાજે પણ આંદોલન કરવાની ચિમકી આપી છે.\nગુજરાતના કોળી સમાજના આગેવાનોની અમદાવાદના સર્કિટ હાઉસ ખાતે બેઠક મળી હતી અને આ બેઠક બાદ કોળી સમાજના આગેવાનોએ જણાવ્યું હતું કે લોકરક્ષક દળની ભરતીમાં ઓબીસી ઉમેદવારો પર અન્યાય થઇ રહ્યો છે. ઓબીસીને પણ આરક્ષણનો લાભ મળવો જોઈએ. વધુમાં કોળી સમાજના અગ્રણીઓએ જણાવ્યું હતું કે આ બેઠકમાં ગુજરાત-કોંગ્રેસ-ભાજપના અનેક ધારાસભ્યો સામેલ થયા હતા અને ગુજરાત સરકારના મંત્રી કુંવરજી બાવળીયાએ પણ તેને સમર્થન આપ્યું છે. કોળી સમાજના આગેવાને વધુમાં જણાવ્યું હતું કે ઓબીસી એકતા મંત્રના બેનર હેઠળ આગામી દિવસોમાં લોકરક્ષક ભરતી પ્રક્રિયામાં થતા અન્યાય સામે રાજયની તમામ જિલ્લા કચેરીઓમાં અરજી કરવામાં આવશે. ત્યાર બાદ અનામત આંદોલન માટેની તૈયારીઓ કરવામાં આવશે\nનોંધપાત્ર છે કે ગુજરાત રાજ્યમાં આરક્ષણ ને લઇ મોટુ આંદોલન થવાની શક્યતા છે ત્યારે આરક્ષણનો વિરોધ કરવા માટે બિનઅનામત સમુદાય પણ મીંટીગ કરી રહ્યા છે. આવી સ્થિતિમાં આરક્ષણના સમર્થક અને વિરોધિયો વચ્ચે ટક્કર થઇ શકે છે.\nશુ હોય છે દયા અરજી, જાણો તેની સાથે જોડાયેલા ચોંકાવનારા તથ્યો\nreservation movement restarted, support of ministers and legislators in agitation


freelancer writing work strart and earn name and fame|ફ્રીલાન્સર રાઈટિંગ આપશે શોખને વ્યવસાય બનાવવાનો સંતોષ\nHome »\tDivyashree »\tEarn From Home »\tfreelancer writing work strart and earn name and fame\nફ્રીલાન્સર રાઈટિંગ આપશે શોખને વ્યવસાય બનાવવાનો સંતોષ\nદિવ્યશ્રી ડેસ્ક: જો આપનામાં રાઈટિંગ સ્કિલ હોય તો આપ ફ્રીલાન્સ રાઇટર બનીને સારી કમાણી કરી શકો છો. હાલ વેબસાઈટ, મેગેઝિન, રેડિયોમાં ફ્રીલાન્સિંગનો ટ્રેન્ડ વધ્યો છે. અત્યારનો સમય એવો છે કે, આ સમયમાં કંપની કોઇ કાયમી કર્મચારી રાખવાના બદલે તેમની પાસે છૂટક આર્ટિકલ લખાવવાનું વધુ પસંદ કરે છે, જે કંપનીને આર્થિક રીતે વધુ પરવડે છે. કંપનીના આવા વલણને કારણે ફ્રીલાન્સ રાઈટરની ડિમાન્ડ વધી છે.\nજો આપ પહેલાં કન્ટેન્ટ રાઈટિંગ અથવા પત્રકારત્વના ક્ષેત્ર સાથે જોડાયેલા હો અને હવે મેરેજ, બાળકોનો ઉછેર જેવા કારણોસર ઘરે બેસીને કામ કરવા માગતા હો તો ફ્રીલાન્સિંગ કરાવતી કંપનીનો સંપર્ક કરીને આ કામ સરળતાથી શરૂ કરી શકો છો.\nકઈ રીતે કમાણી થઈ શકે ?\nજો તમે પહેલાંથી જ રાઈટિંગ ફિલ્ડ સાથે જોડાયેલા હશો તો આપના આ ફિલ્ડમાં કોન્ટેક્ટ હોવાથી ફ્રીલાન્સ કરવું સહેલું બની જશે.\nજો પહેલી વખત જ કામ શરૂ કરી રહ્યાં હો તો, જુદી -જુદી વેબસાઈટ, રેડિયો, ન્યુઝ પેપર, મેગેઝિન, ટેલિવિઝનનો સંપર્ક કરવો પડે.\nફ્રીલાન્સ માટે જે પણ જગ્યાએ કોન્ટેક્ટ કરો અથવા તો અપ્લાય કરો તેમાં આપનાં લખાણોનો નમૂનો પણ રજૂ કરો.\nસોશિયલ મીડિયા પર પ્રોફાઇલ બનાવીને અને બ્લોગ બનાવીને આપ આપની લેખનશૈલીને જાહેર અવલોકન માટે મૂકી શકો છો.\nજે વિષયમાં તમારી હથોટી છે એ વિષયની રિડરશીપ કેવી છે, કોને એ પ્રકારના કન્ટેન્ટમાં રસ છે અને ખાસ તો આ પ્રકારની ફિલ્ડમાં કેટલી ડિમાન્ડ છે એ અંગે પણ સર્વે કરવો જરૂરી છે.\nજે ભાષામાં ફ્રીલાન્સિંગ કરવાનું વિચારી રહ્યાં છો, તે ભાષાનું પૂરતું જ્ઞાન હોવું જરૂરી છે.\nઆપ જે વિષય પર લખો છો, તે વિષયનું વિશાળ વાંચન અને ઊંડું જ્ઞાન ઘરાવતા હોવા જોઈએ.\nકન્ટેન્ટ રાઇટિંગમાં ઊંડાણ આવે માટે તમારા કામના સંદર્ભની સમૃદ્ધ લાઈબ્રેરી બનાવો તો વધુ સારું રહેશે.\nઘરેથી કામ કરવા માટે લેપટોપ અથવા ડેસ્કટોપ તેમજ તમારૂં પ્રોફેશનલ ઇમેલ અકાઉન્ટ ક્રિએટ કરો.\nતમે તમારો બ્લોગ ક્રિએટ કર્યો હોય તો તેની લિંક, ઇમેલ આઇડી, ફોનનંબર સાાથે એક વિઝિટિંગ કાર્ડ તૈયાર કરો તો વધુ સારો પ્રભાવ પડે છે.\nટેલિવિઝન સ્ક્રિપ્ટ રાઈટિંગ\nવેબસાઈટ કન્ટેન્ટ રાઈટિંગ\nન્યુઝ પેપર કોલમ રાઈટિંગ\nરેડિયો સ્ક્રિપ્ટ રાઈટિંગ,\nમેગેઝિન કન્ટેન્ટ રાઈટિંગ\nપુસ્તકનું કે અન્ય કોઇપણ પ્રકારનું ભાષાંતર\nએડવર્ટાઇઝિંગ કોપી રાઈટિંગ\nઆ સિવાયના પણ જુદા જુદા વિષયના કન્ટેન્ટ રાઇટરની માર્કેટમાં ડિમાન્ડ છે. આ ફિલ્ડમાં તમે ધારો એટલું સારું કમાઈ શકો છો. જો તમારૂં કામ સારું હશે તો તમે એક આર્ટિકલના 200થી 2000 સુધી પણ કમાઈ શકો છો. આ ફિલ્ડમાં કમાણીનો આધાર તમારા લેખનના સબ્જેક્ટ, સ્ટાઇલ અને લખવાની આવડત પર વઘુ રહેલો છે. આ સાથે તમે કંઇ કંપની માટે રાઈટિંગ કરો છો તેના પર પણ કમાણીનો આધાર રહે છે.\nજો કોઇ સારી જાણીતી કંપની હોય તો બ્રાન્ડ વેલ્યૂના કારણે આપની માર્કેટમાં નામના વઘે છે. જે આપના ફ્રીલાન્સિંગના કાર્ય માટે મોટો ફાયદો છે. આવી બ્રાન્ડ વેલ્યૂના કારણે આપને અન્ય જગ્યાએથી પણ સારી ફ્રીલાન્સ માટે ઓફર મળી શકે છે.\nજો પહેલી વખત જ ફ્રીલાન્સ રાઈટર તરીકે કામ કરતા હો તો શરૂઆતના એક મહિનાની સમયમાં પાંચ હજાર સુધીની કમાણી થઇ શકે છે. એક વખત ફિલ્ડમાં આપનું નામ થઇ ગયા બાદ તેમ એક મહિના 20થી 30 હજારની કમાણી કરી શકો છો.\nઆપની રાઈટિંગ સ્કિલને વધુને વધુ સારી બનાવીને આ ફિલ્ડમાં સફળતા મેળવી શકો છો.\nસોશિયલ મીડિયા દ્વારા કામનો પરિચય આપીને આપના કામનું માર્કેટિંગ કરી શકો છો.\nટેબ 'કઈ રીતે કામ શરૂ કરી શકાય?' લોડિંગ...


મહેસાણા શહેરના બગીચાઓમાં સહેલાણીઓ માટે પાણી જ નથી | The gardens of Mehsana city have no water for travelers - Divya Bhaskar\nThe Gardens Of Mehsana City Have No Water For Travelers\nપાણીની અસુવિધા:મહેસાણા શહેરના બગીચાઓમાં સહેલાણીઓ માટે પાણી જ નથી\nબિલાડી બાગમાં પાણી વિના લોકો નિશાસા નાખી રહ્યા છે.\nરાહતદરે ઠંડું પાણી આપવા પ્લાન્ટ શરૂ કરનાર મહેસાણા પાલિકાને બગીચા દેખાતાં નથી\nઅરવિંદ બાગમાં પીવાના પાણી માટે કોઇ સુવિધા જ કરાઇ નથી\nબિલાડી બાગમાં પરબનાં નળ તૂટેલાં, ટાંકીમાં ગરમ પાણી આવે છે\nમહેસાણા શહેરવાસીઓ ઉનાળાની કાળઝાળ ગરમીથી કંટાળી બાળકો, વડીલો સાથે બિલાડી બાગ અને અરવિંદ બાગમાં એકાદ-બે કલાક ગાળવા માટે આવતાં હોય છે. પરંતુ આ બંને બગીચામાં લોકો માટે પીવાના પાણીની સુવિધા ન હોઇ તરસ્યા રહેવું પડે છે. બિલાડી બાગમાં પરબના બે નળ તૂટેલા હોઇ બંધ હાલતમાં છે. અહીં માટલાં મૂકેલાં તો છે પણ ખાલીખમ હોય છે.\nપ્લાસ્ટીકની ટાંકીએ એક નળથી આવતું સાદુ પાણી પીને લોકોએ ચલાવવું પડી રહ્યું છે. પરંતુ અહીં ગ્લાસ જેવી કોઇ વ્યવસ્થા નથી. કર્મચારીઓ માટે વોર્ડ ઓફિસમાં ઠંડા પાણીના કેરબા હોય છે, પણ લોકો માટે આવી કોઇ સગવડ નથી. શહેરની મધ્યમાં આવેલા અરવિંદ બાગમાં તો પીવાના પાણીની કોઇ જ વ્યવસ્થા નથી.\nઉનાળાની ગરમીના દિવસોમાં અહીં બેસવા આવતા લોકોએ બહાર પૈસા ખર્ચીને ઠંડુ પાણી પીવું પડે છે. અથવા તો બગીચામાં છાંટવાની પાઇપમાં આવતું પાણી પીને પ્યાસ બુઝાવતા હોય છે. નગરપાલિકા એક તરફ રાહતદરે વિવિધ વિસ્તારોમાં મિનરલ ઠંડા પાણીના પ્લાન્ટની સુવિધા ઉભી કરી રહી છે, જે સારી બાબત છે. પરંતુ બાગ જેવા જાહેર સ્થળોએ લોકો માટે પીવાના પાણીની સગવડ નહીં હોવાની બાબત ટીકાપાત્ર બની છે.\nઆથી સત્વરે બંને બાગમાં ઠંડા પીવાના પાણીની કાયમી સુવિધા ઊભી કરવામાં આવે તેવી લોકમાંગ ઊઠી છે. ઉલ્લેખનિય છે કે, શહેરમાં બિલાડી બાગ, અરવિંદ બાગ, ટીબી રોડ રાજમાતા સિંધિયા ઉદ્યાન, પરશુરામ બાગ, નાગલપુર વૃંદાવન ગાર્ડન, રાધનપુર રોડ દ્વારકાપુરી નજીક સરદાર પટેલ બાગ, મોઢેરા રોડ જીઆઇડીસી નજીક બાગ, આંબાવાડી વૃંદાવન ગાર્ડન, સહકાર નગર ગાર્ડન સહિત9બાગ આવેલા છે. જેમાં ઠંડા પીવાના પાણીની સુવિધા ન હોય ત્યાં પાલિકાએ કરવી જોઇએ તેવો પ્રજામત છે.


ભારે દબાણના કારણે પાક. મસૂદને UNSCમાં વૈશ્વિક આતંકી જાહેર કરવાનો વિરોધ નહીં કરે | Crop due to heavy pressure Masood will not oppose to declareaglobal terrorist in the UNSC - Sambhaav News\n(એજન્સી) ઈસ્લામાબાદ: પાકિસ્તાન પર ભારત દ્વારા ચોતરફથી બનાવવામાં આવેલું દબાણ આખરે રંગ લાવ્યું છે અને કૂટનીતિમાં ભારતની મોટી જીત થઈ છે. આતંકી સંગઠન જૈશ-એ-મોહમ્મદ સહિત તમામ પ્રતિબંધિત સંગઠનો વિરુદ્ધ પાકિસ્તાન ‘નિર્ણાયક કાર્યવાહી’ કરે તેવી પ્રબળ શક્યતા છે.\nઆ ઉપરાંત સંયુક્ત રાષ્ટ્ર સુરક્ષા પરિષદ (યુએનએસસી)ની આતંકવાદીઓની યાદીમાં જૈશના ચીફ મસૂદ અઝહરને સામેલ કરવાના પ્રસ્તાવ પર કોઈ પણ જાતનો વિરોધ કર્યા વગર પાકિસ્તાન પોતાનું સમર્થન આપે તેવો માહોલ પણ ઊભો થયો છે. સૂત્રોના જણાવ્યા અનુસાર પાકિસ્તાનના વડા પ્રધાન ઈમરાન ખાન પર હાલ આતંકી સંગઠનો અને તેના આકાઓ સામે કડક કાર્યવાહી કરવાનું દબાણ સતત વધી રહ્યું છે તેવા સંજોગોમાં ભારત યુએનએસસીમાં મૌલાના મસૂદ અઝહરને ‘ગ્લોબલ ટેરરિસ્ટ’ (વૈશ્વિક આતંકી) જાહેર કરવા ભારત જે પણ કાર્યવાહી કરે તેનો વિરોધ પાકિસ્તાન હવે નહીં કરે.\nસમાચાર એજન્સીઓનો દાવો છે કે પાકિસ્તાન સરકાર સૈદ્ધાંતિક રીતે જૈશ અને મસૂદ અઝહર વિરુદ્ધ કાર્યવાહી કરવાનો નિર્ણય કરી ચૂકી છે. હવે કોઈ પણ સમયે જૈશ સહિતના આતંકી સંગઠનો પર સકંજો કસવામાં આવશે.\nભારત અને પાકિસ્તાન વચ્ચે સતત વધતો જતો તણાવ ખતમ કરવા માટે ઈમરાન ખાન સરકાર જૈશ વિરુદ્ધ મોટી કાર્યવાહી કરી શકે છે. વિશ્વસનીય સૂત્રોએ જણાવ્યા અનુસાર, મસૂદ અઝહરને નજરકેદ રાખવો કે પછી તેની કાયદેસર ધરપકડ કરી તેની વિરુદ્ધ કાર્યવાહી કરવી તે અંગે પાકિસ્તાને હજુ અંતિમ નિર્ણય લીધો નથી.\nપાકિસ્તાન દ્વારા ભારતીય વાયુસેનાના વિંગ કમાન્ડર અબિનંદનને પરત મોકલ્યા બાદ તણાવ ઘટાડવાની કોશિશમાં ઈમરાન ખાન સરકારનો આ મોટો નિર્ણય સાબિત થઈ શકે છે. એક સુરક્ષા અધિકારીએ સંકેત આપ્યા હતા કે પાકિસ્તાન જૈશના ચીફને સંયુક્ત રાષ્ટ્ર સુરક્ષા પરિષદ દ્વારા વૈશ્વિક આતંકી જાહેર કરવાના પ્રસ્તાવ સામેનો પોતાનો વિરોધ પાછો ખેંચી શકે છે.\nઉલ્લેખનીય છે કે અમેરિકા, બ્રિટન અને ફ્રાન્સે પાકિસ્તાનમાં રહેતા મસૂદ અઝહરને વૈશ્વિક આતંકવાદી જાહેર કરવા માટે યુએનએસસીમાં નવેસરથી પ્રસ્તાવ મૂક્યો હતો. જો અઝહરને વૈશ્વિક આતંકી જાહેર કરવામાં આવે તો તેની કોઈ પણ વિદેશયાત્રા પર પ્રતિબંધ લાગી જશે અને તેની તમામ સંપત્તિ ફ્રીઝ કરી દેવામાં આવશે અથવા તેનો કબજો લઈ લેવામાં આવશે.\nચોંકાવનારી વાત એ છે કે મસૂદ અઝહરને વૈશ્વિક આતંકી જાહેર કરવા માટે છેલ્લા ૧૦ વર્ષમાં સંયુક્ત રાષ્ટ્રમાં આ ચોથો પ્રયાસ છે. ભારતે વર્ષ ર૦૦૯માં જૈશના વડા મસૂદ અઝહરને આંતરરાષ્ટ્રીય આતંકવાદી જાહેર કરવાનો પ્રસ્તાવ મૂક્યો હતો.\nપાકિસ્તાને હવે નક્કી કરવાનું છે કે તેના માટે કોઈ એક વ્યક્તિ કે સંગઠન મહત્ત્વનું છે કે પછી દેશનું વ્યાપક હિત. સુરક્ષા પરિષદની પ્રતિબંધ અંગે નિર્ણય લેનારી સમિતિ ૧પ સભ્યની સુરક્ષા પરિષદના વીટો અધિકાર પ્રાપ્ત ત્રણ સ્થાયી સભ્ય દેશોના પ્રસ્તાવ પર ૧૦ દિવસની અંદર વિચાર કરશે.\nRBIનાં આદેશથી ૯૦ કરોડ ડેબિટ અને ક્રેડિટકાર્ડ બંધ થવાનો ખતરો


lpg-cylinder-new-rules-need-to-share-otp-for-home-delivery-from-today-update-mobile-number-and-address-at-gas-agency – News18 Gujarati\nનવી સિસ્ટમ હેઠળ જ્યારે સિલિન્ડર લઈને ડિલિવરી બોય તમારા ઘરે આવશે તો તેમને એક OTP બતાવવો પડશે.\nLast Updated : November 01, 2020, 18:23 IST\nનવી દિલ્હી : આજથી એટલે કે, 1 નવેમ્બરથી એલપીજી ગેસ સિલિન્ડરની ડિલિવરીની પુરી પ્રોસેસ બદલાઈ જવાની છે. ડોમેસ્ટિક સિલિન્ડરની ચોરી રોકવા માટે અને સાચા કસ્ટમરની ઓળખ માટે તેલ કંપનીઓ નવી એલપીજી સિલિન્ડરની ડિલિવરી સિસ્ટમ લાગુ કરવાની છે. આ નવી સિસ્ટમ હેઠળ જ્યારે સિલિન્ડર લઈને ડિલિવરી બોય તમારા ઘરે આવશે તો તેમને એક OTP બતાવવો પડશે. ત્યારબાદ જ સિલિન્ડર આપવામાં આવશે. તો આવો આ નવા નિયમ વિશે જાણીએ.\nરજિસ્ટર્ડ મોબાઈલ નંબર પર મોકલવામાં આવશે ઓટીપી\nસરકારી તેલ કંપનીઓ અનુસાર, એક નવેમ્બરથી દેશના 100 સ્માર્ટ સિટીમાં ગેસની ડિલિવરી માટે વન ટાઈમ પાસવર્ડ ફરજિયાત થઈ ગયો છે. આ નવી સિસ્ટમને DAC એટલે કે, ડિલિવરી ઓથેન્ટિકેશન કોડનું નામ આપવામાં આવ્યું છે. હવે માત્ર બુકિંગ કરાવી લેવાથી ગેસની બોટલ નહીં મળી જાય. પરંતુ, તમારા રજિસ્ટર્ડ મોબાઈલ નંબર પર એક કોડ મોકલવામાં આવશે. તે કોડ જો તમે ડિલિવરી બોયને બતાવશો નહીં ત્યાં સુધી ડિલિવરી બોય ગેસની બોટલ આપશે નહીં.\nએડ્રેસ અને મોબાઈલ નંબર એપડેટ કરાવવું ફરજિયાત\nનવી સિલિન્ડર ડિલિવરી પોલીસીમાં એવા કસ્ટમરની મુશ્કેલી વધી જશે જેમનું એડ્રેસ કોટું છે અને મોબાઈલ કોટો છે. આ કારણે આવા લોકોની સિલિન્ડર ડિલિવરી રોકી શકાય છે. ઓઈલ કંપની દ્વારા બધાને સલાહ આપવામાં આવી છે કે, પોતાનું નામ, એડ્રેસ અને મોબાઈલ નંબર અપડેટ કરાવી લો. જેથી ગેસની ડિલિવરી મેળવવામાં કોઈ પરેશાની ન રહે. જોકે, આ નિયમ કોમર્શિયલ સિલિન્ડર પર લાગુ નહીં પડે.\nજાહેર કરાયાનવા ભાવ\nએક તરફ બજારમાં બટાકા, ડુંગળીથી લઈને દાળોના ભાવમાં વધારાની વચ્ચે સામાન્ય જનતા માટે આ રાહતની વાત માનવામાં આવી રહી છે. જોકે, 19 કિલોગ્રામવાળા કોમર્શિયલ ગેસ સિલેન્ડરના ભાવમાં 78 રૂપિયા સુધીનો વધારો થયો છે. આ પહેલા છેલ્લી વાર 14 કિલોગ્રામવાળા રાંધણ ગેસ સિલેન્ડરના ભાવમાં જુલાઈ 2020માં4રૂપિયાનો વધારો થયો હતો. બીજી તરફ તેનાથી જૂન દરમિયાન દિલ્હીમાં 14.2 કિલોગ્રામવાળા સબસિડી વગરના એલપીજી સિલેન્ડર 11.50 રૂપિયા મોંધો થયો હતો. જ્યારે મે મહિનામાં 162.50 રૂપિયા સુધી સસ્તો થયો હતો. ચેક કરો નવા ભાવ (LPG Price in India 01 October 2020)- દેશની સૌથી મોટી ઓઇલ માર્કેટિંગ કંપની IOCની વેબસાઇટ પર આપવામાં આવેલા ભાવ મુજબ દિલ્હીમાં સિલેન્ડરના ભાવ સ્થિર રહ્યા છે. ગયા મહિને એટલે કે ઓક્ટોબર મહિનામાં જે ભાવ હતા તે જ નવેમ્બર મહિના માટે રહેશે.\nFirst published: November 01, 2020, 18:23 IST